
1. EWALDS UNGDOMS-HISTORIE.

JOHANNES Ewald er født d. 18de November 1743 i Kjøbenhavn. Hans Fader,
Prof. Ene’wald Ewald, Præstesøn fra det Tønderske, var i mange Aar
Præst ved Vaisen-huset, en from, alvorlig Mand, trykket af
Tungsindighed og huslige Bekymringer, men saameget flittigere mellem
sine Bøger; han er Forfatter bl. A. til Flidsarbeidet »den bibelske
Concordantz», som i tre Qvartbind giver et Register over samtlige Ord
og Navne, der findes i vor danske Bibeloversættelse, med samt de
Skriftsteder, hvori hvert Ord forekommer. Moderen, Maria f. Wulf, var
langt yngre end Faderen. Hun synes at have været haard, partisk,
lunefuld; men maaskee er det kun fra Skyggesiden, vi lære hende at
kjende i det Følgende.

Af tre Sønner var Johannes Ewald den mellemste, ulige bedre begavet end
Brødrene. Med et lykkeligt Nemme forbandt han en levende
Indbildningskraft og et

1Hang til det Eventyrlige, der tidlig udviklede sig ligesom i
Modsætning til hans strenge, fordomsfulde Omgivelser. »Jeg har», hedder
det i hans Levnet og Meninger, »fra det første jeg kunde skiønne, havt
noget Don Quixotisk i min Characteer, som et stolt Hierte, der altid
indtil Enthusiasme var Elsker af Friheden, i Forening med en hidsig
Indbildningskraft uden Tvivl avlede, og visse Feil i min Opdragelse
bragte til Modenhed. Jeg var fra Barnsbeen af en soren Elsker, en
Beundrer af alt det Besynderlige, det hvorved man lettest kunde skille
sig fra Mængden, og saaledes blive bemærket, ofte omtalt og peget med
Fingre paa. Hvilken Sæd til sande og glimrende Dyder, om den havde
blevet nyttet og styret i den rette Flugt! Men saa lod alle mine
pedantiske Lærere, ikke en eneste undtagen, sig nøie med at proppe min
Hukommelse fuld af bibelske Sententser, latinske og græske Gloser og
philosophisk Sladder; uden at een bekymrede sig om at danne mit
brusende Hierte, eller lod det sig vedkomme, enten jeg kunde tænke og
føle, eller ei. De Eventyrer, som jeg med storBegierlighed sneg mig til
at høre af Tienestefolkene, var mig lige saa mange Troens Artikler, min
hurtige Indbildningskraft fandt dem let ikke allene mue-lige, men selv
smukke, og meget værde at efterabes, og da ingen giorde sig Umage for
at overtyde mig om deres Urimelighed, blev de naturligt nok de første
Grundregler, hvorefter jeg i min lille Hierne anlagde Planen til mit
Liv. Jeg har uden Tvivl ønsket at seile paa en Høvel-spaan som Espen,
førend jeg har ønsket at erobre Verden som Alexander den Store. Men det
er tilforladeligt, atdet første af mine barnagtige Anslag, som jeg kan
erindre, var at flyve, det andet var at hverve og anføre en Mængde
Drenge for med dem at erobre Tyrkiet, og det tredie at blive Missionair
i Æthiopien eller et andet Sted, hvor jeg kunde haabe at blive flaaet
for Troens Skyld«.

Saadanne Sværmerier maae vel have vakt hans gamle Faders Opmærksomhed.
Da han var svagelig og følte sit Endeligt nær, sendte han den opvakte
Dreng, 11 Aar gammel, til Opdragelse hos en Ven, Rector Licht ved
Slesvig Skole. Han døde faa Timer efter Sønnens Afreise.

Om sit Ophold i Slesvig giver Ewald selv Underretning. »Min Rector«,
skriver han, «var en purus putus Phiiologus, en ærlig Mand, ufortrøden
i sit Arbeide; kun Skade, at han stadig troede, at der ikke behøvedes
meer til mit eller nogens Vel, end den ædle Fordeel at kunne Latinsk,
Græsk og Hebraisk bedre end sit Modersmaal. Om jeg for Resten blev god
eller ond, klog eller dum, var noget, som han sandt at sige neppe holdt
sin Opmærksomhed værd; i det mindste kunde jeg hos ham uden al Tiltale
vove de vildeste og farligste Streger, naar jeg for Resten færdig kunde
opregne mine Gloser og mine Regler; men feilede jeg heri, da var ingen
Barmhiertighed at vente. Som en Art af Recreation tillod han mig, i
mine meget faa ledige Timer, at lede omkring i hans vidtløftige
Bibliothek, og der at læse hvad for Bøger jeg vilde. De første efter
min Smag, som jeg til mit Vanheld opdagede, var de islandske Sagaer,
lige saa mange Skridt nærmere til Daarekisten for mig. Tom Jones, som
jeg kort derefter fik laant i Skolen, forfinede igien

rnogenledes min Smag paa Eventyrer, men gav min Moralitet det første og
vist et meget farligt Stød. Endelig fik jeg fat paa Robinson Crusoe;
denne Rousseaus Afgud kunde saa nær have giort mig reent forrykt. Det
er vist, at min Rector, kort efter at jeg havde læst den, maatte med
Magt hente mig fire Mile tilbage fra Veien til Holland, hvorfra det var
min Hensigt at reise til Batavia, i det uskyldige Haab, underveis at
strande paa en eller anden ubeboet Øe».

»Samme Aar var den tydske Krig begyndt» — Syv-aarskrigen, 1756 —, »og
den gav min romanske Tænke-maade en ganske nye Flugt. Det politiske
Raserie, som dengang overfaldt og ventelig ved alle slige Leiligheder
vil overfalde de Danske, er alt for bekiendt. Yi var ikke Danske meer,
vi var Preusser og Østerriger. I alle Yertshuse, paa alle Torve,
Kirkegaarde og andre Sam-lingspladse førte vi Krigen in effigie, eller
egentligere en miniature. Det gik virkelig sielden af uden braadne
Pander. Yor Skole deelte sig strax som alle andre Selskaber i to
Partier, og jeg kom, til en Advarsel troer jeg for min tilkommende
Skiebne, paa det østerrigske. Om Dagen de beste Venner, trak vi
ordentligviis om Aftenen op imod hverandre i fulde Geleder, og vort
Slagsmaal gik saa lidet af med Spøg, at ikke sielden een eller to af os
maatte bæres hiem. De blotte Næver syntes os snart et alt for
barnagtigt Gevær; Stene, som vi slog haandløst til hinanden med, var
vore Kugler, og Knive, som vi bandt paa Enden af Kieppe, vore
Bajonetter. Det var et virkeligt Under, at intet Mord skede. En
Anmærkning,som jeg ikke kan undlade at giøre, er, at vi virkelig
begyndte at blande en Art af Politik i vore smaa Krige. Der var et Chor
fattige Skoledrenge, som egentlig heed Currender, fordi de var bestemte
til at løbe for os andre, og som vi kaldte Corinther eller Crinther.
Disse Corinther var næsten alle store, haandfaste og veløvede i at
slaaes. Vi brugte dem som Hielpetropper, det er at sige, at det Partie,
som kunde bringe de fleste Penge tilveie, leiede dem, og var vis paa
Seieren. Dette gav Anledning til utallige Statskneb og Cabaler. Vi
begyndte at forføre hverandre de meest velhavende Kammerader fra; en
riig Ridder blev os langt vigtigere end en stærk, det er at sige, vor
Krig begyndte at blive modern. — I denne Tid var det, at jeg tilskrev
min Moder et meget vidtløftigt og et meget comisk Brev, hvori jeg
forestillede hende, at jeg ikke havde Lyst til andet end Krigen, og
desuden ikke var bestemt til andet. En Engel, skrev jeg omtrent, havde
aabenbaret sig for mig i Søvne, og ved at forevise mig en Kaarde og en
Pen spurgt mig, ved hvilken jeg vilde forsøge min Lykke. Jeg havde af
skyldig Lydighed imod min Moder strax grebet efter Pennen; men han
havde sat et Ansigt op derved som om han vilde æde mig, og soret paa,
at jeg vilde blive det ulykkeligste Menneske, om jeg blev ved mit Valg.
Hele Frugten af min vittige Opfindelse var et Brev fra min Moder, hvori
hun anbefalede min Rector, at give mig en god Product. Til min Lykke
havde jeg ventelig just den Dag, da det ankom, opregnet en Snees Blade
af Knollii Vocabularium med Færdighed; vist er det, at han kun loe af
mit Indfald«.De Eventyr, Barnet og Drengen har bestaaet — som Martyr i
Æthiopien, som Robinson paa den een-somrae 0, som Helt og Partigjænger
i Syvaarskrigen —, vække saameget større Deeltagelse, som de saa at
sige ere Ewalds tidligste Digtninger. «Det var», skriver han i Fortalen
til sine Samtlige Skrifter, »de første poetiske Arbeider, jeg gjorde
Udkast til. Jeg var da saa langt fra enten at ville eller at kunne
skrive Vers, som en Spradebasse er det fra at sye sine egne Klæder. Min
brusende Siæl tillod mig ikke det maadelige Forsæt at ville besynge
Helte, — jeg vilde selv være det. Vel skrev jeg i de Tider Nytaars- og
andre Leilighedsvers, fordi jeg maatte« (i Hjemmet danske, i Slesvig
under Conrectoren tydske Vers, bl. A. et Digt »Pantomimen«, til
offentlig Fremsigelse), »og man roste dem, fordi man enten ikke vilde
giøre mig mismodig, eller fordi man ikke forstod det bedre. Men efter
dem at regne, som jeg endnu endeel Aar derefter har skrevet, maa det
have været en sand Jammer. Jeg skrev og latinske Vers, som vist have
været fortræffelige, thi jeg stial dem, ved Hielp af Smetius,
Weinrichius og andre, Ord for Ord fra Virgil, Horats, og de øvrige af
Latiens beste Digtere. Og jeg havde alt længe, ikke just læst, men tyet
disse Digtere, da jeg endnu havde det elendige Begreb om en Ode, at
dens væsentligste Fuldkommenhed bestod i at være uforstaaelig og
overalt rigelig bestrøet med endeel mythologiske Ord, hvoraf Læseren
ikke kunde fatte Meningen uden ved Hielp af Lexicon. Havde jeg da
inddrukket dette Begreb af Horats? Utroligt! Og dog erdet vist, at jeg
endnu rødmer, naar jeg eftertænker den Upoetiskhed, hvormed jeg den Tid
læste denne og de øvrige classiske Digtere. Jeg bilder mig ind, at min
Siæl da var alt for virksom, alt for meget i Giæring, til at blotte
Tanker eller Billeder kunde berolige den; det var Handling, som den
brændte efter. Jeg tænker, at for en god Digter, det er at sige, for
en, der foruden sine Digtergaver har en sund og moden Forstand, skulde
det da have faldet lige saa vanskeligt, enten at følge min alt for
vilde Indbildningskraft, eller at tilfredsstille mit alt for varme
Hierte, om han ellers havde holdt dette for Umagen værd, — som det var
mig selv umuligt, enten at finde Ord til mine Billeder, eller Velklang
til det, jeg følte. Man bør, troer jeg, være nogenledes kold, for at
kunne skildre sin Ild; og mig kunde først Aar, og Erfaring, og Lidelser
afkiøle til Skildrer«.

Efter fire Aars Ophold i Slesvig kom Ewald til Kjøbenhavn, hvor han
allerede i sit 15de Aar, i Juli 1758, blev Student, med gode
Skolekundskaber efter den Tids Krav. Han kom i Huset hos en Bekjendt af
Familien, der faa Maaneder efter blev hans Stiffader; her boede han
sammen med sin ældste Broder og et Par andre Studenter. Men ung af
Alder, spæd af Væxt, havde han megen Vanskelighed ved at hævde sig
imellem dem. At ryge Tobak var ham modbydeligt; at gaae paa Værtshuus,
dertil var han endnu for undseelig og frygtsom; lade sig barbere kunde
han heller ikke, af Mangel paa Skjæg; der var kun Eet tilbage: at faae
en Kjæreste, og det besluttede han, i Tugt og Ære, jo før jo
hellere.Det gik forresten ikke saa let, som han havde forestillet sig:
han selv var for bly og de Pigeansigter, der mødte ham, altfor grimme
og truende. Øverst paa hans Liste stod Husjomfruen, en ældre Pige af
hans Værts Familie, og til hende nærmede han sig med Suk og
Opmærksomheder, tilsidst med en skriftlig Kjærlighedserklæring,
»skumfuld af Troper og Figurer«. Men han blev haanlig afviist; han
vedblev alligevel at lege hendes Ridder, og hun tog imod Opvartningen
uden Omstændigheder. Om hans anden eller rettere sagt hans første og
sidste Kjærlighed ville vi høre ham selv fortælle.

»En Formiddag, den uforglemmeligste, den meest velsignede i min
Levetid, bad hun mig bringe nogle Kniplinger til et af hendes
Sødskendebørn, som jeg hidindtil ikke havde seet. Jeg fulgte hendes
Anviisning og spurgte efter den ældste Jomfrue H*’\ Hun sad just til•
Bords med sine Forældre, og hun kom følgelig ud til mig

i det Værelse, hvor man havde ladet mig gaae ind. Hun kom, — o Himmel!
o salige Øieblik! hvor gierne vilde jeg kalde dig tilbage, og hefte min
hele Siæl fast til dig, og glemme alle mine Gienvordigheder, al min

Kummer for din Skyld! Hun kom — min Arendse!--

Mine Kinder brændte, mine Knæe zittrede. Jeg stammede mit Ærinde ud,
saa got som jeg kunde, uden at tænke paa andet, uden at see eller føle
andet, end Arendse. Hun har ofte siden sagt mig, at hun meget vel
mærkede min Forvirrelse, og jeg har sagt, at mit forelskte Hierte slet
ikke fandt det smigrende, at hun saa meget vel kunde mærke den. — Da
jeg fornam af min Arendses Taushed,at jeg maatte have forrettet mit
Ærinde, vovede jeg skielvende at trykke hendes Haand til mine Læber, og
Guders Ild, salige Luer foer af hendes Fingre i det Inderste af min
Siæl. Jeg kiendte mig ikke meer. Jeg gik baglænds bort, og bukkede mig
hvert Øieblik, og da jeg tilsidst kom ud paa Kanten af en høi Trappe
uden at blive det vaer, saa skulde min Kiærlighed efter al Anseelse,
uden hendes Raab, strax enten have begyndt at yttre, eller og paa
eengang have forekommet sin sørgelige, sin skrækkelige Indflydelse paa
min Skiebne. Men jeg var bestemt til fleer Lidelser, end det dybeste
Fald kan foraarsage, og det var beslutted, at jeg skulde tabe meer end
Livet ved min Elskov«.

»Da jeg var kommet ud paa Gaden, gav jeg mig først Tid til at drage min
Aande. Du skal have hende, du skal fortiene hende, du skal blive dydig,
du skal blive stor, — det var lige saa mange Straaler af Himmelen, som
Glimt i Glimt foer ind i min Siæl, førend jeg endnu var ti Skridt fra
det Huus, der skiulte alt hvad jeg ønskte mig af Jorden. Du er hende
ikke værd, men du skal ikke lade af, førend du bliver det, og det kan
ikke feile, — og saa faaer du hende, — og saa intet, intet, intet meer
af denne hele Planet! kun, kun min Arendse! sagde jeg, og følte ikke,
at mine Fødder rørte ved Stenene. Heller skal jeg ikke understaae mig,
at aabne mine Læber til en forvoven Bekiendelse af min Kiærlighed,
eller at løfte Øinene op til Arendse, førend jeg er hende værd; men det
kan ikke feile mig, — og snart, — og saa — og saa skal jeg ikke ville
bytte Skiebne medKeiseren af Indostan. Alt dette var jeg blevet enig om
med mig selv, førend jeg var kommet to Gader igiennem. Og nu bredede
den sødeste, den roligste, den stolteste Glæde sig ud over min hele
Siæl. Jeg følte mig selv en større, en værdigere Gienstand, end jeg
nogentid havde følt mig før. Jeg følte, jeg nød paa eengang al min
tilstundende Lyksalighed, uafbrudt i en lang Række af Aar, lige ind i
den grændseløse Evighed. Jeg smiilte til enhver som mødte mig,
begierlig efter at udbrede den Glæde til alle, som jeg ikke kunde rumme
i min alt for fulde Siæl. Drukken, ravende af Kiærlighed og store
Forsæt, kom jeg endelig hiem, uden at vide hvorledes. Man kan tænke, at
jeg glemte min Prude, og al min daarlige Forfængelighed. Jeg begyndte
strax at studere med en Iver, som skulde have bragt mig meget vidt, om
ikke andre Betragtninger snart havde svækket den».

»Min Vert, som var Farbroder til Jomfrue giftede sig kort derefter med
min Moder. Hvilken Lykke for mig! Den eneste Ret, at kalde min Arendse
med det søde fortrolige Navn Søster, havde jeg ikke byttet bort for
alle min Stedfaders Rigdomme. Jeg havde imidlertid, som jeg før har
erindret, giort et helligt Løfte, ikke at tillade mine Læber den
mindste Tilstaaelse af min Kiærlighed, førend jeg troede at kunne
nogenledes giøre det med Anstændighed og uden at være alt for
dumdristig. Jeg følte alt for vel, at jeg ikke kunde giøre det endnu.
Hvad Læberne betraf, holdt jeg følgelig mit Løfte nøi-agtigt; men
hvorledes kunde jeg hindre mine Øine, min Aande, hver Mine, hver
Bevægelse at sige hvert Øieblik:Jeg elsker, jeg elsker, jeg elsker dig,
Arendse! Hvert Skridt, hver Vending fortolkte mit flammende Hierte. Min
ømtfølende Pige kunde ikke andet end forstaae mig. Hendes Kinder
farvede sig rødere, hendes Bryst af Snee hævede sig hurtigere, naar hun
talte med mig. Og hun talte gierne med mig. I det mindste troede mit
lyksalige Hierte alt dette. Elskte hun mig da? Tusinde Gange var jeg
paa Veie at bryde mit Løfte, og at tilstaae for hendes Fødder den
Forvovenhed, jeg havde, at elske hende, og at trygle en Dom til Liv
eller Død af hendes Læber. Men tusinde Gange blev jeg hindret deri ved
min sande Ærbødighed for hende, ved Følelsen af min egen Uværdighed,
som forøgedes daglig, jo meer jeg havde Leilighed at sammenligne mig
med min Arendse, og ved en uovervindelig Frygt for et Afslag, som jeg
ikke troede at kunne overleve. Jeg var desuden kun femten Aar, og hun
var kun et halvt Aar ældre end jeg. Det haster følgelig ikke saa stort,
sagde jeg. Med eet, som et Lynild, foer den martrende Frygt i mit
Hierte. Jeg fandt, at et Fruentimmer paa femten Aar er ældre end et
Mandfolk paa tyve. Jeg fandt, at min Arendse var giftefærdig, at hendes
Ja og Nei beroede meget paa Forældre, som hun elskte, og som vist vilde
see meer paa det som de holdt for hendes Vel, end paa al min
Kiærlighed. Paa den anden Side var jeg, endskiønt imod min Villie,
bestemt til at blive Præst. Jeg kunde først blive det, naar jeg var fem
og tyve Aar, og jeg var kun femten. Hvilken Evighed! hvorledes turde
jeg haabe, at hun kunde eller engang vilde vente saa længe eftermig? Nu
kiølnedes al min Iver for Muserne. Nu fattede jeg Afskye til dem, som
de der kun vilde skille mig ved min Arendse. Nu vaagnede min kun qvalte
krigeriske Lyst »>.

Nu vaagnede hans krigeriske Lyst, — og fra den anden Side Elben vinkede
de preussiske og østerrigske Faner, hvis Bevægelser Europa fulgte med
spændt Opmærksomhed. I Hjemmet var der ikke hyggeligt; Stif-faderen, P.
Huulegaard, en bondefødt Mand, der havde samlet Formue som Kræmmer —
han var, som hele Be-kjendtskabet, Hørkræmmer — giorde det med hver Dag
ulideligere. En Foraarsdag i Aaret 1759 træffe vi de to ældste af
Sønnerne i Hamborg: de havde forladt deres Hjem uden Forlov, uden
Afsked med noget Menneske. Den ældre Broder, Anstifteren af denne
Udflugt, men ligesaa raadvild og vankelmodig, som han var kjæk til at
begynde, havde imod al Aftale skrevet hjem om at hente dem tilbage og
ventede Svar om et Par Dage. Efter en heftig Scene imellem
Flygtningerne gik Johannes Ewald i al Stilhed ud at opsøge den
preussiske Resident. Han fik ham i Tale uden stor Besværlighed. »Deres
Excellence seer en ung Dansk, en Kjøbenhavner, for sig, som er løbet
fra meget velhavende Forældre for om mue-ligt at blive Husar. Jeg har,
fra det første jeg begyndte at kunne skjønne, altid havt den største
Lyst til Krigsstanden, og jeg har, da jeg endnu var et Barn, paa det
Indstændigste anmodet min Moder om at skaffe mig paa Cadet-Akademiet i
Kjøbenhavn. Men hun har ikke været at overtale. Af den gode Grund, at
min Fader og hans Forfædre har været Geistlige, skal jeg med Vold
ogMagt være Præst. Men jeg vil evig ikke være det. Imidlertid har jeg
adlydt saa længe, at jeg derover er bleven Student. Men nu har min
gamle Lyst og Rygtet om hans Majestæt Kongen af Preussens Bedrifter,
hvoraf alle Danskes Munde ere opfyldte, paa [eengang optændt saa stærk
en Ild i mit Bryst, som jeg umuelig længer har kunnet modstaae. Min
eneste Begjæring er, at De vil skaffe mig til at blive Husar«.
Excellencen saae paa ham og smilede. »Det er godt nok, min Kjære!»
sagde han endelig: »men du er saa overmaade lille; hvorledes vil du
kunne føre en Sabel?» Hvilket Tordenslag for ham! Det var kun altfor
sandt ; han var neppe meer end to Alen høi og fiin i Lemmer som en
Jomfru. Dog fattede han sig snart. »Jeg har et stort Hjerte«, svarede
han, M°g jeg kan voxe, og i den Tid staaer jeg mindre Fare end den
største Grenadeer. De Kugler, som træffe ham, vil gaae bort over mit
Hoved«. Nu brast hans Excellence i en hjertelig Latter; han talte sagte
med nogle Herrer, som vare tilstede, og gav endelig det høist
forønskede Svar, at der var en General Manteufel — hvor han nu stod,
maatte opspørges —, som netop havde bedet om et dannet ungt Menneske
til Kammerhusar. Denne Post blév Ewald tilbudt; han fik Anviisning paa
en Skipper til Magdeburg og et Anbefalingsbrev til en Major sammesteds.
Nu var hans Lykke gjort! Han kom hjem, spiste og drak, spillede og sov
som de andre Dage, uden at lade sig det ringeste mærke med, hvor han
havde været; Broderen, med sine Anslag, var overdreven venlig og glad
ved at see ham saa sorgløs.Den berammede Dag, netop den samme, da
Posten fra Kjøbenhavn var ivente, kom de paa en Morgentour ned til
Skibsbroen. Der stod Matroserne med Baaden. »Nu kan du, om du vil, have
det ligesaa godt som jeg«, sagde Ewald og omfavnede sin Broder.
»Hvordan? hvorledes?*) »I at gaae til Preussen. Jeg reiser i dette
Øie-blik; der ligger Baaden. Vil du følge med?» »Hvad? naar? nu?
hvorledes? til Preussen?» »Det er afgjort», sagde han koldsindig, »og
vil du endnu følge med, skal jeg skaflfe dig samme Vilkaar som mig
selv«; — han gjorde Regning paa, at Broderen vilde betænke sig: ellers
havde han maattet finde paa Udflugter. »Du er jo rasende, du eier ikke
en Skilling«. »Jeg skal snart gjøre Bytte, min Broder«. »Men vi faae
Brev idag. Hvad vil vore Forældre sige?« »Men hvad vore Forældre sige,
hører jeg Intet til. Imidlertid beder jeg dig hilse dem og ønske dem
alt Godt og forsikkre dem om, at jo læn-gere jeg er jra dem, desto
bedre befinder jeg mig. Bed dem være ubekymrede, og lev du vel, lev
lykkelig! Tænk undertiden paa mig, og bliv ved at elske mig, min
Broder!» Han kyssede ham med al den Følsomhed, som hans vilde og stive
Sjæl dengang var skikket til; Broderen græd som et Barn. Saalænge de
kunde sees, viftede de hinanden til med Hattene. — Hans Broder blev
senere, efter mange Vildfarelser og Gjenvordigheder, sendt afveien, til
Vestindien, og kom ulykkelig af Dage; de saaes aldrig mere i dette Liv.

»Jeg havde», fortæller Ewald, »tabt min Broder af Synet, og nu rev
Skibet mig allerede længer og længerbort, fra den sidste af alle dem,
jeg hidindtil havde kiendt og elsket i Verden, fra alt Haab om Hielp
eller Understøttelse, som var grundet paa andet end paa Gud og mit eget
alt for modige Hierte. Som Tovene springe, naar Skibet løber af
Stabelen, saaledes brast nu enhver af de Forbindelser, som jeg
hidindtil havde havt, med mit Fædreneland, mine Forældre, mine Venner;
og jeg foer brusende ud i Verdens vilde Ocean. Alt det, jeg søgte, var
mig saa vildfremmed, som alt hvad jeg saae. Jeg eiede ikke en eneste
Skilling i min Lomme; og min hele Kigdom bestod i et Brev med et stort
Segl for, en1 lille Lomme-Pistol, og de forslidte Klæder, jeg havde paa
Kroppen. Man skulde formode, at disse Betragtninger havde opvakt
Tungsindighed, Kummer, Frygt, og selv Fortrydelse hos mig, og man vil
desto meer undre sig, naar jeg bevidner, at de just opvakte det
Modsatte af alt dette i min Siæl». Han havde, som før sagt, »noget Don
Quixotisk« i sin Characteer; virkelig var ogsaa det Eneste, han nu
følte Savn af, »en tro Sancho Pansa, som han kunde have meddeelt sine
Følelser og sine Hensigter«.

Ved ethvert af de mange Toldsteder ved Elben gik Skipperen iland og bad
ham følge med; men da han ikke udtrykkelig indbød ham til Frokost eller
Middagsmaaltid, saa undskyldte Ewald sig med Hovedpine: det var ham
lettere at faste, end at tilstaae, at han ingen Penge havde, eller at
gaae i Værtshuus uden at begjære Noget. Nu var Skipperen igjen iland;
det var Eftermiddag; Ewald sad i Kahytten og saae dybsindig op imod
Himmelen.Hans Øine faldt paa Kahytstrappen, og bag den opdagede han
Halsen af nogle Flasker. »Er det Viin?» tænkte han, »og det er det vel;
jeg maa dog see. Hillemænd! fire, sex, otte, ti! Hvor mange skjønne
Flasker! Det kunde ikke skade den gode Capitain stort, om han mistede
een deraf: han skal dog give mig en Slags Fortæring. Hvor herlig
spiller den dog imod Solen!» Han havde, i Tanker, listet en af
Flaskerne ud; han puttede den i Lommen. Derpaa gik han iland og uden
omkring Toldstedet, langt op i Marken, hvor han lagde sig med sin
Flaske, bag en af de yndigste Høie, saaledes, at han hverken kunde see
sit Skib eller sees af Folkene derpaa. Der laae han, »i et fremmed
Land, i en Egn, der lignede de eventyrligste af dem, hvis Beskrivelse
han havde læst, med en Flaske ved Siden og en Pistol i Lommen,
forresten uden Forældre, uden Opseere, uden Venner og uden Penge! Hvad
vilde han vel begjære meer?»

De Syner, der stege frem for hans drømmende Sjæl •

— og, som han forsikkrer, kun dem, han »meget nøi-agtig erindrer» —,
har han optegnet i sit Levnet f i et Capitel med Overskrift: »Høien».
Det er kun Omfanget, der kan undskylde, at det ikke her optages i sin
Heelhed.

Han drak sin Moders Skaal, sin StifFaders, saa sin ulykkelige Broders,
saa sine Venners Skaal. »Hvor mange Venner havde jeg da vel dengang?
Jeg skal svare oprigtig. Om alle de, som vi elske, kan kaldes vore
Venner, saa havde jeg dengang omtrent fem hundrede Millioner,ifald der
ellers er saa mange Mennesker paa Jorden. Thi det er tilforladelig et
Hovedtræk i min Characteer, at jeg fra mine Barnsbeen har havt og endnu
har en inderlig, en usigelig Tilbøielighed til at giøre alle de
Skabninger, der see ud ligesom jeg, og jeg tør sige alle Skabninger
uden Undtagelse, lykkelige og fornøiede. Selv de, hvis Væsen og
Opførsel imod mig giorde, at jeg til en Tid unjuelig kunde lide dem,
behøvede kun at trænge til mig, at smile til mig, at trykke mig i
Haanden, for at blive mine beste Venner, for at have al min Eiendom og
selv mit Blod til deres Tieneste. Jeg berører kun dette Træk af min
Characteer, og langtfra ikke for at prale deraf, som af en Dyd; det er
kun en Tilbøielighed, en Vellyst, maaskee tildeels en naturlig Følge af
min Stolthed. Thi denne giør det nødvendigt at elske sine Velgiørere,
og om mueligt at gien-gielde deres Velgierninger; men hvor meget
smigrer det den ikke, naar vi kan giøre dem Got, som ikke kan vente
det, som intet Got har forskyldt af os! og hvor ulige meer kildres den,
naar vi kan giøre dem lykkelige, som vente det Modsatte af os, og som
har forskyldt det! Hvor meget større føler Hiertet sig dog ved at give,
end ved at tage! hvor meget ædlere ved at give got, end ved at give
Intet! hvor meget høiere ved at give Got, end ved at give Ont! Det er
vist en Tilbøielighed, som har sin Belønning i sig selv, og hvad dens
Kilde og er, saa er det vist, at jeg altid har havt den, at jeg i den
Tid, jeg taler om, følte den med en langt større Hede og Enthusiasme
end nu, og at jeg ved min Høi med den -ægteste Velmenenhed drak hele
Verdens Skaal«.

2»Himmel! hvor mange fiendtlige Krigskasser, hvor mange Stæder
plyndrede jeg ikke ud, i min sværmende Indbildningskraft, for at hielpe
alle dem, som jeg kiendte nødlidende. Hvor mange glade Ansigter, hvor
mange Lykkelige giorde jeg ikke, hvor mange Pleiehuse og Hospitaler
rettede jeg ikke op, hvor mange Familier bragte jeg ikke paa Fode paa
Østerrigernes Bekostning! Men man vil sige, at jeg paa den Maade giorde
lige saa meget Ont som Got. Jeg giorde det ikke. Eet var det, at jeg
baade holdt det for en Soldats Pligt at giøre Fienden al Afbræk,
følgelig at plyndre ham, hvor og naar han kunde; og jeg var overbeviist
om, at min Forskaanelse i den Fald kun lidet eller intet vilde nytte
ham, da der dog var Tusinde og Tusinde, som vilde giøre det, jeg lod
være. Et andet var det, at min flygtige Indbildningskraft underveis i
visse Maader oprettede al den Skade, den giorde. Jeg bevarede med
Livsfare Jomfruer fra at blive voldtagne, og Værgeløse fra at blive
dræbte. Jeg slukkede Ildebrande, jeg tog en Deels Eiendomme under min
Beskyttelse, og jeg gav en Deel Nødlidende, Fortvivlede eller kun
Grædende alt det igien, som jeg og andre havde frataget dem; og
hvorledes jeg bar mig ad, beholdt jeg dog, jeg veed ikke selv
hvorledes, altid nok tilovers, til at besørge alle mine øvrige
Indretninger. Det var en Velsignelse, som min Tænkemaade fortiente. Jeg
imidlertid, jeg som sad ved min Høi og giorde nogle Tusinde lykkelige,
jeg vidste, eller egentligere jeg formodede kun et eneste Menneske paa
hele Jorden, der havde nogensærdeles Godhed for mig. Denne Tanke synes
ydmygende; men sandt at sige, brød jeg mig ikke derom«.

»Jeg drak, som sagt, en god Slurk paa alle mine Venners, det er at sige
paa hele Verdens Velgaaende«.

»Men nu forlod jeg alle Udenværker. Jeg samlede mit hele Væsen, mine
Tanker, mine Tilbøieligheder, mine Ønsker, mine Sværmerier ind i mit
Hiertes inderste Lukke. Som en Gierrig, der med Fornøielse en Tid lang
har talt med unge Forødere, eller med trængende Arvinger, eller med
fordeelbringende Jøder, dog føler en hemmelig Glæde, naar han bliver af
med dem, fordi han nu kan gaae ind i sit mørke Kammer til sit
jernbeslagne Skriin, og lukke det op, og besee og beføle og nyde sit
Hiertes Guld: saaledes fandt jeg ligesom en Lettelse, da jeg nu troede,
at jeg havde afgiort alle mine øvrige Pligter, og uhindret af dem kunde
lade min Siæl an-strænge alle sine Evner paa at giennemtænke, at skue,
at nyde sin skiulteste, sin kiæreste Tanke: dig, du elske-ligste blant
Pigerne! Verden døde for mig, og jeg følte kun Arendse«.

»Elskværdigste, himmelske Pige! raabte jeg, guddommelige Arendse! dig
har jeg giemt tilsidst for at nyde dig uforstyrret og længe! Himmel!
hvad tænker du nu om mig, du Dydigste? Uden at tage Afsked, uden at
give dig det mindste Nys om mit Forsæt, gik jeg bort. Hvor brænder ikke
mit Hierte efter den Tid, da du kan see af Aviserne, hvorfor jeg gik,
at du tildeels var Skyld deri, og at jeg ikke er dig uværdig! Vidste du
dog, at Hovedformaalet for mit Foretagende var at fortiene dig!

2*Var du dog Vidne til enhver af mine Handlinger! Men det er vist, det
er et helligt Løfte: jeg vil troe dig Vidne dertil, jeg vil troe dig
nærværende, og dersom jeg da foretager mig noget, — dog det kan jeg
ikke, — men dersom jeg foretager mig noget, som er dit Hierte uværd, du
Dydigste! da vil jeg kaste mig paa Knæe for dig, og underkaste mig din
Tugtelse, og afbede det, og love Bedring. Du skal være min Lederinde,
min Dronning, min Skytsengel!«

»Og nu give Gud, at hellige Engle maae bevogte ethvert af dine Trin, og
med deres gyldne Vinger tilvifte dig Lyksaligheder ! —
klukklukklukullerolullerolullerolullerokluk! Aha, Deiligste! Men dersom
nogen Uværdig, det er at sige enhver anden end jeg, skulde understaae
sig i min Fraværelse at nærme sig til dig med Haab, da give Himlen, at
de maae vifte ham Sand i Øinene, at han ikke kan see dig! Ja før — før
en anden, der ikke skiønnede paa dig som jeg, skulde røve dig fra mig,
før give Himlen, at din Faders Gaard maatte brænde af, saa at du intet
frelste uden de Klæder, du gikst med! at Kopperne maatte tilrede dig
som et Dørslag! at du maatte faae ildrøde Øine, en Taille som en sort
Ræddike! Da, da skulde du see, at det ikke var din Skal, men dig, dig
selv, det hele, det inderste dig selv, som din Ewald elskte! Hvor vilde
du da ikke blive rørt! Med hvor kostbare Taarer vilde du ikke væde mine
Kinder, naar du saae, at min Kiærlighed, min Troskab var steget i lige
Grad med dit Vanheld! Bdurrurrurr! klukklukkluk!

— Imidlertid er det bedre, at du bliver som du er!«»Siig mig, min
Deiligste, siig mig: vil dit Hierte slaae høit, vil dine Kinder blusse,
naar du nu læser i de Ber-lingske Tidender: »En ung Dansk, ved Navn
Ewald, har i den sidste Bataille, ved en Tapperhed, der overgik hans
Alder, frelst sin Generals Liv. Den unge Helt er let blessered, men
Generalen har skikket ham en Standart til den første Bandage« etc.?
Himmel! og naar du kort, kun kort derefter læser: »At vi ikke har tabt
det sidste Slag, har vi maaskee den unge Cornet Ewald, næst Himlen,
allene at takke for. Rytteriet, som bedækkede den høire Fløi, begyndte
allerede at vige for den fiendtlige Ild, da han med sin Standart i
Haanden sprængte for ved sin Esqvadron lige ind paa Fienden, og deels
ved Ord, deels ved sin Handling opmuntrede den til at følge sig.
Massacren, som den i første Hede anrettede, var skrækkelig, og vor
Seier er fuldkommen. Hans Majestæt har skiønnet paa vor Cornets
Tapperhed, som han burde, og skienket ham en ledig Esqvadron«.

— Bravo!«

»Deres Velgaaende, Herr Ritmester Ewald! klukkluk -klukkluk! Videre
kommer jeg ventelig ikke i Sommer. Og det kan være got! Men til
Vinteren begierer jeg Permission paa et Par Maaneder. Jeg flyver hiem
til dig paa Kiærligheds Vinger, og lægger mig selv, mine Laurbær, og
maaskee en eller anden fiendtlig Prindsesses Klenodier for dine Fødder.
O min Arendse! da vil du smile; men naar jeg igien skal bort, da vil
det koste dig nogle Taarer. Dog, man kan ikke undvære mig ved Armeen,
Æren kalder, og som en Lynild sees jeg iSpidsen af min Esqvadron, just
i det der leveres et Feltslag. Alting er i Forvirrelse. Med Sabelen i
Haanden styrter jeg ind paa Fienden, jeg adsplitter, jeg forfølger ham,
han retirerer ind i en af sine beste Fæstninger, og i Stridens Hede
trænger jeg mig ind med ham. Jeg besætter Porten, holder den ryddelig
for vore øvrige Tropper, og inden han kan besinde sig, har jeg erobret
Fæstningen og plantet de kongelige Faner paa Voldene. Alle Munde og
alle Aviser blive fulde af min Roes. Alle Udenværkerne af Commandantens
Frue skikker jeg som et Seierstegn til min Arendse. Kongen giør mig til
Oberst og slaaer mig til Ridder. Potz tausend! Jeg var tilfreds, at det
kun var Vinter igien, at jeg snart kunde komme hiem og giøre Dem min
Opvartning, min naadige Frue Oberstinde! Imidlertid har jeg den Ære at
erindre Deres Velgaaende! Klukklukkluk! Dog det bliver ikke derved,
snart bliver jeg General — —«.

Der var Intet meer i hans Flaske. Han heldede sig tilbage og faldt i en
tryg Søvn. Da han vaagnede, var det Aften; han løb op paa Høien for at
see efter sit Skib: det var ikke at øine; med Pistolen i Haanden gik
han langsomt ned, beredt paa de eventyrligste Hændelser. Hans Drømme
forsvandt, da han dreiede om ved Toldstedet. Skipperen var seilet bort,
men havde dog gjort Aftale med en anden om at besørge det unge Menneske
videre, til Posthuset i Lentsen, og med sit friske Mod og sit varme,
meddeelsomme Lune fandt han snart aabne Hjerter. I Magdeburg — efter at
have levet godt paa sit stor-seglede Brev som Creditiv — opsøgte han
den preussiske Major.

Her slipper Haandskriftet: »Johannes Ewalds Levnet og Meninger«. Om
hans Krigstog og hele hans senere Liv have vi kun tilfældige Yttringer
af ham, eller Efterretninger paa anden, tredie Haand.

Istedenfor at blive Kammerhusar blev han, til sin store Fortrydelse,
stukket ind i et Infanteri-Regiment, som Menig. Han løb ved første
Leilighed over til Østerrigerne og blev Tambour, siden Underofficeer.
Arendses Billede fulgte ham allevegne; det var hans Selskab paa de
eensomme Vagter, hans sikkre Ledestjerne midt imellem Feltlivets
Forførelser. »Hendes fra min Siæl altid uadskillelige Billede«, skriver
han, »har, i al den Tid jeg var borte, altid sikkert og maaskee allene
vogtet mig for en Last, som Soldaten sielden anseer for betydelig, og
hvoraf jeg daglig havde hundrede Exempler for Øinene, der for et
Menneske af min Alder og mit Temperament var meer end alt for
fristende. Jeg havde ikke alleneste intet Hierte, men selv ingen Sands
for noget andet Fruentimmer, end for min Arendse. Og dette kunde være
got nok. Men maaskee jeg kan have fortient at tabe hende just ved den
Art af Afguderie, hvormed jeg i al den Tid dyrkede hendes elskværdige
Billede. Jeg vil intet tale om, at jeg ofte opsøgte de eensommeste
Steder, for ret at føle, at nyde de Skiønheder, der var saa dybt
ind-prentede i mit Hierte; intet derom, at jeg ofte, og helst naar jeg
var paa Piqvet, benyttede mig af det, som jeg havde læst, jeg veed ikke
hvor, og stirrede hele Timerpaa Maanen med den usigeligste Vellyst,
blot i dét Haab, at hun maaskee just nu betragtede den samme Gienstand.
Men det var, som om jeg havde troet hende allestedsnærværende. Meer end
eengang har jeg attraperet mig, naar jeg vilde indslutte hende i mine
Morgen- og Aften-Bønner, naar jeg vilde anraabe Himmelen om at udøse
sine udsøgteste Velsignelser over hende, at jeg glemte Skaberen over
Skabningen, og da jeg vilde tilbede den Algode, virkelig tilbad min
Arendse«.

Et Par Scener fra Krigen ere os meddeelte gjennem dem, der have hørt
Ewald selv fortælle. »Han boede engang i Telt med en gammel Soldat og
dennes ligeledes gamle Ægtefælle. En Dag, da der skulde holdes Slag,
vilde den gamle Soldat absolut være med, uagtet Konen bad og bønfaldt
ham om at blive derfra, da han ikke behøvede at komme der; men den
Gamle var urokkelig. Saa sagde Ewald: »Vi kunne ikke faae ham fra sin
Mening, Mutter; lad ham gaae, naar han endelig vil; jeg skal tage ham
ved Siden af mig og beskytte ham, som en Søn vilde beskytte sin Fader«.
Ulykkeligviis traf et af de første Skud den Gamle ved Ewalds Side i
Hovedet, saa han faldt død til Jorden. Ewald slæbte ham hen under en
Busk, og da Slaget var forbi, begrov han ham paa samme Sted ved nogle
Kammeraters Hjælp, med al ~Omhu, og gjorde en Gravhøi over ham. Ved
Tilbagekomsten løb Konen ham imøde med det Spørgmaal: »Hvor er min
Mand?« — »Han har det godt«, sagde Ewald; »hvad der kunde gjøres for
ham, er der bleven gjort; men en Kugle traf ham strax i Begyndelsen i
Hovedet;han døde i et Øieblik, og hans Lig er ikke bleven
mal-tracteret. Nu ligger han i en ordentlig Grav, og vi have sørget
for* ham saa godt, som om Mutter selv havde været med«. »Jeg maa
derhen, jeg maa see hans Grav!« skreg den Gamle. Ewald søgte forgjæves
at afholde hende; han maatte følge hende derhen. Hun kastede sig over
Graven, og Ewald fjernede sig for ikke at forstyrre hende. Efterat en
temmelig lang Tid saaledes var hen-gaaet, nærmede Ewald sig igjen til
Konen, der endnu laae paa sit Ansigt, greb hende om Skulderen og sagde:
»Kom nu, Mutter! lad os gaae«; men hun rørte sig ikke. I den Tro, at
hun var besvimet, iilte Ewald efter Vand; men det var forgjæves: hun
var død paa sin gamle Ægtefælles Grav«. — Et andet Billede fra Krigen:
»Ewald staaer i Slagrækken; det er Øieblikket, før Slaget skal begynde;
han gaaer et Stykke frem for Fronten og nyder Indtrykket af en
umaadelig Troppelinie, der snor-lige strækker sig over Markerne,
saavidt Øiet kunde naae. Nogle Soldater yttre Banghed; Ewald tilraaber
sin Of-ficeer: »Her staae nogle Krystere, som ere bange; skal vi lade
dem gaae hjem? vi ere nok til at gjøre Sagen klar!« — men han vises med
Strenghed tilbage af den alvorlige Krigsmand, der kort efter falder for
en Kugle. Under Slaget gaaer Ewald atter frem, for at see sig om, og
den før saa snor-rette Linie bølger som en oprørt Sø«.

Paa Farer manglede det ikke, saalidt som paa Lyst til at møde dem. Meer
end eengang har han »med op-reist Hoved gaaet imod korsviis plantede,
hvert Øieblikløsbrændte Kanoner«; i Prag laae han for Døden og havde
Mod til, »omringet af en Hoben grove og umenneskelige Katholiker, at
bekjende og forsvare sin Kirkes Tro, uagtet alle deres afskyelige
Trusler, som dog kunde være skrækkelige nok for et Menneske paa sexten
Aar«; han var i Dresden, dengang den (fra 14de til 30te Juli 1760) blev
bombarderet af Preusserne og Daun kom den til Undsætning. Det var hans
Felttogs andet Aar, og han havde faaet nok af det. Men Stolthed forbød
ham at lade høre fra sig i Hjemmet. Der havde man imidlertid opspurgt,
hvor han var, og fik ham løskjøbt; kun vilde hans Oberst ikke give ham
Afsked, før Felttoget for det Aar var tilende. Da det var kommet saa
vidt, løb han bort uden Afsked, tvang paa sin Flugt en Bonde til at
bytte Klæder med sig og kom, gjennem nye Farer og Besværligheder,
lykkelig frem. I Magdeburg havde den preussiske Com-mandant ham for sig
og vilde tage ham til Soldat; men Ewald slap dog derfra i Mindelighed:
»Hvad Straf er der for Desertion?« spurgte han; — Svar: »at hænges«; —
»Saa hæng mig strax! for jeg forsikkrer Dem paa min Ære, at inden tre
Dage er jeg borte«. Den 10de October 1760 staaer han opført i
Kjøbenhavns Adresseavis paa Listen over Ankomne: »Sr. Johannes Ewald,
en Søn af Sal. Hr. Professor Ewald, fra hans Udenlands-Reyser, og
tilsidst fra Prag i Bøhmen«.

Nu var han i Sikkerhed. Det var ham en Fryd at høre om sin Flugt fra
Hjemmet, at Den af alle hans Venner, der havde viist sig meest
bestyrtet og bedrøvet over den, var Arendse. At han efter sin
Tilbagekomstblev noget mistænksomt iagttaget af dem, der kjendte ham,
og talt om af Mange, som ikke kj endte ham, er begribeligt; om en
Bagvadskelse imod ham som Fritænker udtaler han sig leilighedsviis, i
et Brudstykke om Kilden til Bagvadskelser.

Disse Aar havde ikke været spildte for hans 'Uddannelse. »Erfaring«,
skriver han, »den mægtige Erfaring adspredede snart den største Deel af
de romantiske Dunster, som da qvalte Poesiens Gnist. Et Vinter-qvarteer
og et Felttog overbeviste mig grundigere, end de beste Syllogismer
skulde have giort det, at Halvgudernes Tider vare forbi, at en Soldats
første og ypperste Dyd er Underkastelse, og at det ligner meer en Drøm
end et Under, ved Fortienester at udmærke sig iblant 100,000 Mand, som
alle ere nødte til at iagttage deres Pligt, og ikke tør giøre meer. Jeg
kom følgelig snart og en stor Deel klogere hiem, end jeg var gaaet ud.
Og dette var ikke den eneste Fordeel, som min ulmende Digteraand havde
af denne Eeise. Jeg havde seet Bierge og Feltslag og i tykke Skove
eensom beliggende Munkeklostere; jeg havde været Vidne til endeel store
og rørende Optrin, hvis Erindring nærede og opløftede min Siæl, uden at
beruse den; jeg havde nu lært at føle det Underlige, det Store og det
Vellystige i Naturen, uden just altid at ville giøre det efter eller
lide for meget ved Savnet deraf. Dette gav mig vel en større Beqvemhed
til Digterkonsten, men jeg var endnu langt fra enten at mærke dette
selv, eller at benytte mig deraf. Uden enten at kiende Clio og Thalia
og Melpomene, eller at bekymre mig omderes Bekiendtskab, begav jeg mig
ganske rolig til at studere Hollats og Reinbeck; og til et ydermere
uimodsigeligt Beviis, at jeg dengang ikke var Digter, excerperede jeg
vor gode Brochmann fra den ene Ende til den anden«.

•Det Første, han havde havt at gjøre efter sin Hjemkomst, var at læse
til anden Examen; inden et halvt Aar var han Candidatus Philosophiæ med
bedste Characteer, og fem Fjerdingaar derefter, i Juli 1762, tog han
theo-logisk Embedsexamen, ligeledes med bedste Characteer, som dengang
var en Sjældenhed. Kort efter fik han Fribolig paa Valkendorphs
Collegium. En Priisafhandling over Spørgsmaalet om »en guddommelig
Forløsers Nødvendighed for det menneskelige Kiøn«, skrevet (1762) paa
Dansk og særskilt udgivet, vidner om hans Sprogfærdighed og om hans
Fortrolighed navnlig med Brochmanns theo-logiske System.

Han var i sit tyvende Aar. Efter en udtrykkelig Yttring af ham, har han
været forlovet med Arendse; for hendes Skyld havde han valgt den
theologiske som før den militaire Bane. Da var dét, at »man rev hans
Skytsengel fra ham«. Arendse blev gift med en Anden, ikke engang
lykkelig gift. Vi kjende ikke Sammenhængen hermed, men vel de blivende
Følger for Ewalds Liv. Endnu 12 Aar efter bløde de gamle Saar. »Jeg
havde min Arendse, og nu har en anden hende! Fordum nagende og
martrende, nu snigende og dræbende Gift! Erindring om mit Tab!
fortærende, ødelæggende Tanke! Kilde til min Fortvivlelse, mine
Uordener og mine Ulykker! Kildetil min daglige Kummer og mine Taarer!
naar vil du fortørres?« — De nærmeste Virkninger af denne Hjertesorg
omtaler han andensteds (i Fortalen til Samtl. Skrifter, 1780) saaledes:
»To eller tre Aar efter mit mislykkede Tog leed jeg et Tab, som rørte
mit Hierte langt nærmere og langt heftigere, end hiint. Dette stemte
uden Tvivl for en stor Deel min Siæl i den høitidelige melancholske
Tone, som jeg troer at være et Hovedtræk i de fleste af mine Poesier.
Men det havde endnu en anden Virkning: det giorde mig reent uenig med
alt det, som man kalder timelig Lykke. Jeg havde hidindtil kun havt een
bevægende Grund, at tragte efter saa noget, — og denne Grund faldt
bort. Nu blev det min^Plan at slentre Livet igiennem, som jeg best
kunde, og saa got som mueligt at forskiønne min Vei med en vis Art af
Lyksalighed. En rolig Hytte, en behagelig Egn, maadeligt Udkomme, faa
men retskafne Venner, og jeg tør sige, frem for alt at være saa nyttig
som min Evne tillod det, uden at være nogen til Byrde, var alt hvad jeg
den Tid ønskede mig af Jorden«.2. EWALD SOM UNG DIGTER.

I denne Sindsforfatning skrev Ewald sin første frie Digtning, »Lykkens
Tempel«, ikke for at skrive noget skjønt og priisværdigt Stykke, men
blot for at sige sig selv sine egne Tanker. »Lykkens Tempel« er efter
Titel og Indklædning »en Drøm«, efter Indhold ligesom et Modstykke til
hans Ungdoms Drømme. Han saae sig i Nøi-somheds Bolig, i Selskab med
Arete og Eusebia: Dyd og Fromhed. Paa et Bjerg langt borte laae den
evige Lyksaligheds Tempel, skjult af lyse Skyer; men i Dalen nedenfor
glimrede hiint Lykkens Tempel, med en Glands, han tilsidst ikke længer
kunde modstaae. Arete lovede selv at føre ham derhen, og skjøndt han
paa Veien af og til tabte sin himmelske Ledsagerinde af Sigte og gav
sig i Ledtog snart med een, snart med en anden Hob, som, lænkebunden af
denne eller hiin Lidenskab, ilede til samme Maal, stod han snart
udenfor Templet med de hundrede Porte. Disse vare meget forskjellige
indbyrdes: en Guldport for Aagerkarle, en Lem for Krybere, en høi Port,
men med Tværbjælker til at løbe Panden imod, for Erobrere, andre Porte
for Skribenter, for Spillere — de fleste kom her hovedkulds tilbage —,
for Skinhellige, for flittige Arbeidere, — dog denne Port til Lykken
var for-detmeste lukket. De, der ikke slap ind eller som bleve stødte
ud igjen, havde Valget imellem »Lykkens Lazaret«, nedenfor i et Morads,
eller den tarvelige »NøisomhedensBolig«. Han selv slap, under Trængsel
og Puffen, lykkelig ind i Templet ad Ilovedporten, for skikkelige Folk;
han fik sin Skjærv af Lykkens Gaver; men saa kom Avind og viste ham, at
Andre havde faaet Mere, siden Frygt og gabende Kjedsomhed, som bragte
ham selv til at gabe. Pludselig fik han Øie paa Bjergtoppen med den
»evige Lyksaligheds Tempel«, og nu begyndte Alt omkring ham lidt efter
lidt at fordunkles; kun Frygt og Kjedsomhed kjendte han igjen; Eusebia
viste sig for ham, han styrtede hen imod hende — og dermed vaagnede
han. Det Hele er en omhyggelig gjennemtænkt Allegori, udført i Prosa,
nogenlunde kortfattet. Ewald havde nedskrevet den for sig selv, »blot
for Tidsfordriv«, men syntes godt om den og viste den til gode Venner,
som bragte den videre. »Lykkens Tempel« blev i Januar 1764 indsendt til
Smagsdommerne i Selskabet til de skjønne Videnskabers Forfremmelse, det
blev »med skyldig Følgagtighed temmelig tidt ombygt«, men blev da
tilsidst fundet værdigt til at trykkes i Selskabets Skrifter og
skaffede den unge Forfatter Velyndere, der fik en blivende Indflydelse
paa hans Fremtid som Digter. En af dem var Conferents-raad Carstens,
hans Ven og Raadgiver og Beskytter indtil det Sidste.

Efter et saa uventet Held i Digtekunsten begyndte Ewald at fatte den
Formodning om sig selv, at han vel kunde være »et Geni«. #Han var det
allerede i den dobbelte Betydning af Ordet. Fra den Tid af, da han var
bleven »uenig med alt det, som man kalder timelig Lykke«, høre vi —
samtidig med den ulmende Digter-gnist — om Paroxysmer af Lediggang,
Drik, Udsvævelser, vexlende med Anger og dyb Tungsindighed. Den Hjælp
imod Hjertesorg, som ligger i en stadig Virksomhed, vidste han ikke at
finde: dertil var han baade for magelig og for utaalmodig. Han var
igrunden ikke mindre stiv i at udføre de Planer, hvorpaa han eengang
havde begyndt, end han var utaalmodig; men netop derfor indlod han sig
høist ugjerne paa Noget, der kunde kræve eens-formigt, ordentlig
tilmaalt, vedholdende Arbeide. Selv som Digter har han, naar han engang
for Alvor begyndte paa et noget vidtløftigere Arbeide, »altid maattet
bruge to Forsigtigheder, om han ellers vilde have det udført: den ene,
med en blind, halsstarrig og uafladelig Iver at haste dermed, indtil
han var kommet over Halvveien; den anden, at prale deraf til alle dem,
han kunde faae fat paa. Han kunde da haabe, at i den ene Hensigt
Rimeligheden selv og en naturlig Modbydelighed for at spilde saa meget
af sit Arbeide, og i den anden Undseelse eller Stolthed vilde hindre
ham i at lade det ufuldført; uden disse Præcautioner kunde han
nogenledes være vis paa, at det blev liggende«. — Men endnu havde han
kun en usikker Ahnelse om at blive Digter. Det manglede ham, om ikke,
som før, paa Høiagtelse for Kunsten, saa dog paa Kjendskab til dens
Værker, paa Læsning, og tillige manglede det paa ydre Stød, som han
altid har trængt meget til. Han skrev engang om Aaret sin. latinske
Disputats paa Valk end orphs Collegium, de to første af theologisk
Indhold: Pyrologia sacra (Foraar 1763)*) og

*) Om Anledningen til denne Disputats, der maaskee igjen blev An-De
Paradiso (Foraar 1764), den næste satirisk: De pravis scriptoribus, med
Theses om Skabelsen (Efteraar 1765). Han forsøgte sig med et Priisdigt,
ligeledes om Paradiset: det bibelske Drama »Adam og Eva« (Foraar 1765),
som dog ikke tilfredsstillede hans Dommere og senere blev omarbeidet.
Han skrev ogsaa Leilighedsvers, som allerede i Drengeaarene; men sine
Stiiløvelser har han udtrykkelig udelukket fra de samlede Digte. Et af
dem, det eneste, han har skaanet (et Bryllupsvers fra Januar 1765, s.
2det B., S. 105), havde, som han fortæller, nær for evig skræmmet ham
fra Parnas. Han viste det nemlig til en af sine valkendorphske Venner
(Benzon), som gjaldt for et Vidunder i Digtekunsten, da han havde
vundet en Priis, og Vennen sagde ham med rene Ord, at hans Vers ikke
duede, og raadede ham alvorlig til at lade en Kunst fare, som han ingen
Evner havde til. »Jeg var«,

ledning til »Adam og Eva«, fortæller Rahbek (Erindr. 1, S. 75, jfr. S.
18), at Ewald en Dag kom hjem at spise hos sin Moder og her traf sin
Ven Adzer, som dengang læste med hans yngste Broder Enewald (Moderens
Kjæledægge, en doven Dreng, siden Hofjunker, Husarofficeer og »Formand
for Kjøbenhavns daværende Gadejunkere«, senere forsvunden, efter at
have sat sin Moders Penge overstyr). Denne Adzer vilde Ewald tage paa
Raad. »Hør, kan Han ikke sige mig’, hvad jeg skal skrive min Disputats
om for Valkendorphs Collegium?« — »Hm!« sagde Adzer, »skriv om, at
Solen brænder saa hed idag«. — »Han siger Noget*, sagde Ewald: »jeg vil
skrive om, at der ingen Ild er i Helvede*. Derefter skrev han da
Pyrologia sacra; han forsvarede den d. 28de Marts og det (som det
hedder i næste Adresseavis) »med Berømmelse, i endeel fornemme
Tilhøreres Overværelse«. Begge Ewalds theo-logiske Disputatser ere
forøvrigt kun Begyndelser, bestemte til fremtidig Fortsættelse, som
udeblev.

3tilføier Ewald, »beskeden nok til at troe ham paa hans Ord; og dette,
tænker jeg, er et Beviis meer, at jeg dengang ikke endnu var Digter«.

Endelig kom der en Leilighed, som kunde tage hans Digtergaver i Beslag.
Det var i Februar 1766; Frederik den Femte var død »og Danmark i
Taarer«. Nogle Studenter bleve tilsagte at indgive Prøver af de
Cantater, som i Slotskirken, Roeskilde Domkirke og Universitetet skulde
opføres ved hans Jordefærd. Dette havde Ewalds Moder erfaret, og hun
overtalede, hun »tvang« ham til at forsøge sit Held med de Andre. Han
skrev da, saa godt han kunde, en Arie, et Chor og et Recitativ, og til
sin egen største Forundring fik han Fortrinet. Capel-mester Scheibe,
der havde havt Valget imellem de indsendte Prøver, — den Samme, hvis
»lærerige Omgang og kiærlige Underviisning« vor Digter vil tilskrive,
hvad der overhoved i hans Værker kan »fortiene Bifald i Hensigt til det
Musikalske«, — satte Musik til disse Ewalds første Sangdigte. Det er
Cantaten for Slotskirken, udført før og efter Parentationerne den 18de
Marts, som ender i Klagesangen, med det sidste Farvel:

»Hold, Taare, op at trille,

Og du, vor Cithar, stille!

Nu bæres Kongen bort Til Graven.

Nu bæres Kongen bort til Graven«.

»Det var vist dengang«, siger Ewald, »mine egne varme Følelser og ikke
Konsten, der hialp mig til dennePriis. Men da jeg nu havde skrevet det
færdigt, da nu enhver Dansk fandt, at jeg havde skildret hans
dybt-saarede Hierte, da jeg kun ligefrem skildrede mit eget: da
overøste man mig med et ufortient Bifald, og man tiltroede mig at have
været konstig og vittig og skarpsindig, hvor jeg blot havde været
oprigtig. Jeg var uforsigtig nok til at inddrikke den Virak, hvormed
man ved denne Leilighed af et got Hierte fra alle Sider beskienkede
mig, saa graadig, som havde jeg endnu gaaet i fierde Lectie. Den
berusede mig og saaledes, at jeg nær aldrig var vaagnet. Jeg troede mig
nu ikke blot Digter mere, men den beste, den ypperste Digter i Danmark,
og det som værre var, uforbederlig. Saa nær var jeg ved aldrig at have
blevet nogen«.

Naar Ewald tilføier, at han »i denne Ruus« skrev »Adam og Eva eller den
ulykkelige Prøve«, i første Udkast som Eenactstykke, saa husker han
feil: han havde skrevet og indgivet det som Priisdigt allerede i Marts
1765*). Der var nemlig af de skjønne Videnskabers Selskab under 28de
April 1764 og, efterat Fristen var udløben, paany i December s. A.
udsat en Præmie for den bedste Ode over en af de guddommelige
Egenskaber. Ewald tænkte paa en Ode om Guds Algodhed. Men det traf sig
saa, at hans ovennævnte Con-tubernal (Benzon) netop havde faaet samme
Tanke, og ham vilde han nødig enten overvindes af eller selv overvinde.
Han havde allerede gjennemtænkt sit Emne altfor

*) Nærmere Oplysning herom s. n. under »Hjemmel og Henviis-ninger« D.

3*nøie til at kunne vælge et andet; derimod kunde han vælge en anden
Form end Oden, og det stemmede endog bedre med hans Plan. Hovedtrækkene
heri, de Træk, hvorved Algodhed har gjort sig kjendeligst for os, var
Skabelsen af Mennesker og Dyr, Ægtestandens Lyksaligheder og
Forsoningens Hemmelighed; Alt dette lod sig bedst samle som Handling
eller Episode ved en Fremstilling af Syndefaldet; denne blev atter mest
levende, naar de første Mennesker, Englene, Afgrundens Aander selv
optraadte, handlende og talende. Saaledes valgte han at skrive et
Drama, sikker nok paa at vinde den høieste Priis, uagtet ingen Priis
var udsat for et saadant Stykke. Hans Dommere sagde ham med megen
Venskabelighed, at de fandt Spor af poetisk Geni rundt om i hans Drama,
at det fortjente en Belønning, at det ved Forbedring kunde blive godt.
Men han erklærede reent ud, at naar han ikke kunde være den første
Digter i sit Fødeland, vilde han ikke være den anden, og han tog sit
Stykke tilbage, med det faste Forsæt at udarbeide det saa længe, indtil
Enhver maatte tilstaae, at man ikke havde seet dets Lige fra Kong
Skjolds Tider. Da hans Hidsighed kjølnedes, faldt ham et Vink ind af
hans »ældste Lærer« (maaskee Carstens, maaskee Conrectoren i Slesvig),
at hvad der fremfor Alt manglede ham, var Læsning. Han følte selv, at
saaledes var det, og nu fattede han den Beslutning, i de første to Aar
ikke at sætte Pen til Papiir og at anvende al denne Tid til at læse.

»Jeg holdt mit Ord«, vedbliver han (kun at, som sagt, Cantaten over
Frederik den 5te falder i denneMellemtid), »og vel bekom det mig,
endskiønt jeg som ukyndig i Litteraturen naturligviis gik i Blinde, og
læste meget, som jeg siden maatte giøre mig Umage for at glemme. Til
mit Held var dog den ældre Corneilles Værker det første, som faldt mig
i Hænderne. Han blev og min Helt i det Franske, ligesom Forfatteren af
Mes-siaden i det Tydske«. Foruden Corneille og Klop-stock læste han med
stor Glæde de latinske classiske Digtere, Horats o. a., som han i
Skolen kun havde læst »som Stilebøger«. Flere Sprog forstod han den Tid
ikke: Græsk kunde han blot tyde; det Engelske var ham aldeles
ubekjendt. At studere Lærebøger i Digtekunsten antog han for en
ueftergivelig Pligt. Han anskaffede sig følgelig flere af de mest
ansete Systemer, Batteux’s o. 1.; men med Undtagelse af Horats’s Ars
poética og et Par andre i samme Aand, var det ham »plat umueligt at
læse tre Blade af dem til Ende«. En latinsk Disputats fra denne Tid —
den sidste, han skrev, — De poéseos natura et indole (1767), vidner dog
ikke blot om alvorlig Eftertanke over Digtekunstens Væsen og Krav, men
ogsaa om Kjendskab til de gjængse Theorier. Den ender med Spørgsmaalet
om,' hvorvidt Digtere fødes: „Sunt qvi, invito etiam Apoiline, Parnas
mm scandere volunt. Hi, licet omnibus naturæ dotibus careant, hun c
defectum lectione sedula, assiduis meditotionibus, immo anxio sudore
emendare student. His dictum volo: poetam nasci, non fieri. Sunt alii,
eæcellenti in-genio, omnibusqve, qcæ natura ad poetam procreandum
svppe-ditare potest, præditi, qvi vero connatis dotibus freti omnia
adillas excolendas necessaria pr or sus omittunt. Hi persvasum sibi
habeant: bonum poétam fieri, non nasci” w).

Da nu den Tid, han havde foresat sig, var udløben, var det Første, han
tog sig for, at gjennemgaae sin »Ulykkelige Prøve«, som han for to Aar
siden havde sat saa stor Priis paa, og han fandt, at det var »det
vanskabteste Foster, som et varmt Hierte og en brusende
Indbildningskraft nogentid kunde udklække af en aldeles uvidende
Hierne«. Imidlertid elskede han det endnu og om ikke det, saa det Ord,
som han engang havde givet sig selv paa, at ville gjøre det saa
fuldkomment som muligt. Han gav sig følgelig til dette Arbeide, og
først i fem Fjerdingaar bragte han det tilende, veiledet af sine
Forbilleder i Kunsten: »Man vil«, skriver han om sit omarbeidede
Stykke, »neppe miskiende den franske Digters Hæng til Antitheser og
Sentiments, neppe hans rige Declamation deri, og enhver, tænker jeg,
vil finde, at jeg i det mindste har viist Lyst nok at danne mig efter
den store Klopstock, om jeg og ei har havt Evne dertil«. Stykket,
udgivet 1769, er skrevet i Alexandrinere og

*) »Der er dem, som, selv imod Apollos Villie, med Vold og Magt ville
bestige Parnas. Om end alle Naturens Gaver ere dem nægtede, stræbe de
at bøde paa denne Mangel ved flittig Læsning, ved Gransken og Grunden i
deres Ansigts Sved. Til dem vilde jeg sige, at Digteren fødes, han
dannes ikke. Andre er der. som have Geni og ere udstyrede med Alt, hvad
Naturen kan yde for at frembringe en Digter, men som, i Tillid til de
medfødte Gaver, aldeles forsømme hvad, der er nødvendigt for at udvikle
disse. Lad dem være forvissede om, al den gode Digter dannes, han fødes
ikke«.deelt i fem Handlinger, med indlagte Mellemsange i fem-føddede
Iamber og friere lyriske Versemaal. At der bliver talt og foretaget
Adskilligt, som »lidet eller intet befordrer Hovedhandlingens
Fremgang«, undskylder Ewald selv med, at hans første og nærmeste
Hensigt med »Adam og Eva« ikke var at skildre den ulykkelige Prøve, men
Guds Algodhed. Om en af de faldne Aander (Abbadona) tilstaaer han, at
denne Figur ikke bidrager kjendeligt hverken til den ene eller den
anden Hensigt: »han er der, uden selv at vide hvorfor. Og dog, den arme
Diævel, jeg har aldrig kunnet overtale mig til, igien at støde ham ud
af mit Paradiis, da jeg eengang havde bragt ham derind. Klopstock, den
store Klopstock, havde lært mig at ynke — tør jeg sige at elske? —
denne Ulyksalige. Det Haab, jeg har, at Guds Algodhed maaskee engang
vil yttre sin uimodstaaelige Virkning endog paa disse nu Forkastede,
giorde mig det til en hemmelig Fornøielse at vise mine Tilskuere et
Glimt af en ond Aand, som tænkte nogenledes taaleligen, og hvis
Hovedforbrydelse var Mismod. Den Forfængelighed at pryde mit Stykke med
en Tanke, laant af Tydsklands største Digter, var noget andet maaskee
ligesaa forførende«. Ved at gjøre den Trodsende (Baal) og ikke den
Trædske (Satan) til de faldne Aanders Fyrste, har Ewald afveget baade
fra Milton og Klopstock. Forøvrigt slutter han sig til disse
Forgjængere og havde som de til Formaal ikke blot at skabe et
Kunstværk, men at virke til Opbyggelse.

»Klopstock, den store Klopstock« begynder at blive Omqvædet; hans Navn
var dengang i Alles Munde.I vor Tid, da der selv for en
Litterairhistoriker hører meer end almindelig Standhaftighed til at
læse sig ind i Messiaden og de andre klopstockske Digtninger, er det
ikke let at forestille sig den Virkning, de gjorde, dengang de vare
nye. Vi maae tage samtidige Vidnesbyrd til Hjælp, og af saadanne have
vi f. Ex. Fortællingen fra Goethes Barndom (henved 1759) om den gamle
venlige Raadmand, der fulgte med Tiden og læste de ti Sange af
Messiaden hvert Aar i den stille Uge som An-dagtsbog; om hvorledes
Goethe og lians Søster i Smug lærte store Stykker af den udenad,
hilsede paa hinanden med den hjerteskjærende Samtale mellem Satan og
Adra-melech o.s.v. (Goethe: Aus m. Leben 2den Bog, Slutn., jfr. 12te
Bog); vi have (efter 1772) Breve fra det unge Tydskland, om hvorledes
disse for Religion og Dyd, Frihed og Fædreland begeistrede Ynglinger —
Voss, Stolberg, Boie, Holty o. fl. — feirede Klopstocks Fødselsdag, med
hans samtlige Værker paa en Lænestol og Fidibusser af Wielands
Skrifter: »Boie, der nicht raucht, musste doch auch einen anziinden,
und auf den »Idris« stampfen«; hvorledes de, krandsede med tydsk
Egeløv, drak »i Rhinsk-viin« Klopstocks Skaal, Luthers, Hermanns Minde
o. s. v. Adelige og Damer stode ikke tilbage for den sværmende Ungdom:
baade som Menneske, som Digter og som Seer var Klopstock i en Række af
Aar Gjenstand for en Slags Helgendyrkelse. Men han var ogsaa, fremfor
nogen af hans store Samtidige, Tydskhedens Repræsentant under den
begyndende Kamp imod Franskheden: tung og opskruet, men inderlig greben
af den christne TroesMysterier, gjennemtrængt af sædelig Alvor,
begeistret for Tydsklands Eenhed og Selvstændighed. Det var for disse
Stemninger, han skabte sit saakaldte »Seraph- og Bardesprog«, kunstig
præget efter den classiske Odltids Mønstre og heelt igjennem uden Riim,
hvis Klingklang han dybt foragtede. Det reneste Udtryk for Klopstocks
Eiendommelighed er Oderne, der i forskjellige antike Yersemaal udtale
hans religiøse, moralske, fædrelandske Stemninger og Betragtninger; den
elegiske Grundtone, Stilens Høihed, det Gaadefulde i Udtrykket
fængslede og opløftede Læserne, og før der endnu var udkommet nogen
trykt Samling, gik disse Oder fra Haand til Haand i omhyggelige
Afskrifter. Messiaden havde banet Yei for dem. Allerede i sit 24de Aar
(1748) udgav Klopstock de første Sange af dette store Heltedigt, som i
homeriske Vers besynger Forløserens Vandring paa Jorden og de
Bevægelser, der gik igjennem Menneskenes og Aandernes Verden; de næste
Sange udkom snart efter, de sidste først efter mange Aars Mellemrum
(1773); men at Bygningen saa længe stod halv færdig, har snarere
forhøiet end forringet dens Virkning: Digtets Svagheder som episk
Digtning, den overvættes Talen og Sindsbevægelse, er for en Nutids
Læser kun altfor afskrækkende. Ulige svagere i Opfindelse og indre
Holdning, men ikke mindre eien-dommelige i Grundtanke, vare Dramaerne —
de saakaldte Bardiet’er — om Hermann, Tydsklands Befrier, i hvilke
oldnordiske Gudenavne og frit udspundne romerske Beretninger om Druider
og Barder, om Germaniens Sæder, Forfatning, Folkestammer, tjene til at
kaste et OldtidsSkjær over disse taagede Helteskikkelser, der mere i
Følelsens end i Handlingens Sprog forherlige de heroiske Dyder, som
Digteren ønskede at vække til Liv i sit Fædreland'. Ogsaa Bardieterne
fandt baade Indgang og mangfoldigt Eccho i Efterligninger. Kort:
Klopstocks Oder, Klopstocks »Gelehrtenrepublik«, med hans Tanker om den
tydske Litteraturs Udvikling, Klopstocks Messias, Klopstocks bibelske
og fædrelandske Dramaer bleve, om ikke læste, saa dog beundrede fremfor
noget tidligere Digterværk og omgave Forfatteren med en halv
overjordisk Glands. Han var selv gjennemtrængt af Følelsen af sit Kalds
Guddommelighed, og over hele hans Person, i Livet som i Litteraturen,
var der udbredt en stille, høi-tidelig Majestæt, som dog slet ikke skal
have havt Noget tilfælleds med Vigtighed. Han talte nødig om sine
digteriske Arbeider — hellere om at ride og løbe paa Skøiter, som var
hans Lidenskab —, men man følte uvilkaarligt Repræsentanten for
Ideernes evige Verden. Derfor har Goethe sammenlignet ham med
Diplomaterne, som »paatage sig den svære Opgave, paa eengang at
gjennemføre deres egen Værdighed og en høiere Persons Værdighed, som de
skylde Regnskab for ethvert Skridt; at fremme deres eget Bedste ved
Siden af det langt Vigtigere, en Fyrstes, en heel Stats Interesse; og
tillige, i en saa betænkelig Stilling, at gjøre sig behagelige i Omgang
med Mennesker«.

Den danske Regjering var den første, der viste Klopstock offentlig
Anerkjendelse. Der var dengang en tydsk litterair Coloni i Kjøbenhavn
og Statsmænd af tydskDannelse, blandt dem den ældre Bernstorf, efter
hvis Tilskyndelse Frederik den 5te lod Messiadens unge Digter indbyde
til Danmark, allerede 1751, og tilstod ham en aarlig Pension (600 Rd.),
forat han uforstyrret kunde arbeide paa Fortsættelsen af sit religiøse
Heltedigt; af dette ere ogsaa flere Bind trykte i Kjøbenhavn, paa
kongelig Bekostning. I tyve Aar var Danmark, afvexlende med
Nordtydskland, Klopstocks Digterhjem; han var vel-seet i forskjellige
litteraire og fornemme Kredse, stod i Forhold til flere af Lederne i de
skjønne Videnskabers Selskab, men levede i det Hele som en Fremmed i
Landet: det var med Nød og neppe at han forstod Dansk, naar han læste
det (jfr. Baggesens Labyrinth 1, Hamborg). Af danske Digtere havde
navnlig Ewald »den Lykke, at blive«, som han selv siger, »kiendt og
taalt og yndet af den store Klopstock«.

Allerede mens Ewald lagde sidste Haand paa sin »Adam og Eva«, begyndte
den klopstockske Følelse at stille Corneilles rhetoriske Pragt i
Skygge: han. havde været, siger han, »standhaftig nok« til at læse
Meésiaden for tredie eller fjerde Gang’; nu blev han ogsaa bekjendt med
den engelske Litteratur, som aabnede hans Øie for nye Skjønheder.
Wielands Oversættelse af Shakespeare og den prosaiske af Macphersons
Ossian faldt ham i Hænderne, og saa ufuldkomne disse vare, vakte de
Trang hos ham til at lære Engelsk, en Trang, han ikke tøvede med at
tilfredsstille. Følgen af de nye Indtryk var, »at hans Smag blev vant,
trængende til stærkere Føde, end den hidtil havde ladet sig nøie med«,
at deSententser, Modsætninger, Ordspil, han havde lært af Corneille,
mere og mere tabte deres Tillokkelse for ham. Det var ved samme Tid,
han som ung haabefuld Forfatter var bleven indført hos Klopstock, hvis
hele Personlighed maatte stille en Digters Kald i et høiere, forklaret
Lys. Klopstock havde netop udgivet det første af sine fædrelandske
Dramaer, »>die Hermannsschlacht«(1769), og den personlige Omgang med
»Tydsklands første Barde«, just paa det Punkt af hans Bane, har hos
Ewald sikkert, om ikke vakt, saa dog næret Ønsket om at forsøge sig paa
et Emne af den danske Historie.

At nordiske Sagaer havde hørt til hans tidligste ‘Læsning i
Skoleaarene, saae vi i det Foregaaende. Nu læste han Saxo og fandt her
Stof til et Sørgespil i Sagnet om Rolf Krage; Saxos Beretning om Rolf
og hans Mænd, om Skulde, Hiartvar, Viggo, følger han saa nøie, at han
tildeels kun dramatiserer den, bestandig med det Øiemed at forherlige
de Ædles moralske og heroiske Dyder og efterspore de Træk af Svaghed,
Tungsind, Fordom, som gjøre Forræderiet forklarligt og menneskeligt.
Den Digter, der selv har lært os at stille strengere Fordringer til et
historisk Sørgespil, baade som Drama og som Tidsbillede betragtet, end
Ewald kunde fyldest-gjøre, Oehlenschlåger, har taknemlig erkjendt, at i
Rolf Krage »aabnede den nordiske Saga førstegang sine Grav-høie for ham
og fremmanede sine Aander«; han har (i Forelæsningerne: Om Ewald og
Schiller) gjort Rede for Stoffets Behandling og træffende nævnet
Modsætningen mellem Vasallens Troløshed og de ædle Kjæmpers Tro-skab
som Handlingens Kjærne: »Utroskaben myrder sin Herre og Konge,
Troskaben forsvarer ham til Døden og hævner hans Død«; han har
fremhævet flere af de ægte dramatiske Tanker, som i sidste Optrin, hvor
Viggo, mistænkt for Feighed og Utaknemmelighed mod Rolf, staaer
uanfægtet af sin Elskedes Had og Afsky og de Omkring-staaendes Foragt
og kun lurer paa sin Hævn; han har heller ikke lagt Dølgsmaal paa
Misgrebene, som Hothers uheldige Optræden eller det sentimentalt
Reflecterende i Stilen, hvis moderne Præg her bliver endnu mere
iøine-faldende ved, at Stykket er skrevet i Prosa. I Grundtonen spore
vi den tydske Mesters Indflydelse; forresten, baade hvad Emne, Anlæg og
Udførelse angaaer, er »Rolf Krage« ulige mere dramatisk, end noget af
Bardieterne.

Klopstock, der, efter Baggesens Ord, havde »aflokket« Ewald dette
Stykke, indleverede det, i Februar 1770, paa hans Vegne til
Formynderiet for den danske Litteratur, det førnævnte Skjønne
Videnskabers Selskab: Men »Hr. Ewalds Tragødie« blev ikke funden værdig
til åt optages i Selskabets Skrifter, ja, »ikke engang Trykken i
»Almindelighed kunde med Føie tilraades«, hvorimod man, »da Tragødien
hår adskillige Skiønheder, og Forfatteren, »som efter sit Genie og med
mere Flid kunde blive een »af de beste Poeter, befinder sig i meget
trængende Om-»stændigheder, fandt for got under Haanden at give ham »50
Rd.« — senere forhøiet til 60 Rd. —, »for at hielpe »og opmuntre ham,
uden derved at engagere sig at be-»fordre hans Tragødie til Trykken«.
Hr. Ewald befordrede den selv til Trykken, påa Subscription (med
39Subscribenter å 5-10 Exemplarer), og optog den siden, som sit
Yndlingsstykke, saagodt som uforandret i de samlede Værker, uagtet den,
som han indrømmer, »ingen Lykke har giort, hverken hos Kiøbenhavns
eller hos Berlins Konstdommere, eller hos vort Theater, eller hos det,
vi kalde vort Publicum, eller hos Boghandlere«. Der kom to tydske
Oversættelser, den ene skrevet under Ewalds Øine og paa hans Værelse,
med en Fortale af ham, som forklarer, at, skjøndt det Tydske næst
Modersmaalet var hans kjæreste Sprog, turde han dog ikke selv
oversætte, af Frygt for Sprogfeil; om Stykket tilføier han: »Mein
hochster Wunsch ist, dasz man daraus erkennen moge, dasz ich ein
Schiiler des unnachahmlichen Klopstocks sey. Er hat es gesehen, ehe es
gedruckt ward, und er hat es seines Beyfalls gewiirdigt. Den zwey
letzteren Handlungen, musz ich gestehen, hat er das Feuer der ersteren
abgesprochen. Ueberhaupt bin ich so stolz nicht, dasz ich nicht die
Moglichkeit einsehen sollte, dasz dieser groszmuthige Mann mich
vielleicht als einen jungen Dånen nur hat aufmuntern wollen«.

En Opmuntring, der ved denne Tid blev Ewald tiltænkt, eller et Hverv,
hvortil man fandt*ham oplagt, var »med kongelig Understøttelse i
Selskab af en Componist at reise til Nordskotland, Ørkenøerne, Island
og Nordlandene, og der af Indbyggernes Munde at samle alle de gamle
Sange, som Macpherson enten havde levnet eller slet ikke søgt«.
Ossians, »den celtiske Bardes«, Sange (udgivne paa Engelsk af
Macpherson 1760-65, oversatte paa Tydsk 1768) vare Tidens Vidunder; med
Klopstockog Bernstorf havde Ewald udkastet Planer til en saadan
Opdagelsesreise og begyndte allerede at studere Hersisk og Yallisisk.
Men en smertefuld Gigtsygdom, forværret ved et ulykkeligt Fald med
Hesten mod en Træstamme, forbød ham indtil videre at tænke paa nogen
Udflugt til fremmede Steder. Imidlertid blev Bernstorf styrtet af
Struensee (1770), — Anledning til et smukt ewaldsk Æredigt, »Philet«,
over den faldne Stormand; næste Aar reiste Klopstock herfra, for ikke
tiere at komme tilbage. Saaledes havde de første lyse Udsigter lukket
sig for Ewald, og Sygdom, Nød og Skuffelse trak mere og mere sammen
omkring ham.

Spiren til Gigtsygdom skal han have hentet paa sit Krigstog, da han
engang paa Flugten hjem maatte staae flere Timer i Vand til høit op paa
Livet. Den udvikledes ved et uordentligt Levnet og brød voldsomt ud
netop den Vinter, han digtede Rolf Krage. Han havde, efter Lægens
Fortælling, en Tidlang ligget syg paa Frederiks Hospital, begyndte at
komme sig, men turde endnu ikke forlade Hospitalet; Tiden faldt ham for
lang; han sneg sig ud og havde en glad Aften med gode Venner. Sildig
ved Midnat kom han tilbage; han ringede, men Ingen hørte det. Døsig af
Lystigheden og den haarde Vinterkulde, satte han sig ned udenfor Porten
og ventede; da Ingen kom, faldt han i Søvn og tilbragte som
Reconvalescent en heel Nat i Vintersnee! Om Morgenen tidlig fandt man
ham og bragte ham ind; han kunde ikke røre et Lem. Siden den Tid fik
han aldrig sin Helbred mere. Ofte vare Smerterne ulidelige; dekunde
sagtnes for længere Tid, men kom igjen med fornyet Hæftighed; hans Ryg
blev kroget, Hovedet forover bøiet, kun de klare, blaae,
gjennemtrængende Øine tabte Intet af deres Ild. At han heller ikke
havde tabt sit Livsmod, viste han endnu paa de forskjelligste Maader.
Men for nye Planer for Livet var der sat en Skranke. Han har selv
yttret sig herom og i Forbindelse dermed udtalt sin Betragtning af
Digtekunstens Formaal. »I den Tid, da jeg skrev Rolf Krage, blev jeg
angrebet af den smertelige Sygdom, som endnu« — 10 Aar efter — »holder
mig ved Sengen, og som giorde mig aldeles udygtig til alle Slags
Forretninger, som enten fordrede Legems Vigeur eller en Iagttagelse af
ordentlig bestemte Tider. Jeg frygtede intet meer end den Tanke, at
blive en blot Byrde for mine Medmennesker, og dette bestemte mig til
aldeles og med Iver at opoffre mig til de smukke Videnskaber, de
eneste, hvori jeg troede at kunne udvirke noget Got og Agtværdigt. Jeg
har«, tilføier han, »maaskee tiere talt om min Lyst at være nyttig, end
en streng Beskedenhed tillader det. Men Iver for min Konsts Ære, og den
allene, frister mig til endnu eengang hellig at bevidne, at jeg aldrig
skulde eller kunde have opoffret mig for Poesien, dersom jeg havde
troet den et blot Tidsfordriv. Det vil altid blive mit Hierte
ubegribeligt, hvorledes der kan gives Mennesker, og selv indsigtsfulde
og gode Mennesker, og — Himlen forlade dem det — selv Digtere, der kan
indskrænke den ædelste blant alle Konster til saa ringe, til saa uselt
et Formaal. Jeg siger: mit Hierte, og hvor opfyldt er det ikkei dette
Øieblik af alt det, der kunde siges til din Forherligelse, du Levning,
du Præg af vort himmelske Udspring! Nu vil jeg kun sige det, jeg er
overbeviist om, at nemlig Digterkonsten blot blev betroet de Dødelige,
til at lære dem Godheds Priis og den Almægtiges Under, til at opflamme
høiere Dyder, til at giemme store og efterfølgelseværdige Handlinger,
til med uudslettelige Træk at indpræge Yiisdoms og Klogskabs
Grundregler, til at sammenknytte Selskaberne, med eet Ord: til at
udsprede de sandeste, de reneste, de stærkeste Glimt af Himlen over
deres Brødre. Vee de Foragtelseværdige, som nogentid har misbrugt den
til andet!«

Fra nu af var jevnlig »Sygesengen hans Parnas«, og vi have blandt Andet
et Leilighedsdigt af ham (Passions-Oratoriet »Hedningernes Frelse«,
indsendt fra Landstedet Ryegaard, Februar 1771), om hvilket det
udtrykkelig hedder i hans Brev til Bestilleren, at det er skrevet paa
Sygeleiet; men, tilføier han, »Helten paa Golgatha besynges maaskee
best af en Digter ved Betliesda«. Det var Cantaten over Frederik den
5te, der havde skaffet Ewald Ry som Leilighedsdigter, og han havde
siden den Tid havt Bestillinger, snart paa Texter til en C an ta te
eller et kirkeligt Oratorium, snart paa Bryllups- og Sørgedigte,
skrevne i Bestillerens Navn og særskilt trykte eller indrykkede i
Adresseavisen. Det Mislige ved det Slags Arbeider har Ewald baade følt
og beklaget: »Digteraanden vil vække sig selv; den bliver gienstridig,
naar den i Tide og Utide skal adlyde den første den beste Opfordring,
og man kan aldrig sikkrere

4svække sin Følekraft, end ved at tillyve sig Følelser«. Han bekjender
[reent ud, at det var »Trang til Smaa-penge«, der nødte ham til at
skrive, tilmed da tidt Anledning saavel som Bestiller var ham personlig
aldeles ligegyldig. Men saameget beundringsværdigere bliver den
Tankerigdom og den utrættelige Omhu med at udforme Tankerne i Ord og
Rhythmer, som giver selv Bestillings-digtet fra Ewalds Haand Præg af et
Kunstværk. Og hvad Indholdet angaaer, har han »sielden eller aldrig
brugt den Gienstand, som Leiligheden tilbød ham, anderledes end et
Vehiculum enten for Guddommens Priis eller for en og anden moralsk
Sandhed, hvis Indskiærpelse kunde giøre hans Digt nyttigt. Religionen
og de høiere Dyder, Yiisdoms Regler og Fædrenelandets Ære var«, som han
siger, »det uskiulte Formaal og det væsentligste ' Indhold af hans
Arbeider«.

Dette gjælder ogsaa om et Par satiriske Digtninger, der — som for en
Modsætnings Skyld — fulgte nærmest efter Rolf Krage. Den første af dem
var et Slags Leilighedsdigt, dog ikke bestilt Arbeide. Theatrets
Direc-teur, Normanden Borgemester Bredal, havde skrevet et maadeligt
Syngestykke (»Tronfølgen i Sidon«), som en ung Kritiker, Rosenstand
Goiske, havde skarpt medtaget i sin »dramatiske Journal«. Directeuren
hævnede sig ved et Efterspil: »Den dramatiske Journal«, hvis Opførelse
gav Anledning til voldsomme Scener imellem Studenter som Pibere og
Officerer med Mandskab som Klappere; ved en ny Opførelse gjentoge de
samme Scener sig. Det var Beretninger om disse Optøier, der bragte
Ewalds Blodi Kog, og i sin Seng, med et Spækkebræt til Pult, skrev han
i halvandet Døgn*) »De brutale Klappere, et tragi-comisk Forspil, til
Brug for den Kongelige Danske Skueplads«, 1771. Scenen er et Værtshuus,
Hovedpersonerne fire Kumpaner og en fornuftig Mand, som de jage paa
Døren:

»Der vil han pibe ud, den museblakked Kål,

Ein schones Stiick, genannt Dramatiske Journal,

Bey meiner SeeF, ein Stiick, ein Stiick, man skulde vente En Oberst
havde giort! beym ganzen Regimente Macht’s keiner so! —«

»De brutale Klappere« udkom 14de Dagen efter Bataillen, uden
Forfatternavn (men han vedkjendte sig det offentlig), i 1000
Exemplarer, som strax vare udsolgte, — et uvant Held for Digteren og
vel ogsaa tildeels en Følge af Stykkets Anledning og af det Nye ved at
tage en Dagsbegivenhed til Gjenstand for satirisk Digtning. Mindre
Lykke gjorde »Harlequin Patriot«, 1772, en Comedie eller snarere en
dramatisk indklædt Satire over patriotiske Skriblere og Projectmagere,
som det vrimlede af siden Trykkefrihedsrescriptet (September

*) »Paa 36 Timer, eller fra den ene Dags Aften til den Andendags Morgen
derpaa«. Dette Sagn stemmer med, at Bataillen stod d. 25de Novbr. og
Stykket udkom trykt allerede d. 9de Decbr. — Et Par Dage efter havde
Ewald en Forskrækkelse. Som han laae der, syg og ene, kom en Officeer i
fuld Uniform ind ad Døren. Ewald ahnede Uraad og greb ind under Sengen
efter et Værge. Men det viste sig, at Officeren var hans Ven,
Artilleri-lieut. Abrahamson, der kom for at besøge ham.1770) og
Statsomvæltningen efter Struensees Fald (Januar 1772). Grundtanken er
udtalt i det Spørgsmaal:

»— — Er det let, at være Patriot?

Hvad Indsigt, hvilken Flid, hvor ægte Heltedyder, Hvad Ansvar selv for
Feil! Ha den, som selv tilbyder, Som kiæk paanøder sig, den Mand er
aabenbar Sin Alders største Helt, Bedrager eller Nar!«

Her er Hovedpersonen en Nar, mere gal end latterlig, og i det Hele er
hverken Handling eller Characterer rigtig comiske, skjøndt det ikke
mangler paa gode Indfald, saavel i Plan som i Enkeltheder; flere af
disse kom op længe efter, i Revolutions - Aarene, og ere blevne til
Mundheld (som f. Ex. »al vor Fortred er Tydsk«). At Dialogen, hvor den
skal gaae rask, jevnlig bliver ligesom forhakket ved gjensidige
Afbrydelser, gjælder om »Harlequin Patriot« endnu mere end om de
tidligere Stykker. — Et andet moralsk - politisk Emne har Ewald
behandlet paa to forskjellige Maader: i Femactstykket »Pebersvendene«,
et Lystspil i Prosa, trykt 1773 — fra først af fremkaldt ved en
Priisopgave i Aviserne, men selvstændig udgivet —, og tidligere i
Afhandlingen: »Philets Forslag om Pebersvendene«, 1771. Dette »Forslag«
gaaer ud paa, at Staten skulde paalægge halsstarrige Pebersvende en
aarlig Afgift, som kunde anvendes til Udstyr for Ubemidlede; det er
alvorlig meent, udsprunget af varm Menneskekjærlighed og ret veltalende
motiveret, med indflettede satiriske Bemærkninger og Skildringer,
blandt Andet et Portraitgalleri af Peber-svende: Hr. A., Hr. B., Hr. C.
o. s. v. indtil Hr. P., tegnede i en Maneer, der minder omRabener og
flere samtidige Humorister. Afhandlingen gjorde en vis Opsigt;
Lystspillet derimod, som blev nogle Gange opført, vandt ikke Bifald og
hører vistnok til Ewalds svageste Arbeider. Men allerede de andre vidne
om, at han, med alt sit Vid og Lune og et vist kritisk Blik paa
Samtiden, det* hos ham maa overraske, igrunden ikke var comisk Digter:
han kunde harmes og spotte, men ikke lee over de menneskelige
Daarligheder. Hvor lidt han har været oplagt dertil, have vi hans egne
Ord for: »Ved de faa Skrifter, hvori jeg har stræbt at opvække andres
Latter over Daarligheder, der allene kunde revses og rettes paa denne
Maade, har jeg, langt fra at lee selv, vist været plaget af den
fortrædneste, den bitterste Lune, som det kan være Den tilladt at
skrive Satyrer i, der afskyer at være en Menneskefiende«.

Samtidig med disse satiriske Dramaer — virkelig de første siden Holberg
— havde han Planer til alvorlige Digtninger: »Frode«, en Fortælling i
Prosa, Stoffet fra Saxo, rhetorisk udmalt, — »Frode«, et heroisk
Skuespil i Alexandrinere, afbrudt med første Handling, efter Sigende
fordi man frygtede politiske Udtydninger, — »Helgo«, et Sørgespil i
femføddede Iamber; intet af disse Arbeider kom videre end til Plan og
Begyndelse. Og det var Udbyttet af de tre første Aar, efter at Ewald
havde gjort Digtekunsten til sit Livs Opgave! Men han havde ogsaa havt
Meget at strides med foruden Kunstens Vanskeligheder. Hans Helbred var
knækket: nu trængtehan meer end nogensinde til kjærlig Pleie. Men *
siden Drengeaarene havde han ikke vidst, hvad det var at have et Hjem;
Moderen var atter bleven Enke og levede i Velstand, men for ham havde
hun Intet tilovers uden Formaninger og Kostpenge eller Udlæg til
Kostpenge i fremmede Huse; naar igjen han har ladet hende forstaae, at
det skulde være en »Ære« at betale for ham, er det kun en ny Yttring af
gjensidig Misstemning*). Af det

*) See Formaningsbrevet fra Schønheyder til Ewald i Rungsted, Aug.
1774(Olsen: Digteren J. Ewald, S. 30 ff.). Hans vedvarende Misstemning
skimter igjennem i et mellem Familiesagn opbevaret Brev (K. F. Wiborg i
Ny Portef. 4, S. 203 f.), som han »iKjøben-havn« — Datum erindredes
ikke — skal have skrevet til sin Moder, engang hun var sengeliggende og
havde bedet ham om nogle Vers til Adspredelse; han beskriver, at han
paa Grund af Næringssorg og hæftige Smerter ikke kan faae Besøg af
Muserne, men sender et Par Vers af en «Kjæmpevise«, hvori han forleden
havde begyndt at besynge deres egen Situation:

»Fru Marry hun ligger paa bløden Seng Saa stadselig;

Saa tænker hun sig sin syge Dreng:

»Hvor gaaer det dig?«

Saa sørgeligt klinger den gyldne Harpe.

Fru Marry hun ringer paa Ternen blaa,

Klingeling ling ling!

»Vær snar, Grethelille! lad Rokken staae,

Kilt dig op og spring!«

Saa sørgeligt klinger den gyldne Harpe.«

Da Brevet nævner Ewalds »Geburtsdag« (den 18de Novbr.) som
nærforestaaende, og da Versene i Stiil og Rhythme ere en skjem-tende
Efterklang af »Liden Gunver«, der blev digtet i Sommeren 1778 og trykt,
sandsynligviis ogsaa componeret, den følgende Sommer, har vel den tabte
Datum været November 1778 eller 79.Offentlige, der gav Klopstock
Pension, var der ikke Meget at vente for en dansk Digter, høist et
Gratiale eller anden tilfældig Opmuntring. Hvad han kunde fortjene ved
Forfatterarbeider, de ældre, som han selv havde paa Forlag

— »gutKauf! gutKauf!« raaber han til Boghandlerne—, eller nye efter
Bestilling, var hans væsentligste Indtægtskilde. Og selv om alle disse
Kilder havde flydt rigeligt, var vist Ewald bleven lige fattig. Naar
han havde Noget, gav han det til sine Venner, som trængte, eller de
hjalp ham med at sætte det overstyr; han kunde være ligesom besat, saa
af een, saa af en anden Lidenskab, og Penge var da det Mindste, han
offrede paa den. Herom var der bestandig Historier i Omløb, som
naturligviis ogsaa kom hans Familie for Øre og gav dem en vis Ret imod
ham.

Hvad skulde de tænke, naar de hørte af skikkelige Folk i Farvergade —
hans Hjem 1771 —, at han her havde for Skik at lade endeel Beboere i
Huset af den lave Klasse komme til sig om Aftenen medsamt en Violin, og
da ved Dands, Drik og Sang tilbringe en Deel af Natten i hans Værelse,
medens han, liggende i Sengen, morede sig med at see paa dem og drikke
med dem? Der var værre Historier. Engang — det var mens han endnu laae
paa Valkendorphs Collegium ;— bragte en Lakai ham Betaling fra
Hofmarschallen for en Cantate, men langt mindre, end han havde regnet
paa; han kastede Ducaterne under Sengen, saa de rullede om i Stuen, og
svoer paa, at han ikke vilde hvile, før de vare fortærede i Lystighed,
og han holdt Ord. En anden Gang, da han ved en Benefice - Forestilling
af »Pebersvendene«havde faaet en Indtægt af 400 Rd., lod han sig kjøre
omkring i en prægtig Vogn og sagde til Kudsken: »Hvis Nogen spørger
Dig, hvem Du kjører for, saa svar: for Cavareren Eward« — han sagde
altid R istedenfor L k—; de faa Dages Lystighed endte i et berygtet
Huus, hvor en Ven, der opsøgte ham, fandt Gulvet besaaet med Sølvpenge
og reddede 80 Rd., den sidste Rest af de 400. Undertiden var det kun
Bagvadskelse, som da en Hus-Ven, for at indynde sig, fortalte hans
Moder, at han havde mødt ham drukken paa Gaden, ravende fra een Side
til den anden, mens dog Ewald laae syg ude paa Landet; det Træk har han
leilighedsviis selv berørt. Men var det dengang Bagvadskelse, saa kunde
det til andre Tider være den rene Sandhed. Fra først af var det gaaet
mere støiende til, i Drikkelag medsamt de den Tid uundværlige
Gadeoptøier og Feider med Vægterne,

— siden stillere, i Eensomhed, for at glemme Sorger og dulme Smerter;
men det blev lidt efter lidt til en Vane. Han har i sit »Levnet«
oprigtig skriftet ogsaa om sin Drikfældighed; de Capitler, der skulde
skildre dens videre Følger for ham, fik han ikke skrevet, men han har
sagt nok derom i hvad han forklarer om dens Oprindelse, mindre til
Forsvar end til Oplysning og Advarsel.

»Fra den første Tid af, hvori jeg kan erindre mig selv, og hvori jeg
kiendte stærke og spiritueuse Drikke, har jeg altid været en
determineert Elsker af dem. Det var maaskee kun at smigre mig selv,
maaskee det og var at tale ugrundet, x>m jeg sagde, at mit
choleriskeTemperament, min tørre og hede Complexion havde nogen Skyld
heri. Jeg vil før troe, at den første Kilder, som min Siæl har følt ved
de nye, de besynderlige, de store og ædle Billeder, som, udklækkede af
Vinens Hede, sværmede omkring den, — at den ulmende, varme, smeltende
Udvidelse, som mit Hierte fornam ved den fremmede Ild, har forført mig
til at anstille nye Forsøg, og at disse, da de lykkedes lige saa vel,
efterhaanden har giort mig det trygt, sædvanligt og nødvendigt, at
anstille fleer, uden at tilsidst enten Stregen, eller den Rendesteen,
den Afgrund, som laae bag ved Stregen, kunde skrække mig derfra. Hvad
det første betræffer, saa er det vist, at min Siæl altid har fundet en
usigelig Fornøielse i det Besynderlige, det Usædvanlige og det Store, i
det, som Indbildningskraften selv sielden seer uden fremmed Lys, og
det, som man følgelig langt sieldnere seer virkelig. Denne
Tilbøielighed er gaaet saa vidt hos mig, at det Sædvanlige og Daglige
undertiden derover virkelig er blevet mig modbydeligt, og at jeg ikke
sielden har syntes mig en Borger af en anden Verden. Af denne Aarsag
var det mig som et Barn den største Vellyst at høre Eventyrer, da jeg
blev en Dreng at læse Romaner, og da jeg blev ældre at spille dem selv.
Af den Aarsag synes mig virkelig endnu hver Nat, hver Søvn uheldig og
spildt, hvori jeg ikke drømmer. Af denne Aarsag finder jeg i denne Time
en langt større Vellyst ved en halv Flaske Viin i min eensomme Grotte,
end jeg skulde finde i det udsøgteste Selskab af pene Nympher eller af
tørre Philo-sopher. Hvad Hiertets Udvidelse betræffer, saa tvivlerjeg
paa, at nogen Dødelig besidder et følsommere, ømmere og — hvad skal jeg
kalde det? — kilderkiærere Hierte, end jeg. Smertens Glæde selv, som nu
næsten er den eneste, hvori det kan tage Deel, er det den saligste
Vellyst; men enhver stor Handling, som det føler, er det en Straale af
Himmelen, og i en Strøm af Livets Kilde forvandles enhver Taare, som
den afnøder mit Øie. Af denne Aarsag har jeg altid med en unævnelig
Vellyst læst og hørt velskrevne Tragoedier, og da jeg blev ældre,
forsøgt at skrive dem selv; af denne Aarsag troer jeg endnu, at jeg i
det mindste har vant mig til at elske Vinen, fordi den, i Mangel af
store og rørende Handlinger, skaber dem for mit Hierte, og hvor de
virkelig har Sted, udvider det til at kunne nyde dem fuldkommen. Jeg
troer, at de selvsamme Hovedtræk i min Siæl fra Begyndelsen af ere
Skyld i, at jeg er blevet en Romanridder, en Poet, og en Elsker af
Vinen. — Dersom jeg altid havde ladet det blive ved den uskyldige, den
ædle Vellyst, som jeg fordum drak ved min Høi, da skulde jeg intet havt
at angre, intet at afbede. Men det Farlige! den ulyksalige Streg! heri
bestaaer hele Knuden. Man vil i min Historie faae at see, hvorledes
først Glæden selv og Ubesindighed, Selskaber, Leiligheder og
Fristelser, siden Gienvordighed, Kummer, Ærgrelse, Mismodighed og alle
Hypochondriens Ulykker Tid efter anden har drevet denne i sig selv
uskyldige Lyst alt for ofte og alt for langt over den fatale Streg; og
hvorledes Vanen tilsidst, og deraf fødte physiske, legemlige
Nødvendigheder har forøget og hærdet den til en Grad, der har væretstor
nok til at spilde det for mig, som man i Almindelighed kalder sin
timelige Lykke; stor nok til at paalægge mig at angre, Jafbede, og saa
vidt som mueligt at rette den. — Hvorfor blusser min Kind? hvorfor
truer denne tungthængende Taare, at slette min Skrift ud? O mine
Læsere! o Himmel! hvor meget, hvor meget har jeg, som jeg vilde at
denne Taare kunde udslette!«

3. EWALD I RUNGSTED OG SØBÆKSHUUS.

For at komme bort fra Hovedstaden, ogsaa af Sundheds Hensyn, havde
Ewald fra 1773, for Sommer og Vinter, givet sig i Kost i Rungsted, et
Fiskerleie ved Øresund, et Par Miil fra Kjøbenhavn, hos Fiskemesteren
Ole Jacobsen, som havde Kroen der — det nuværende Rungstedlund — og var
gift med en Bekjendt af Familien. Hans Moder vilde betale for ham i de
første sex Uger, senere blot gjøre Udlæg. Præsten ved Trinitatis Kirke,
siden Dr. theol. og Biskop Schønheyder, hans Sjælesørger, en Ven af
Moderen og ham selv — kun et Aars Tid ældre end Ewald —, paatog sig det
lidet taknemmelige Embede at være Kassemester for ham; det var en
nid-kjær Geistlig, en retsindig og praktisk Mand, der vel, som de
Andre, ikke ret skjønnede hans Værd som Digter, men var og blev ham
oprigtig hengiven. Formodentligvar det efter hans Raad at Ewald kom til
Rungsted, hvor han dog var nogenlunde i Sikkerhed. Landluften, den
skjønne Natur, de gode Menneskers Pleie virkede ogsaa oplivende baade
paa Legem og Sjæl, og strax den første Sommer høre vi ham synge om
»Rungsteds Lyksaligheder« :

Mel. Naar sortnende Skyer —

»I kiølende Skygger,

I Mørke som Roser udbrede,

Hvor Sangersken bygger,

Og qvidrende røber sin Rede;

Hvor sprudlende Bække Snart dysse, snart vække Camoenernes Yndling, den
følende Skiald,

Med steds eensrislende Fald;

Hvor Hiordene brøle Mod Skovens letspringende Sønner,

Og puste, og føle Den Rigdom, i hvilken de stønner;

Hvor Meieren synger Blant gyldene Dynger,

Og tæller sin Skat, og opløfter sit Raab Til den, som har kronet hans
Haab;

Hvor skiertsende Bølger Beskvulpe den Vandrer, hvis Øie*

Snart stirrende følger Med Helsinges graanende Høie,Snart undrende
haster Blant Skove af Master,

Og forsker, og kiender den Fremmedes Flag,

Og glemmer den heldende Dag; —

Hvor Kummer og Smerte Fandt glade dit Aftryk, du Høie:

Det ædleste Hierte I hvert et medlidende Øie;

Hvor Venlighed pryder De strengeste Dyder:

Der voxte min Sang, og den undrende Skov Gav Gienlyd af Skaberens Lov«.

Vi have fra samme Tid et af de faa Smaadigte, hvori Ewald udtaler reent
personlige Stemninger: en Sang til Jomfru Hedevig Jacobsen, »da Solen
var over-trukken med Skyer i Sommeren 1773«; her er Grundtonen den
dybeste Vemod. Og dette Suk om »Vaarens tabte Lyst«, hvor ofte er det
steget op, som Bølgen ved hans Fod, naar han sad ved Stranden eller paa
Skovbakkerne og tænkte over sit Liv! Drømmene paa »Ewalds Høi«, hvor
forskjellige fra hine Drømme paa Høien i hans første Ungdom! Tidt var
han bunden til Sygeleiet, eller sad i »en gammel, sørgelig Lænestol,
med to Puder«, krumbøiet af Gigt, med »et randløst Blækhuus« ved Siden.
Hans meste og kjæreste Omgang var med Almuesfolk; vi skulle i det
Følgende høre hans egne Yttringer herom. En sjælden Gang havde han
Besøg af Slægt og Vennerfra Staden, af sin Moder, af Sehønheyders; om
et Besøg (som det synes, 1773) af hans Ungdoms Elskede fortæller han i
sin Levnet: »Det er neppe to Aar siden, at min Arendse kom til mig, da
jeg laae i min eensomme Hytte, uden andet Selskab end min Kummer og
mine Smerter. Blege og indfaldne var den Deiliges Kinder, og en mat
Gnist af den mig saa bekiendte Ild skimrede endnu kun i hendes Øine.
Med Kummer i hvert et Træk, med en kiæmpende og uovervindelig Høihed,
gik hun hen til mit Leie og lagde Spidsen af Fingrene paa min zittrende
Haand. »De forrige Tider er forsvundne, Ewald!« sagde hun, og gik
hastig bort, som om hun frygtede at have sagt for meget. Ja de ere
forsvundne! sagde jeg, og saae stivt paa det Sted, hvor hun havde
staaet, og ikke en eneste venlig Taare vilde lindre mit beklemte
Hierte.

0 min Arendse, min Arendse!«

Her-i Rungsted, i sit 30te Aar, digtede Ewald det heroiske Syngespil
»Balders Død«, — »det egentlig første Digt«, siger Oehlenschlåger, »som
fra Formens Side har gjort Indtryk paa mig; dette Sørgespil og Rolf
Krage vakte de første Funker af Nordisk Digterild i mit Hjerte«.
Anledningen var, som sædvanlig, en Priisopgave, idet nemlig
Theaterbestyrelsen, i Mai 1773, havde udlovet Præmier for en Tragedie,
en Comedie eller et Syngestykke

1 tre Acter og paa Vers; denne sidste Form passede saa ganske for
Ewalds Eiendommelighed. Stoffet hentede han fra Fædrelandets
Sagnhistorie, ligesom ved de Hys henlagte Udkast (Frode og Helgo) og
ligesom ved sit første Sørgespil Rolf Krage, hvor vi alt træffe
Hotherselv, endog saa fremtrædende, at Stykket nær var blevet opkaldt
efter ham. Emnet laae saaledes ikke fjernt, og i sin egen Hjertesorg
havde Ewald den Ild, der kunde bringe Spiren til Væxt.

I første Optrin høre vi Spaadommen om Balders Død: at det Aar, der seer
<len fromme Halvgud hensunken i kjælén Elskov, haabløs, forkastet, det
Aar skal see det Spyd, hvorfor han falder. Det er Skjoldungen Hother,
som har vundet Nannas Kjærlighed; Loke, »Vanfred«, hidser Medbeilerne
op imod hinanden; Valkyrien rækker Hother det dræbende Spyd. Og da
Balder har afnødet Nanna Svaret og gjentager sin Ed:

»Endog forkastet — hører det, I Himle! —

Endog forkastet skal jeg elske Nanna!« —

saa vier Valkyrien ham

»Til Kamp, — til Saar og Fald og Mørke!«

og snart græde Mennesker og Guder ved Balders Lig.

— Som allerede ved disse Grundtræk antydet, har Stykket en tredobbelt
Kilde, nemlig, foruden Saxos eventyrlige Ridderkrønike om Kong Hother
og Halvguden Balder, tillige den oprindelige Baldersmythe, som den
lyder i Edda, og Digterens egen Phantasi: ham tilhører f. Ex. den
fremmede Tanke om en orakelgivende Skjæbne og den temmelig frie
Indfletning og Udmaling af Personer og Træk fra Gudelæren, som
forresten staae naturligt nok paa den halv menneskelige, halv
eventyrlige Grund, hvorpaa Sagnet er stillet hos Saxo. Man kunde ønske
en lignende Opfindsomhed anvendt paa Stykkets indredramatiske Bygning;
nu er Forholdet mellem Hovedfigurerne næsten stillestaaende, og Balders
Suk, Nannas Ængstelse, Hothers Fortørnelse og Ædelmodighed gjentager
sig eens-tonig hele Stykket igjennem. Derfor ville de fleste Læsere
finde sig langt mere fængslede ved dets første Halvdeel, end ved den
sidste, men dog uafbrudt holdes i Stemning. En skjult tragisk Rædsel
omsvæver Handlingen, og fra først til sidst lyder en tungsindig
Klagetone, rhythmisk udtrykt i de femføddede Iamber med qvindelig,
Tostavelses Udgang. Ved Valget af et riimfrit iambisk Versemaal,
istedenfor Alexandrinere, vakte Digteren Forargelse hos Mange; men
netop derved blive hans Fortjenester af den nye Stiil i vor Digtekunst
saameget tydeligere. Dialogen har han indlagt med Sange og Vexelsange
af én ufor-gjængelig Skjønhed, som Duetten mellem Hother og Nanna (H,
4) eller Valkyriernes Sange, fra den første Gang, vi høre deres
Vingeslag

»Over Bierg, over Dal,

Over brusende Søer«.

Det var i Sommeren 1773 at Ewald begyndte paa »Balders Død«; inden
Vinter havde han Stykket færdigt og sendte det, i November eller
tidligere, til sin Velynder Conferentsraad Carstens, som, da Opførelsen
vilde kræve forskjellige musikalske og sceniske Forberedelser, indtil
videre anbefalede det til Selskabet for de skjønne Videnskabers
Forfremmelse, af hvis daværende otte Medlemmer Carstens var en af de
virksomste. Efter skriftlig Afstemning tilkjendte man Ewald en
»overordentlig Priis«af 50 Rd. og besluttede — med velmeente,
undertiden lidt spydige Vink til en og anden Ændring — at lade Stykket
trykke blandt Selskabets Skrifter. Den endelige Afglatning, som synes
at have været i fuld Gang i Mai 1774, trak sig, under forskjellige
Afbrydelser, ud ligetil December; Conferentsraad Carstens tog ivrig
Deel i den, var hos Ewald i Rungsted halve Dage ad Gangen og foreslog
selv Ændringer, saavel i enkelte Udtryk som navnlig i Slutningsscenen,
der blev fuldstændig omarbeidet,

— ikke til det Bedre, undtagen for Ilother, som nu kom til at stikke
Balder ihjel af Vanvare. Da vi besidde Ewalds Udkast i Haandskrift,
kunne vi have et Skjøn om de, tildeels vel af Føielighed, foretagne
Rettelser og føre Texten tilbage til dens oprindelige Skikkelse, der i
det Hele taget er at foretrække. Imidlertid har en saa kyndig og anseet
Smagsdommers Interesse for Digtet og den personlige Omgang med ham
været en stor Opmuntring for Ewald, dobbelt velgjørende under hans
forladte, lidende Tilstand, i disse strenge Tider. Stykket udkom mellem
Selskabets »Forsøg« (1775); først flere Aar efter kom det til
Opførelse, blev læst som et nyt Digterværk, oplagt paany og udbredt
ogsaa i tydske Oversættelser.

Samtidig med Digtninger som Oden »Rungsteds Lyksaligheder« og det
heroiske Syngespil »Balders Død«, havde Ewald et Arbeide for af en
ganske anden Beskaffenhed, nemlig en Række naturtroe Skildringer af
Hverdagsmennesket, bestemte til i sin Tid at udkomme som Ugeblad, et
Par Ark ad Gangen, under Titel: »De Fremmede«; han kjendte sig for godt
til at begynde paaUdgivelsen af et Ugeskrift, før han havde en god Deel
færdig sammenskrevet. I Modsætning til digteriske Idealer eller
Carricaturer og selv historisk troværdige Portraiter, men »af en
Caligula, en Cato og Gud veed hvilke besynderlige Ansigter, som maaskee
aldrig komme for meer«, i Modsætning hertil vilde han holde sig til
Hverdagslivet, til godt Folks »ubetydelige og uforstilte Handlinger«
som den bedste Kilde til Kundskab om »Mennesket med alle dets
Tilbøieligheder, Evner, Færdigheder, Nykker og Luner, Tænkemaader og
Fordomme«. Det er et Selskab af Folk af forskjellige Nationer — deraf
Navnet »De Fremmede« —, som fortælle Træk, de selv have oplevet og
iagttaget, og anstille Betragtninger derover. Stilen, der minder om den
engelske Humorist Sterne, nu en af Ewalds Yndlingsforfattere, er noget
snaksom, men ikke uden eiendommeligt Lune, og heelt igjennem træffer
man slaaende Træk og Bemærkninger, som kaste Lys over de hemmelige
Traade i Menneskets Færd. At Ewalds personlige Erfaringer have afgivet
det meste Stof, kan man allerede slutte sig til af Op~ gaven for dette
Værk; om et Par af Scenerne er det be-viisligt, da man mellem hans
efterladte Papirer finder de samme Scener, med Angivelse af Navn og
Omstændigheder; om andre (som den unge Frankhuysens Skolehistorier, en
ædel, dristig, aaben Characteer imellem skinhellige og pedantiske
Omgivelser) kan man slutte det af Overeensstemmelser med hvad vi vide
om Ewalds egen Ungdom. Jo mere Værket skred frem, des mere gik det op i
Erindringer og Selvskildringer, udførte saa at sigemed mikroskopisk
Nøiagtighed. Men ved de opdigtede Navne og Biomstændigheder maatte
disse Skildringer tabe en stor Deel af deres Troværdighed, i alt Fald
af deres Interesse, og som Bidrag til Menneskehjertets Krønike kunde et
saadant Værk kun blive en ringe Skjærv. Det har sikkert været en
Følelse heraf, der bevægede Forfatteren til at bryde af. Noget af
Stoffet optog han paany i en Fortælling »Hr. Panthakaks Historie«, hvor
vi føres endnu dybere ind imellem Hyklere og Menneskefjender. Men med
Fortællingen kom han heller ikke tilende, og saavel den som Ugebladet
(13 forsvarlige Niynmere, hvert paa 3 Folio-Ark) bleve gjemte i Pulten.
Kun et indflettet Eventyr — »Mester Syenaals Levnetsløb«, nærmest en
Satire over Modelyst og Efter-abelsessyge — lod han nogle Aar efter
indrykke i et Maanedskrift, dog uden Navn; det er et af de svageste
Stykker, mærkeligst ved en umiskjendelig Lyst til at anbringe Ordsprog
og Talemaader, ligesom for at øve sig i Sproget.

Et nyt Arbeide, men som allerede spirede i det hen-lagte Ugeblad og
ogsaa synes umiddelbart at have afløst det*), er Selvbiographien
»Johannes Ewalds Levnet og Meninger«, desværre atter kun et Brudstykke.
Det er deraf, vi i det Foregaaende have ordret uddraget Meddelelserne
om hans Drengeaar, om det første Møde med Arendse, Flugten til
Krigseventyr, Drømmene paa Høien, den usalige Drikfældighed, Arendses
sidste Besøg.

*) S. n. under »Hjemmel og Henviisninger« D.Efter saadanne Prøver af
Værket selv vil det være overflødigt, nøiere at udvikle dets Fortrin:
den Uforbeholden-hed i at skildre og skrifte, hvad enten Sandheden var
til Ære eller til Ydmygelse, den Rigdom paa fine Iagttagelser over
Sjælelivet, den Klarhed i Tænkningen, den Smerte i Sorgens og den Jubel
i Glædens Sprog, det sprudlende Lune i hele Fremstillingen, der stiller
dette Brudstykke i Række med de mest tiltalende auto-biographiske
Meddelelser, som Litterairhistorien nogensteds har at fremvise. Af
Ewalds Skrifter er der intet, der i Stiil som i Tankegang bærer saa
lidt Mærke af forrige Aarhundrede. Det er en fortrolig Meddelelse til
Læseren ganske personlig, til os ikke mindre end til de enkelte Venner,
der fik det at læse i Foraaret og Sommeren 1775. Trykt blev det først
længe efter Ewalds Død; men at det er skrevet i den Tanke, at det vel
engang vilde blive udgivet, fremgaaer af dets Tilsnit og af flere
enkelte Yttringer. Fra først af var det, som Forordet siger, bestemt
for Schønheyder med Frue og Conferentsraad Carstens, »for nærværende
Tid de eneste Vidner, som jeg kan taale til en authentiqve Tilstaaelse
af mine Daarligheder. Naar jeg nu har bedet Dem undskylde mig, om jeg i
Hensigt til min egen Fornøielse begynder i min Historie hvor og
hvorledes det falder mig ind, saa tænker jeg, at jeg uden videre
Forberedelse kan skride til Værket«. Derefter Scenen mellem de to unge
Flygtninger i Hamborg og, med forskjellige Spring frem eller tilbage i
Tiden, den videre Reise til Magdeburg, hvor Fortællingen pludselig
slipper.Ved disse Skrifter skulde Ewald ikke blive rig: de udkom først
efter hans Død. For »Balder« tik han, som sagt, eller snarere hans
Moder, en lille Sum fra de skjønne Videnskabers Selskab. Moderen lagde
ud, men aldrig uden til »de første Artikler i 4de Bøn«, det vil sige:
Mad, Drikke, Klæder, Sko, Huus og Hjem. Forresten slog han sig igjennem
ved Laan og milde Gaver og ved at skrive Leilighedsdigte, en tarvelig
Industri, hvorfor han ogsaa stadig var i Pengeforlegenhed. Vi have et
Brev derom til en Ungdomsven, hans Nabo fra Viin-gaardstræde, Cand.
theol., siden Destillateur P. Spendrup (Januar 1774), skrevet — efter
bedste Evne — paa Fransk, fordi han her i Rungsted var under Tilsyn og
hans Breve bleve læste af velvillige Aander, men som ikke forstode
Fransk. »Mon tres cher Frere! Parceqve je rCai pas encore apprit La
grande Art de cachetér, il faut, que je vous ecrive aujourdhui en
Franqois, qvoiqve je tfen sqais guere d’avan-tage, aimant plutot d’etre
exposé a votre critique, qva la curio-sité de mes Secretaires. Voiqi
tout le Mystere! — J'ai besoin, sur mon honnem\ extremement,
superlativement, diablement besoin de qvatre pauvres ecus, et je ne
sqais pas un seul charitable trou dans tout le monde, dans lequel
j’oserai les cherchér, si ce ne seroit ta poche, mon cher petit Amil Je
vous avouerai mge-nuement, si vous me demandez qvand je vous pajerai,
qve je tfen sqais rien, si qe ne soit pas, qvand je puis — c*est a
dire, qvand la Compagnie etablie pour Vavanqement des belles lettres
aura la bonté de me domer qvelqve chose pour mon Opera (la mort de
Balder) qv9elle rtfa demande\ et qv’elle a reque il y a presqve qvatre
mois; ou si ma Mere aura la complaisanqe, de--vtfassister;ou si vous
sqaves qvélqv'un qvi a envie de mourir ou de se marier, et qvi souhaite
ma benediction rimée, Enfin. vous m’aimes plus qve qvatre ems, et vous
les pouves risqvér comme sur ce qv’on appelle Bodmerie, Pensez y, qve
je rHai qve vous dans le monde, qvi me voudrai faire cette amitié la,
Tattends votre reponse avec impatience a lundi prochain, et je suis ton
Evald,

— NB. le vous et le tu se mele (Tune etrange faqon dans mon epitre,
mais j'aime a tutojer mes amis, et je ne sqais pas si soit la mode en
franqois«.

Paa godt Humeur manglede det saaledes ikke, til sine Tider; — heller
ikke paa gale Streger, som da Patienten en Søndag Formiddag, maaskee
netop for de laante 4 Rigsdaler, gjorde en Kanetour: vi vide det af de
Skjænd, han fik af sin Kassemester og Censor morum Schønheyder, som
skriver (i Februar 1774): »Fra den »Kant, hvor jeg allermindst vilde
have det, fra Deres »Moder maa jeg lade mig fortælle, at uhældigen en
Sum »Penge, som dog vel ikke gaaer over nogle Rixdlr., er »falden i
deres egen Magt og har forrykket Dem udaf »Deres Roe og Sædelighed. Det
er den Historie om »Deres Kiørsel til Hirschholm. Hvad ere de dog for
»urimelige Paroxysmer, som komme paa Dem! Have De »nu altfor længe havt
den behagelige, og for Dem passe-»lige (for en Poet maatte det være en
ædel og ærværdig »bukolisk Eenfoldighed. og Uskyldighed, i den
Huushold-»ning og Familie De leve i) Tilflugt? Er det bleven »gammelt
for Dem, denne gode frie og dydige Tvang i »disse villige og
menneskekierlige Folkes Huus og under »deres Exempels Opmuntring til
Moralitæt — at den»ulykkelige slemme Lune nu maatte holde ogsaa denne
»Deres Levemaade for Tyrannje?« o. s. v. — — »at »imedens Deres
Huusfolk reise til Kirken og De af Skrøbe-»lighed holdes for
dispenseret fra Gudstienesten, De da, »ligesom til Spot over hines
Troeskyldighed, v(Tve sig ud »i Kane for at anstille en utidig
Forlystelse og for Dem »allene, en Svier, paa Deres Forstands og
Artigheds »Bekostning«. — Et Aars Tid derefter, noget før Ewald blev
flyttet fra Rungsted, høre vi lignende Bebreidelser, i en langt
strengere Tone: at han gjør sig selv og Andre »poetiske Illusioner med
sin Forbedrelse«; han bixrde, »som en paa Legemet nok formodentlig
ulægelig »Valetudinær, blive et ærværdigt Exempel paa Resig-»nation og
paa Viisdom og høiere Forstandskræfter«. Den stakkels syge Digter! Var
det lettere, eller var det vigtigere for ham end for alle os Andre, at
være Mønster paa Resignation? Og var det en Maade at hjælpe ham dertil?

I Rungsted tilbragte Ewald halvtredie Aar, mørke nok, men dog lysere
end baade de Aar, der gik forud, og de, der fulgte efter. I Efteraaret
1775 blev han paa sin Families Foranstaltning henflyttet eller rettere
sagt bortført til Søbækshuus (Sømøllen), en Fjerdingvei Nord for
Humlebæk, lidt inde i Landet. Han havde i Rungsted forelsket sig — der
siges, i en Pige af tvetydigt Rygte — og fattet Giftermaalsplaner;
derfor blev han skaffet bort. Men flere Maaneder derefter var der endnu
Anledning for hans strenge Yen til et Straffebrev, der idetmindste
viser, hvorledes hans Nærmeste tænkteom ham. Det paasiger ham, at
ligesom denne Elskovs-handel er begyndt, saa.har han ogsaa hærdet sig i
den, ved daglig Drukkenskab; det spotter med, at han skulde være den
Mand, som kunde gjøre et Ægteskabs-Valg for Livet og" snakke om at
opholde sig ved sine Arbeider; det truer ham med, at hans Velyndere
allerede have slaaet Haanden af ham, og dersom han ikke staaer af fra
sit Sværmeri, vil han til offentlig Beskjæmmelse blive erklæret
umyndig: »meener De, at De ikke have giort »nok, for at overbevise
Regieringen, at saadant et Menneske ikke bør have Frihed at giøre sig
selv Livet »endnu ulykkeligere?« Vi høre ikke videre om denne Sag. Men
om det nye Sted, hvor han var tinget i Kost, fortæller en troværdig
Hjemmelsmand, at her manglede han Pleie og enhver Livets Fornødenhed,
og disse Savn, hans Værts Haardhed og hans Sygdom, som »igjen hæftig
overfaldt ham«, havde nær gjort Ende paa hans Dage.

To Aar hensygnede han i Søbækshuus, to lange, sørgelige Aar. Der findes
imellem Ewalds Papirer et løst Ark, mærket »d. 13de Marts 1777«, med
det lille Fabeldigt »Æselet og Bonden«, hvorom nedenfor, og nogle
Tilløb til 11te Vers af Oden om Indfødsretten; derefter i det latinske
Sprog en Bøn, et Hjertesuk, der ret giver et Indblik i hans forpiinte
Sjæls Anfægtelser. Han opsender sin Tak for den Dags Flid og beder om
Styrke til dagligt Arbeide: »— Da mihi amorem laboris, da vires!
Caveas, quæso, ne otium et eæinde seqvens intemperies animam meam
miseram sed redemptam, sed Christi sanguine red-emptam, plane
corrumpant! — — Et cur hoc latinel Si pec-cavi, ignosce! Sed homines me
hypocritam forsitan putarent. Anne impius videri malo f O turbatam
mentem! Esto mihi lumen, optime Pater !« *)

Intet Under, om Ewald følte Digter-Aaren ligespm udtørret og, naar han
engang digtede, »troede altfor kjendeligt at see sit Arbeide, sin
Angstsved deri«. Be-tydeligere Arbeider have vi ikke fra disse Aar, kun
den store Ode »Indfødsretten« og nogle Leilighedsdigte. Et af disse,
bestilt gjennem den samme Ven (P. Spendrup), til hvem han fra Rungsted
skrev Fransk, tilsendte han sin Ven med et Brev, hvori han klager over
den altfor korte Frist. »Jeg har imidlertid giort alt hvad jeg har
kunnet, saa vel for din Skyld, som oprigtig talt af en inderlig
Kiærlighed og en hundsfotsk Trang til de 3 Rigsdaler. Saa smertefuld,
nedtrykt, mismodig som jeg er, skulde jeg ellers neppe have paataget
mig det; jeg tænker heller ikke, at jeg er kommet alt for vel derfra.
Thi hvor Trang var Fader, Melancholie’ Moder og Hastværk Accoucheur —
hvad kan man der vente sig af Fosteret? For det første har det den
Feil, som alle mine Impromptuer, at det er for langt. Jeg tænker, jeg
maatte være et Aar om at skrive et Epigramma.

} » — Giv mig Kjærlighed til Arbeide og Kræfter dertil! Vogt mig,
Herre, at ikke Ørkesløshed og de Lyster, den giver Magt, skal slet
fordærve min arme, men gjenløste, men ved Christi Blod gjenløste Sjæl!
— — Og hvorfor nu dette paa Latin? Har jeg syndet dermed, da forlad
mig! Men Menneskene vilde maaskee ansee mig for en Hykler. Vil jeg da
hellere gjælde for vantro? O, forvildede Sind! Vær Du mit Lys, algode
Fader!«*Den sidste Politur har jeg heller ikke havt Tid at give det. Du
veedst, at de betydeligste Data, som du har skikket mig, er, at Bruden
er 25 Aar, og at Verset skal indbindes in Quarto«. Han slutter med at
bede Svaret adresseret til en Bekjendt og forseglet med et andet Signet
end det ærlige P. S., da man paa Poststationen i Rungsted »af Omhu«
brækker hans Breve. — Tilfældigviis kjende vi dette Lykønskningsdigt
til 3 Rd., med Opgivende, at Bruden var 25 Aar. Det er Bryllupsdigtet
til Briinnich (2, S. 130), en fri ewaldsk Digtning: Glædens Muse
udfritter det slumrende Menneske, ligesom Dalila Samson, om de Baand,
hvormed han kan sikkrest bindes: ved Rigdoms gyldne Lænker? men de
briste, saasnart han rører sig, — ved Ærens Diadem? ved den blinde
Amors Rosenkjæde? — de briste som Svtraade; kun de Baand, som Hymen og
Himlen knytter, skulle evig binde. — Hvem skulde ved Læsningen af dette
Digt faae nogen Tanke om Forfatterens jammerfulde, forkuede Tilstand ?

Virkelig glemte man, som det saa tidt skeer, Digteren selv over hans
Værker. Det var ved denne Tid, at en Kreds af yngre Forfattere —
Abrahamson, Thaarup, Brødrene Trojel og tolv Andre — havde stiftet det
»Danske Litteraturselskab«, i Modsætning nærmest til det Norske
litteraire Selskab, hvor man gjorde Spøg med den ewald-ske Pathos (de
»ha-stemte Toner«, »Balduren« o. s. v.), og vel ogsaa til det ældre
saakaldte »smagende« Selskab til de skjønne Videnskabers Forfremmelse,
et Selskab paa 6-8 Hædersmænd som Værger for vor unge Litteratur.Den
nye Forening gik ud fra et Slags »»indbyrdes Under-viisning«, idet man
holdt ugentlige Møder, hvor ethvert Medlem skulde »qvartaliter forelæse
noget selvforfattet Stykke«, en æsthetisk Afhandling, en Lovtale, en
Ode; disse Arbeider bleve drøftede ogsaa skriftlig og, naar de fik
Stemmefleerhed, udgivne i Selskabets Samlinger; ved Optagelse af nye
Medlemmer var eet Nei tilstrækkeligt til at udelukke den, der var bragt
i Forslag. I dette Selskab valgtes den fraværende Ewald til Æresmedlem;
han fik foreløbig Underretning derom ved Abrahamson, som i September
1776 skriver til ham om de fornøielige Timer i Selskabet, fornøieligst
naar de tale om Ewald: »Tro mig, kiæreste Yen, Antallet bliver daglig
større paa »dem, der læse Dem med Smag, og føle Deres Skiøn-»heder; og
lad det være Dem en nogenledes Modvægt »imod den Fortrædelighed, De
ventelig føler ved Tanken »om Tossernes og de øvrige Abderiters Domme.
Mange, ret »mange, længes efter snart at see og læse noget fra »Dem.
Deres Balder kan de fleste saa godt som udenad, »og lige saa, mange af
Deres ældre Digterværker«.

Faa Uger efter dette Medlemsbrev fik Ewald Underretning om et andet,
der var ham tiltænkt, nemlig som Hospitalslem paa Kongeligt Nummer. Som
Hospitalslem! Hans Gjensvar til Schønheyder (9de October 1776) er
roligere, end man skulde vente. »Saa velmeent som jeg troer at Deres
Forslag er, min kiæreste Yen! saa har det dog sat og ikke kunnet andet
end sætte mig i den yderste Bestyrtelse og Angst, og det Kiæreste, det
eneste Kiære, som jeg finder deri, er nødvendig det,som De forsikkre
mig, at De har havt den Kiærlighed, ikke at tale til andre om saadanne
Ting, førend De hørte min Mening. Men kunde De da ikke vide denne
Mening? For den barmhiertige Guds Skyld, lad dog ikke min Tillid til
Dem og Deres Omhu for mig giøre mig reent ulyksalig! Jeg seer det nu,
og jeg har seet det før, at jeg i Deres Øine kun er et hielpeløst,
elendigt Kræe, som maa takke Gud, om det faaer det daglige Foer, indtil
det creperer. Jeg er nu vist ikke saa-dant et Kræe, og om min bizarre
Skiebne ikke kan tillade mig at leve af mit eget Arbeide, af min egen
sure Sved, saa veed jeg hvad det er at døe, og jeg frygter ved min Ære
ikke derfor. Men det frygter jeg for, at være et Hospitalslem — Gud!
retfærdige Gud! har jeg fortient saadanne Ydmygelser?« Han sukker
efter, at man vil give ham Anledning til Arbeide; den Naade haaber han
af Kongen, men ikke at gjøres til Almisselem. »Jeg vil endnu kun
erindre, at da de veed mit Hiertes skiulte, kiæreste Tanker — at jeg da
ikke kan begribe, hvorledes De kunde troe sligt et Forslag antageligt
for mig. Er det — svar mig, beste Ven! oprigtig — er det ikke kommet
fra min Moder? det ligner hende! — I Hensigt til mit sande Vel beder
jeg Dem tale med min Abra-hamson, min Arendse, min Wissing. Jeg veed,
at De elsker mig, men taler De til nogen anden end til mig om det
Forslag, saa dræber De Deres troe Ewald«.

De Stemninger af luttret Selvfølelse, Haabløshed og Fortrøstning, som
krydsedes i hans af Lidelser og Ydmygelser ængstede Sjæl, har han med
en egen digteriskVeltalenhed givet Ord i et Bønskrift eller
Forsvarskrift

— man kalder det Ewalds »Apologi« —, i hvilket han offentlig vilde
klage sin Nød og anraabe om en Stilling, hvori han ved Arbeide kunde
finde sit tarvelige Udkomme. Han indledede det ved at ligne sig med en
Mand, hvis Hytte brænder, og som, istedenfor at slukke, falder i Staver
over, at Hytten endnu ikke er styrtet sammen over hans Hoved; Naboerne,
Fjender og Venner, puste til Ilden, og han selv glemmer at slaae Vand
derpaa »over at eftertænke, hvorfor han, stolende paa Andre, med
Hænderne i Skjødet har ladet det komme saa vidt,

— hvad det kan nytte Naboerne, at hans stakkels Hytte bliver ødelagt,
og hvilken Støtte, hvilken Sparre der nu snarest vil falde, og hvilket
Hjørne af Hytten han helst vilde frelse, og om det ikke overalt er for
sildig at frelse noget«. Denne Begyndelse har Ewald overstreget; men
han har ligesom paany stadfæstet dens Sandhed, ved at lade sit Nødraab
tabe sig i en digterisk Udmaling af Kampen imellem Haab og
Fortvivlelse, og dernæst ved at lægge det hele Skrift hen, ufuldendt.
Samtiden har ikke kjendt det; for os er det et betydningsfuldt
Brudstykke af Ewalds Selvbekjendelser. Han skildrer sin Mistvivl om at
kunne forklare sig for nogen menneskelig Domstol. Men i hans
»Græmmelses Hviletimer« vaag-nede den Tanke, om der dog ikke var mange
ædle Menneskevenner, der nu kjendte og elskede ham blot som Digter, men
der vist skulde ynke og om muligt hjælpe ham som Menneske, dersom de
kun saae hans Taarer, hans Hensigters Reenhed og den Uret, han led.»Saa
kom mit Mismod tilbage med alle sine sorte Skrækbilleder, og bredte sig
ud for hver en smilende Udsigt, og fordoblede mine Ulykkers Vægt, og
nedtrykte min Siæl, og qvalte hver opstigende Tanke om Modstræbelse i
mit Bryst. I en lang Sørgeskare kom først mit Hiertes kiæreste Børn,
alle mine spædeste, uskyldigste, fornuftigste, dydigste og — snarest
afviiste, bitterst for-haanede, længst bortkastede Ønsker. Saa kom fire
Liig: min Helbred, mit Rygte, min Frihed og min Ungdom, og strax efter
dem den nøgne, nedbøiede, hielpeløse, foragtelige Armod; herpaa fulgte,
Haand i Haand, i en lang Rad, suurseende, ubudne Fremmede:
uvenskabelige og uformodentlige Tilfælde, og saa alle min Konstes, min
Characteers og mine Fiender — og iblant disse til min Bestyrtelse
allerøverst jeg selv, mit Hæng til at være Digter, og mine beste
Arbeider, som havde tilveiebragt mig manges Opmærksomhed, og. min
Egensind, min Letsindighed, min Fremfusenhed og Stolthed, der havde
giort denne Opmærksomhed til Galde, Gift og Død for mig. Endelig kom
de, som burde være, og de, som kaldte sig mine Venner; og et Glimt af
angstfuldt Haab, et frygtsomt bedende Smiil brød igiennem mine tunge
Taarer, for at hefte sig paa deres Ansigter, — og Himmel! Foragt, Vrede
straalede mig imøde af deres Øine; Bebreidelser, Forhaanelser,
Forbandelser, Trusler, Gift strømmede ud af deres Læber, og en Dolk var
i deres opløftede Hænder, som de kun endnu holdt tilbage i det Haab, at
mine Fiender eller jeg selv snart vilde forekomme dem. — Naar jeg da
længe havde lagt idenne haabeløse Stilling, kora min retfærdige Sag,
under-støtted af Fornuft og Religion, igien til min Siæl. »Hvi sover
du? hvi forlader du mig?« sagde den; »og er det mig allene, er det ikke
den sidste Gnist af din timelige Lyksalighed, er det ikke selv i visse
Maader dit Liv, din Ære, din Samvittighed, og dit evige Vel, som du har
at stride for? Kan du giøre mindre derfor end tale? Der er en retfærdig
og barmhiertig Gud, som er Herre over de menneskelige Hierter, og som
kan velsigne dine Ord, om det er hans behagelige Villie; men som vist
vil straffe din fortvivlede Taushed, og an see dig som en Selvmorder,
om du ikke giør alt hvad du kan for at frelse dig«.— Saaledes satte jeg
mig for, at forsvare min Sag, og til mine Dommere vilde jeg vælge, om
mueligt, hele Verden, men især dem af mine Medborgere, som har
vær-diget mit Talent og dets Frugter deres Opmærksomhed. Maaskee dog en
Deel af dem — sagde mit opstigende Haab

— maaskee mange vil finde, at jeg intet Ubilligt, intet Ulovligt, intet
Ufornuftigt begierer; at jeg intet ønsker uden den Ret, den
Lyksalighed, som den allernaadigste Regiering ikke negter den Ringeste
blant sine Undersaatter, og som ingen anden bør kunne negte: den, at
fortiene mit Brød ved mine Hænders Arbeide«.

Det er med disse Betragtninger, han havde tænkt at indlede en
Fremstilling af sine Skjæbner, sit Digterkald og sin Begjæring til det
Offentlige. Men han maa være falden tilbage til Mistvivl om at finde
Øre for sine Klager. At han ikke lod dem strømme ud i Digt og Sang,
følger af hans Betragtning af Digtekunsten somaltfor ophøiet til at
tjene som Tolk for reent personlige Stemninger. Det er, som ovenfor
antydet, kun en sjælden Gang, han som Digter taler i sit eget Navn og
ligefrem giver Bidrag til sine Selvbekjendelser. Saaledes i tidligere
Aar i Digtet »Da jeg var syg« (1771):

»Velkommen Gift, som raser i mit Bryst!

Velkommen Harm, som reent fordrev min Lyst!

Og Mangel, du som togst min sidste Ven, Velkommen! thi du gavst mig Mig
igien«.

Saaledes i »Natte-Tanker« (fra Slutn. af 1772, ikke udgivet), om Fred i
de søvnløse Nætter, mens Hundenes Tuden varsler Lig og Ulykke:

»Naar Uglen skriger om Fortræd,

Og Dødens lodne Spaamænd tude:

Da kommer Haabet til min Pude,

Og Livet til mit Hvilested«.

Selv disse smerterige Ord vare ikke længer Udtryk for de Følelser, som
nu opfyldte ham. Men af de faa Digte, han har skrevet i Søbækshuus, er
der eet, der udtrykker dem; det er den før nævnte Fabel: »Æselet og
Bonden« (Marts 1777), hvis Slutningsord ere som talte ud af hans egen
Erfaring:

»Tyranner er kun svage,

Og* kan, endskiønt de vil,

Ei skabe større Plage,

End vi har Kræfter til.Hver nye, hver større Kummer Gir os langt bedre
Haab Om Trøst og salig Slummer End alle vore Raab;

Thi sank vi under Nøden,

Da smiilte Armes Ven,

Da gav han kiærlig Døden Et Vink at ende den«.

4. EWALDS SIDSTE AAR.

Det var hans Trøst, at Døden skulde ende hans Lidelser, og nær var han
forkommet i sin kummerfulde Eensomhed, da det igjen begyndte at lyse op
for ham. En yngre Ven, fordums Discipel, Kammerjunker F. Moltke, som
var med Hoffet i Fredensborg, fik ved en Hændelse at vide, at Ewald
boede der i Egnen, og opsøgte ham. Han kom oftere til ham, viste ham
kjærlig Deeltagelse, skaffede ham Understøttelse fra Arveprindsen og
drog Omsorg for, med Bistand af Schønheyder og Carstens, at han, i
Efteraaret 1777, kom fra Søbæks-huus tilbage til Kjøbenhavn, hvor hans
Venner modtoge ham med aabne Arme. Han kom i Huset hos en Mad. Schouw,
der i de Aar, han havde tilbage, pleiede ham, som han skriver i sit
Testament, med »meer end moderlig« Omhu. Hans Helbred bedrede sig, og
fra

6mange Sider kappedes man om at vise sin Glæde over at have faaet ham
igjen. Et Selskab af yngre Skuespillere bragte »Balders Død«, endnu
uden Musik, paa Scenen, den 7de Febr. 1778, ved en privat Forestilling,
som Kongehuset uventet hædrede med sin Nærværelse. Om Aftenen havde de
et festligt Lag, hvortil Digteren — bestandig saa svag, at han maatte
bæres op ad Trapperne, — var indbudt som Æresgjæst; Mad. Rosing, Nanna,
var hans Borddame; hun og den yndige Valkyrie bragte ham i den syvende
Himmel. Hvorledes hans- Følelses Ild, hans Aandrighed og Vid har
spillet, kunne vi danne os en Forestilling om efter hans Breve og
prosaiske Skrifter; Rahbek, som i denne Kreds blev personlig bekjendt
med ham, omtaler Ewalds »mageløse Svada, Lune, Vid og Fortællingsgave,
hvortil han ingensinde har hørt noget Lignende«. Det Bifald, hvormed
»Balders Død« var optaget, fremkaldte to Dage efter en allerhøieste
Befaling, at det skulde opføres paa det Kongelige Theater, til Indtægt
for Forfatteren (d. 9de Marts). Denne var selv tilstede og hørte Huset
gjenlyde af det rungende: Ewald leve! Det var første Gang, han var
Gjenstand for offentlig Hylding; Bifald og Indtægt vare lige rundelige.
Stykket maatte trykkes i nyt Oplag, det blev sat i Musik, af
Concertmester Joh. Hartmann, og næste Vinter opført paany, fuldstændig
udstyret med oldtidsvarende Dragter. Maaskee har det dog aldrig gjort
større Virkning end i sin første Tarvelighed.

Uagtet Gigt og Tungsind snart vendte tilbage, havde dog Ewald samlet
friske Kræfter, og allerede i Sommeren1778 see vi ham i Virksomhed med
en ny dramatisk Digtning: »»Fiskerne«. Til Grund for denne laae en
Begivenhed af det virkelige Liv, fra den Kreds, der var bleven hjemlig
for ham: en Stranding forgangen Aar (Novbr. 1774) ved Hornbæk, hvor
nogle fattige Fiskere satte deres Liv i Vove for at bjerge den fremmede
Skibbrudne, afsloge at tage Penge af ham og siden bleve høimodig
belønnede af en dansk Rigmand. Disse Grundtræk har Ewald fastholdt; han
har deri indflettet en Tvist mellem et Par af Fiskerne og deres
Kjærester, der skal stille Menneskekjærligheden i det reneste Lys ved
at lade den seire over Elskovs og karrig Klogskabs Frygtagtighed, men
som vistnok staaer noget ubetydelig ved Siden af den gribende
Hovedhandling. (En Ændring i Planen, der vilde bøde herpaa, foreslaaer
Oehlenschlåger i sine Forelæsninger over Ewald.) »Den idylliske
Huskreds i Hytten, Stormens Hviin paa Havet, det modige Forsæt, som
Tvivl og Frygt for et Øieblik rokker, og endelig den lyriske Udflugt
paa Bølgen, som bliver belønnet med en lykkelig Tilbagekomst: det er
digtet, og alt dette har Ewald udtrykt saa mesterligt som muligt. Den
store poetiske Spænding i Stykket bestaaer i de Skibbrudnes øiensynlige
Undergang, dersom de ikke strax reddes, og i Fiskernes øiensynlige
Undergang, hvis de vove at redde. Her skal voves Liv for Liv: dette er
stort og griber den menneskelige Følelse i sin dybeste Grund«. En
religiøs Betragtning af Livet, varm Fædre-landskjærlighed, Begeistring
for det frie Hav og det kjække Sømandsliv, disse Følelser, der hørte
til DigterensVæsen, have sat ham istand til at opfatte Emnet ret i dets
Eiendommelighed. Og hvorledes smelte de ikke sammen ved Handlingens
Vendepunkt, hvor Fiskere og Fiskerinder paa Strandbredden see ud efter
den skrøbelige Baad:

»Fiskerne.

Havets mægtige Betvinger,

Tael til Bølgen i din Harm!

Almagt, grib Orcanens Vinger Med en vældig udstrakt Arm!

Folkene i Baaden.

Lige Slag!

Dvæl ei længe!

Seie Tag,

Danske Drenge!«

Stykkets almindelige Grundtone er stemt efter hiin Forening af det
Hjemlige og det heroisk Opløftende, som var givet i Stoffet: heelt
igjennem Træk og Udtryk, hentede fra Livet ved Sjællands Kyst, og dog
en gjennem-gaaende høiere Stiil. Til denne Grundtone svarer ogsaa
Formen af Syngespil, med Dialog i femføddede Iamber (atter her alle med
qvindelig eller Tostavelses Udgang). Stykket falder i tre »Handlinger«.
Da vi have Ewalds foreløbige Plan, udførlig optegnet til Underretning
for Theater-directeur og Componist, kunne vi ’see den Omhu, han har
anvendt paa Characteertegningen med dens finere For-skjelligheder, paa
Ordningen i Acter og Scener, paa denrette Fordeling mellem Samtale og
større eller mindre Sangstykker, og den Bevidsthed, hvormed han har
anbragt enkelte dramatiske Træk, som strax i Begyndelsen (I, 1), hvor
de »Skrig som af skibbrudne Folk«, der ere* hørte om Natten, antages
for Varsler om de ængstlig ventede Fiskeres Undergang. At Stykkets
samlede Virkning bliver svækket saavel ved Episoden med de tvende
Elskerpars Tvist og Forsoning som ogsaa ved den noget fattige Slutning,
hvor Dyden belønnes, føle vi allerede ved at læse Planen og endnu mere
ved at læse det færdige Syngespil. Men det er Digteren selv, der lader
os føle det ved den ikke blot lyriske, men dramatiske Kunst, hvormed
Hovedemnet er behandlet. Selv Sangene, med deres vidunderlig malende
Rhythmer, gjøre nærmest en dramatisk Virkning: nogle vel kun som
livagtigt Udtryk for Personen og Situationen — som Knud Fiskers
Orlogs-vise »Kong Christian stod ved høien Mast«, der er bleven vor
Nationalsang, eller Fiskerpigens elegiske Romance om »Liden Gunver«,
den første Efterklang af de længe forglemte Folkeviser, eller den
friske Sømandssang, hvor Digteren ret har taget Veir i Lungerne, »En
Sømand med et modigt Bryst«, eller den gamle Fiskerkones Fabel om
»Edderfuglen« —; andre af Sangene fremstille i sig selv de dramatiske
Bevægelser i Handlingen eller i Personernes Mellemværende. Saaledes,
foruden hiin Vexelsang under Redningen, især de kunstig flettede Sange
som »Sex-tetten«, der slutter første Handling (»Endnu kan jeg høre,
Hvor ængstlig de raabe« o. s. v., jfr. den udvidede Behandling i en
tidligere Opskrift, 5, S. 314), »Duetten«,der aabner anden Handling,
»Qvartetten« midt i tredie Handling. Her som i de lignende i »Balders
Død« (f. Ex. Duetten II, 4) viser Ewald et ganske eiendommeligt
Mesterskab i at opløse og samle et fleerstemmigt Chor: Tankerne bryde
frem, fortsættes, vende tilbage i en ny Forbindelse; snart gaae de imod
hverandre, krydse, afbryde hverandre, snart forbinde de sig i enig
Samklang; vi kjende heelt igjennem Personernes forskjellige Røster, og
uformærket er Samtalen rykket sine Skridt fremad. Det gjør et Indtryk
som Stemmernes Gang i et fugeret Musikstykke. Hvad vi have Lignende i
Syngespil af andre Digtere, er som Dilettantarbeide imod et Kunstværk:
den Fiinhed og Skarphed i Tænkningen, der ofte skader Ewalds
Digterstiil, er her hans Fuldkommenhed.

»Fiskerne« er digtet, om ikke just afsluttet, i Sommeren 1778. En Slags
Bestilling fra Theatret synes Ewald at have modtaget allerede i
Foraaret, men blev standset ved Sygdom, hvorfor han strax ængstede sig
med, at hans Velyndere skulde mistænke ham for Uvirksomhed. »Apollo
giver mig paa saa mange Maader af Sporerne, baade som Digternes og som
Patienternes Rytter, at jeg nødvendig tilsidst maa blive øm,
blødhierted, frygtsom, og jeg er det vist indtil Barnagtighed, saa at
den mindste Muelighed af et Uheld forestiller mig det allerede som
hængende over min Isse i al sin sorte Størrelse«. Imidlertid kom
Arbeidet siden i saameget hurtigere Gang. Første Handling blev
reenskreven og Planen til det hele Stykke optegnet midt i Juli og strax
forelagt for Theaterdirecteuren, hvem han i den Anledning til-skriver:
»Jeg er varm, jeg er hidsig paa mine Fiskere, °g jeg kan hverken med
Tryghed eller Held begynde paa at udarbeide de to sidste Handlinger,
førend jeg faaer Deres Tanker at vide om det Hele; saa at jo før, desto
kiærere, og da Tiden er kostbar, og min Hede kan uddunste, desto
fordeelagtigere for mig!« Sidst i August var Stykket saa vidt færdigt,
at Componisten ikke skulde behøve at vente: Sangene vare digtede*, det
Øvrige idet-mihdste fuldstændig udkastet*). Hvem skulde troe, at Ewald
hele denne Sommer har lidt under de vante Forstyrrelser! »Sygdom, en
streng Diæt, Medicamenter, Sommerens Hede, og en overhaandtagende
Melancholie, som jeg ei kan angive nogen Aarsag til, giøre mig det de
fleste Timer om Dagen vanskeligt nok at overlade mig til min
Indbildningskraft, om de ikke virkelig svække denne«. Til disse Ord,
der nærmest gjælde en allerunderdanigst opstemt Ode til Enkedronningen,
tilføier han det Ønske, at »Fiskerne« kun ikke maatte komme til at
smage af Essentia Stibii og Gummi Guojac, og det er gaaet i Opfyldelse:
vi spore Søluften fra det fleer-aarige Ophold ved Kysten, men ingen
Medicinluft. Efter at være indsendt til de skjønne Videnskabers Selskab
og antaget til Trykning, blev Stykket som »Priisdigt« endnu
gjennemgaaet .med Conferentsraad Carstens; han fandt denne Gang ikke
Meget at ændre. Det blev sat i Musik af J. Hartmann, indstuderet til
Opførelse og trykt, paa een Gang i to Udgaver. Det kom dog først i Bog-

*) S. n. under »Hjemmel og Henviisninger« D.handelen nogle Dage før den
første Opførelse, den 31te Januar 1780, i Anledning af Kongens
Fødselsdag. Dette blev tillige en Hædersfest for Stykkets virkelige
Helte, som vare hentede fra Hornbæk og efter en kongelig Beværtning sad
i en Loge som Tilskuere; paa Spørgsmaalet til En af dem, hvorledes det
lignede, var Svaret: »Jo! saadan omtrent gik det til, undtagen at vi
ikke sang«. I en anden Loge sad den syge Digter selv; der fortælles, at
da en Dame her halv høit bemærkede, at »han var ret en Lazarus«, lagde
han til: »derfor slikke Hundene mig«. En af de følgende Forestillinger
blev givet til Indtægt for Digteren. Som Ewalds andre større Arbeider
blev ogsaa dette oversat paa Tydsk, men middelmaadigt: dets lyriske
Skjønheder og ægte danske Sprogtone gjøre det saagodt som
uoversætteligt.

Paa sit Qvistkammer, i Skindergade Nr. 21 hos Mad. Schouw, fik Ewald
Besøg ikke blot af Venner og Vel-gjørere — En og Anden lagde selv sin
Skjærv paa Bordet —, men ogsaa af Beundrere eller Nysgjerrige, t)g vi
høre snart om hans sjælfulde Samtale, snart om hans lidende Udseende:
en værkbruden, vaandefuld Skikkelse, Brystet sammenknuget, Hænder og
Fingre stive af Gigt, men »Ansigtet ædelt og herlig dannet og de store
blaae Øine straalende af overjordisk Glands«. Naar Sommerheden nærmede
sig, trængte han til »at flyve som en Fugl af sit Buur, ud i den frie
Luft«. Det gjaldt da om at faae lidt Penge imellem Hænderne, for at
klare Gjæld og gjøre fornødne Indkjøb. Men med sine Finant-ser kunde
han aldrig komme tilrette, endskjøndt han dognu havde Carstens til
Kassemester og ordentlig begyndte selv at opskrive sine Udgifter. Han
fik i to af de vanskeligste Aar 100 Rd. fra Arveprindsen og kanskee
senere det samme Beløb i Pension fra Regjeringen: det paastaaes og
nægtes af lige troværdige Vidner; een Gang havde han nogle hundrede
Dalers Indtægt ved »Balders Død«, et Par Aar derefter ved »Fiskerne«,
des-•uden nu og da et Forfatterhonorar eller et Gratiale. Men hvad han
ønskede sig, en fast aarlig Indtægt med tilsvarende Arbeide, var og
blev et fromt Ønske. Mulig-viis har han havt en Slags stadig
Understøttelse fra sine Venner i det Danske Litteraturselskab;
idetmindste er der et Brev til en af dem (til Trojel, Septb. 1778),
hvori Ewald bringer sin Tak for et saadant Tilbud og kun fremfor
Understøttelsen udenVilkaar af Arbeide ønsker sig f. Ex. Bestilling af
Selskabet paa et større episk Digt af den danske Historie — som længe
»blot hans snevre Omstændigheder« havde hindret ham i at forsøge — og
Tilsagn om en Sum aarlig, imod hvert Qvartal at forevise og udlevere,
hvad han havde faaet færdigt, som da Vennerne skulde tage i Forvating
og efter Godtbefindende enten bekjendtgjøre »eller, om det ikke duer,
brænde det paa hans Grav«. Saavidt vides, blev der hverken Noget at
gjemme eller at brænde; men derfor kan Understøttelsen gjerne været
ydet. Saameget erfare vi af Brevet: at Ewald havde et Rygstød hos sine
Venner og følte det, og at han har havt Tanker om et fædrelandsk
Heltedigt. En Plan, der ligeledes foresvævede ham, var den vovelige
Plan, efter Shakespeare at skrive en Tragedie90 EWALDS LEVNET.

»Hamletli«; nogle Brudstykker, i Stiil med »Balders Død«, findes mellem
de ewaldske Papirer fra denne Tid.

Blandt disse finde vi tillige en ikke fuldt færdig Afhandling om
Almuens Oplysning, der i flere Henseender fortjener Opmærksomhed. For
at godtgjøre sin Adkomst til at gjøre Forslag herom, kommer Ewald først
til en personlig Udtalelse om sin Stræben efter Menneskekundskab og den
Glæde, han altid har havt ved »af Menneskers Handlinger og Ord, af
deres Adfærd og selv af deres Lader at giette sig til deres Tanker, og
af disse til deres Tænkemaade, deres Hæng, deres Evner, deres sidste
Udlinie, deres Indflydelse paa Selskabet, deres Skiebne og om mueligt
deres sidste Bestemmelse«. »Her vil jeg kun anmærke«, siger han, »at
dette Hovedtræk virkelig for en stor Deel og maaskee nøiest
charac-teriserer mine poetiske Arbeider; for Resten vil og bør jeg før
kalde det et .naturligt medfødt Hæng hos mig, end en Tilbøielighed,
grundet paa Valg og Maximer. Hvorledes det er, saa tog jeg det, for en
Tid af ti Aar siden«

— endnu før det stadige Ophold i Rungsted — »ud med mig paa Landet, og
det var mig maaskee desto kiærere, som det næsten var det eneste, jeg
havde at tage med mig. Min Skiebne har fra den Tid af i en Deel Aar
indskrænket min daglige Omgang til den Classe af mine Medbrødre, som
enj viis Forstand kan kaldes den ringeste, men i en anden og sandere
uden Tvivl er den største og betydeligste. Bønder, Tienestefolk,
Haand-værkere, Høkere, smaa Betienter, med eet Ord, det vi kalde Almue,
opfyldte for største Delen den Cirkel, somjeg daglig dreiede mig i. Mit
ovenomtalte Hæng bidrog naturligviis meget til at giøre mig dette
Selskab, jeg vil ikke sige taaleligt, men i meer end een Hensigt
over-maade behageligt. For ikke at tale om andet, saa kunde jeg her
aabenbar bedre lære at kiende Mennesker, end ved Hoffet, eller ved
Academiet, eller paa Børsen, og bedre lære at kiende Danske, end i
deres Hovedstad. Jeg igientager, at dette den Tid egentlig hverken var
mit Forsæt eller min Plan; maaskee jeg aldrig tænkte derpaa. Men med en
naturlig Tilbøielighed dertil, med en ikke uvirksom Siæl, med mange
ledige Timer og med Savn af næsten alle andre Maader at sysselsætte og
at more mig paa, blev det næsten en moralsk Nødvendighed, at jeg maatte
giøre dette til mit daglige Hovedstudium. Jeg har virkelig i denne Tid
neppe kunnet række noget Menneske uden at anstille et eller andet
Forsøg paa at udforske det, og ikke været nødt til at omgaaes daglig
med nogen uden at have dreiet ham paa saa mange Kanter, at jeg i en
nøie Forstand troer at have udforsket og lært at kiende ham. Saa lidet
som jeg er for at bygge Systemer, og saa farligt som jeg troer det at
danne sig almindelige Regler af enkelte Erfarenheder, saa har jeg dog
ikke kunnet forebygge, at jo nogle af disse ved deres bestandige
indbyrdes Overeensstemmelse uformærkt har dannet sig selv dertil. Det
er en af disse almindelige Sætninger, som min Siæl saaledes har
inddrukket, der, efter længe at have skrækket og bedrøvet mig, endelig
har frembragt de Ønsker, som nu varme mit Hierte og sætte min Pen i
Gang«.Denne nedslaaende Erfaring er, at Videnskaber og Kunster,
allermest de, der sigte umiddelbart til at oplyse Forstanden og
forbedre Hjertet — Religionen selv, som Videnskab betragtet, ikke
undtagen — ere i vore saakaldte oplyste Tider blevne saagodt som uden
al forædlende Indflydelse paa vor Almue, »paa Stokken, paa de ni tiende
Dele af de Danske«. I en modent gjennem-tænkt Udvikling, der kaster nyt
Lys saavel over Iagttageren som over Gjenstanden, udtaler nu Ewald sig
om Almuens Mangel navnlig paa religiøs Oplysning. Han taler ikke om
Religionens Indflydelse paa deres 'evige Vel. »Gud forbarme sig over os
alle! jeg haaber, jeg veed at han giør det, og at mange vil blive
frelste i, maaskee selv ved deres Enfoldighed«. Han taler om de
religiøse Forestillinger i Forhold til Sædelighed og Oplysning:
hvorledes Tilliden til Jesu Fyldestgjørelse, isteden-for til Helgene,
gode Gjerninger eller Afladsbreve, igjen er forvansket ved de meget
urigtige Begreber om Angeren, om vor naturlige Afmagt, om Sacramentet
og fremfor Alt ved den blinde Tillid til en sildig Omvendelse;
hvorledes Almuen slaaer sig til Ro med en Kulsviertro og bliver lige
værgeløs mod Vantroens og mod Overtroens Anfægtelser. »Almuesfolk,
saavel som andre, har deres Art af Fritænkere imellem sig, lastefulde
eller blot letsindige og kaade Mennesker, der anvende deres kun alt for
store Vittighed paa at opvække Tvivl hos dem, som de ikke kan besvare.
De skal tye til deres Læge, til Præsten, vil man sige, for at faae
disse Tvivl opløste. Men Ulykken er, at man har begyndt med at skildre
demdenne som en egennyttig Sladderhank, der kan lyve saa got som andre
Mennesker, og som ikke vil mangle at giøre det, da han har Fordeel
deraf; og de ere tilforladelig lige saa villige til at troe dette som
alt andet«. Hertil kommer den utrolige Mængde af Overtroens Eventyr og
Fordomme, der som Ukrudt har flettet sig ind imellem Troens
Hemmeligheder, saa at Religionen staaer og falder med Eventyret om en
forhexet Dreng eller med den Kunst at slaae Øiet ud paa fraværende
Tyve. »Jeg er her ikke Digter«, skriver han, »jeg overdriver ikke, men
jeg taler Sandheder, som jeg nøiagtig har erfaret. Jeg har lært at
kiende saa mange, der, af ovenanførte Aar-sager forvirrede, ikke selv
vidste hvad de troede, at jeg nu i det mindste ikke skulde blive saa
bestyrted, som jeg i min første Ungdom engang blev det, ved et
Spørgs-maal, der i fuldkommen Alvor blev mig forelagt af en fattig,
enfoldig 70 Aars gammel Kiærling. »Er det saa, eller mon det være
saaledes, min Kiære«, spurgte hun mig, »som dog saa mange af vore Folk
sige, at det er Løgn altsammen, hvad der fortælles os om den kiære
Herre Jesus?« Saa vist er vor Almues Troe i Almindelighed kun et
Haarbred skilt fra den skrækkeligste Vantroe«.

Efter en nærmere Udvikling af de religiøse Forestillingers
Beskaffenhed, omtales i Korthed de historiske og naturbeskrivende
Videnskaber, Lægekunsten, som Almuen saa dristig fusker i,
Landoeconomien, Digtekunsten,

— Dannelsesmidler, hvis Lys endnu ikke har skinnet for den store Masse
af Folket. Men hvorledes vil dettekunne skee? hvilke Midler skal man
bruge? og hvor skal man begynde fra? Disse Spørgsmaal besvarer
Forfatteren, efter nogle Bemærkninger om Præsters og Skolelæreres
Stilling til Sagen, ved at fremhæve Almuens Læselyst og næsten blinde
Ærbødighed for hvad der staaer paa Prent, de mange ledige Timer især om
Vinteren, den Taalmodig-hed, hvormed den kunde læse Hvadsomhelst, naar
det kun gik paa Riim eller stod i en Postil; han udtaler sit Forsæt,
herefter selv at bidrage efter Evne til dens Oplysning og Opvækkelse,
og gaaer dermed over til Forslag om et Selskabs forenede Virksomhed.
Her standser han, midt i en Sætning; hans Afhandling, et af de varmeste
og tillige sagkyndigste Indlæg i dette vor Tids staaende Spørgsmaal, er
ufuldendt og har først meer end et halvt Aarhundrede efter været at
læse, om den ikke i det Hele taget er bleven ulæst.

Sit personlige Løfte begyndte Ewald at indfrie med en aandelig Sang om
Selvmord, 1779; den udkom som Gadevise, indrettet efter de Enfoldiges
Indsigt og Kjøbelyst, da dengang »Selvmord syntes at blive almindeligt
endog hos den ringeste Aimue«; dens Titel var: »En nye aandelig Sang,
hvori indføres Forsonerens Jesu Chris ti kierlige Advarsel til dem, som
fristes af de onde og ulyksalige Tanker at ville forkorte deres eget
Liv«.

Mel. Kommer til mig, sagde Guds Søn.

»Vei Korset, som du bærer paa:

Kan dine Smerter ei forgaae?Kan ei din Byrde lettes?

See dig omkring! kom dem ihu,

Som bære tifold meer end du,

Og ei saa hastig trættes!«

»Du seer din Sorg; men kanst du see,

Hvad om et Øieblik skal skee,

Hvor længe den skal vare?

Veedst du, om jeg i Morgen vil,

At du med Tak skal smile til Din overvundne Fare?«

»Dog nei, du føler dig for svag,

Du taaler ei saa haarde Slag,

Du vilst undflye din Byrde!

Hvi flyer du da paa Ulvens Vei,

Mit arme Lam? hvi tyer du ei Til din trofaste Hyrde?« —

Om end Digteren, med Sange, saa aandige og fiint udformede som denne,
neppe var bleven en Digter for Almuen, vilde den skjærpede Sands for
Jevnhed og Simpelhed sikkert have gjort ham til Folkedigter i en videre
Forstand, end han er bleven det. Hans Biograph, der i disse Aar blev
hans Fortrolige, nævner i Forbindelse med Sangen om Selvmord
udtrykkelig nogle Sange og Viser i »Fiskerne« som fremgaaede af den
Idee, »ogsaa at undervise den almindelige Mand ved Folke-Sange. Sygdom
hindrede ham fra fremdeles at udføre sit Forehavende«.Efter sine
Venners Tilskyndelse og opmuntret ved talrig Subscription gav Ewald sig
ifærd med en samlet Udgave af sine Skrifter eller snarere et Udvalg:
der var adskillige, han vilde udelukke. I en indholdsrig Fortale,
Februar 1780, af hvilken der er givet Uddrag i det Foregaaende, gjør
han Rede for, hvorledes han var bleven Digter: sine medfødte Evner og
Tilbøieligheder, sit Livs Skjæbner, sine Forbilleder i Kunsten, kort
sin Uddannelse indtil det Tidspunkt, da han omarbeidede »Adam og Eva«
og derefter skrev »Rolf Krage«. Om de senere Arbeider vilde han give
Oplysning paa sit Sted i Udgaven; men kun første Bind er udkommet fra
hans egen Haand. Fortalen slutter med en Betragtning over Grundtonen i
hans Digtninger og en Erklæring, hvori han høitidelig fraskriver sig
dem af sine Arbeider, han havde tænkt at udelukke fra Samlingen. »Jeg
skylder mig selv«, tilføier han, »her at anmærke, at det er blot Kummer
for min Skribentære, der bevæger mig til denne Forsigtighed. Thi
endskiønt jeg kan have skrevet meget, som jeg i Hensigt til Stilen,
eller Anlægget, eller andre Omstændigheder, der udgiøre deres
digteriske Værd, ikke agter gode nok til at blive læste af mange: saa
tør jeg dog bevidne høit, og ingen kan modsige det, at jeg i alle andre
Hensigter aldrig har skrevet otte Linier, som jeg med Grund kunde ønske
uskrevne i min sidste Time«. Efterat hans samtlige Skrifter,
Digterværker, Udkast, Brudstykker, Breve til gode Venner, ere
fuldstændig udgivne, kunne vi sande disse Ord.Fortalen til den
paatænkte Udgave er den sidste ud-førligere Meddelelse fra Ewalds
Haand. Han var overhoved i de senere Aar mere læsende end skrivende,
skjøndt hvad vi høre om Valget — Iliaden £aa Græsk, Edda, Suhms
historiske Skrifter, foruden tydsk og engelsk Litteratur, — stemmer med
Planerne til nye Digterværker. Da Gigten især rasede i hans høire Side,
var han ofte ikke istand til at holde Pennen, og han kunde blot skrive
i de Mellemtimer, som hans Sygdom forundte ham. Men i Tidens Længde
blev han saa fortrolig med Lidelserne, at han glemte dem, saasnart en
god Ven satte sig ved Sengen hos ham; han fortalte sin Ungdoms
Historier, disputerede med Vennerne om sine eller deres Arbeider, tog,
som altid, villig imod Kritik og taknemmelig imod Lovtaler — »roes mig
kun, Faer! jeg gider gjerne hørt det« — og spøgede over sine Recepter
og over sin rund-bøiede Figur, hvorved han »nærmede sig til
Fuldkommenhed«. Kun i den sidste Tid af hans Liv, da Sygdommen daglig
voxede og hans Kræfter daglig aftoge, hørte man ham klage. Han læste
hele Natten, fordi han ikke kunde sove, og slumrede først henimod
Morgenstunden. Tilsidst blev han saa svag og af det langvarige Leie saa
øm, at han ikke kunde vende sig i Sengen, men maatte løftes af Andre,
og derved vare hans Smerter altid usigelig store. Med Gigten forbandt
sig tillige indvortes Be-klemmelser; de toge til, og hans Opløsning
nærmede sig med stærke Skridt. »Faa Mennesker have udstaaet det, som
han; men hans Munterhed forlod ham ikke, og af

7hans Øie straalede Kjærlighed, naar hans Mund ikke kunde tale«.

En af de sidste søvnløse Nætter dicterede han Verset »Udrust dig, Helt
fra Golgatha«; selv har han skrevet sit sidste Hjertesuk:

»O Herre, forund mig Lise og Roe!

Men revser du mig med Smerte,

Da lær mig at taale, og bede, og troe,

Og Jesus opfylde mit Hierte!

Paa hans Dødsdag hørte Smerterne op. »Han laae rolig, og bad sagte de
Bønner efter, som hans Ven Dr. Schønheyder sagde ham til, kjendte sine
Venner og slumrede stille hen«. Han døde den 17de Marts 1781, faa
Maaneder efter at han havde fyldt sit 37te Aar.

Ewald ligger begravet paa Trinitatis Kirkegaard, hvor hans Venner have
sørget for en Steen med Navn og Indskrift. Begravelsen skete den 23de
Marts, efter indhentet Bevilling, om Eftermiddagen; Kisten blev baaret
af Communitetets Decaner; Følget — man talte 124 Personer, deriblandt
en Deputation fra det Norske Selskab, Geistlige, Militaire, Folk af
alle Stænder, — skal have strakt sig fra Sørgehuset lige til Kirken.
Der var næsten ikke til at komme frem i den snevre Kirkegang, og selv
Træerne vare besatte med Mennesker: en Ligskare som den, der fulgte den
fattige Digter til Jorden, havde man endnu aldrig seet her i Staden.
Mange, der ikke havde ændset ham i levende Live, trængtes om at vise
ham den sidste Ære; Andre forargede sig og søgteen tarvelig Glæde i at
lade sig fortælle om Pøbelens Puffen og Stimen i Kirkegangen. Fra den
ene Side dydig Harme og Smæderygter om den Afdøde; fra den anden Side
Udbrud af Medlidenhed med hans rnange-haande Prøvelser eller af
Skamfuldhed over et utaknemmeligt Fædreland, høirøstede Lovtaler,
Afguderi med Haarlokker og fleliqvier som efter en Martyr. Paa
Begravelsesdagen blev »Fiskerne« opført, i Kongehusets Nærværelse; der
blev fremsagt en Prolog af Abrahamson; det manglede heller ikke paa
Æredigte i Aviserne. Men det var, som om alle Stemmer vare blevne hæse
under de stridende Meningers Storm. Først da Stormen for længe siden
havde lagt sig, hørte man en klar Stemme synge ved Ewalds Grav:

»Mod Himlen stegst du, fromme Cedertræ!

Sødt slumre du da nu i Kirkens Læ.

Lad Stenen synke meer alt Aar for Aar,

Dit Navn dog blomstrer i en evig Yaar.

Længst foer det fra sin sørgelige Yraa,

Og funkler nu, en Stjerne fra det Blaa!«5. TILBAGEBLIK PAA EWALDS
DIGTERLIV.

Af danske Digtere er der ingen, hvis Udviklingsgang saa bestemt lader
sig følge, og som under alle personlige Forvildelser og Hjemsøgelser
har arbeidet saa selvstændig paa sin digteriske Forædling, som Ewald.
Hans Stiil, der var nnder stærk Udvikling endnu i hans sidste
Ar-beider, bebudes vistnok i al sin Reenhed allerede ved Klagesangen
over Frederik den 5te, som træffende er kaldt vor lyriske Digtekunsts
Primula veris. Men efter dette temmelig enestaaende Digt begyndte hans
Læreaar, og at han i dem har havt Corneille og Klopstock til Mønstre,
er længe at spore. Kun er der ikke saa lidt Overdrivelse i de gjængse
Yttringer om Indflydelsen af tydske og navnlig klopstockske
Paavirkninger. Afseet fra enkelte tydsk- (ogsaa engelsk-) formede
Gloser, af hvilke de færreste vare nye, skriver Ewald usædvanlig reent
Dansk, og hans Digtersprog, ikke blot i Sangdigtene, men selv i Oderne,
skiller sig ved Varme i Følelse, Klarhed i Tanke og Velklang i Udtryk
kjendelig fra den tydske »Bardes« gaadefulde, riimløse Vers, der, som
Novalis siger, gjøre et Indtryk lig »Værker af en fremmed Digter, frit
oversatte af en Philolog, som ikke er Digter«. Noget Opskruet i
Betragtningen af den »høiere« Poesies Væsen og Krav og i Forbindelse
dermed noget vist Krampeagtigt i Stilen — der, som al Slags Krampe,
smitter — har vel Ewald nærmest faaet fra den Kant;men det aftog hos
ham med Aarene. At Klopstock har næret hans Høiagtelse for Digterens
Kald og, som det synes, ført ham ind paa bibelske og
fædrelandshistoriske Emner, stemmende med hiin »høitidelige,
melancholske Tone«, som han udleder fra sin Ungdoms Sorger og
Skuffelser, er sagt i det Foregaaende.

Om Grundtonen i sine Digte udtaler han sig i Fortalen (1780): »Har jeg
nogentid kunnet skildre noget af Glæden med Sandhed og Styrke, da har
det vist været dens Taarer og ikke dens Latter. Religionens festlige,
dens gysenopvækkende Fryd, Dydens og de store Handlingers, og de
uforskyldt nydte Velgierningers, og den stille helligende Kummers
smeltende veemodige Vellyst har maaskee undertiden strømmet følelig
igiennem min Harpe. Al anden Slags Glæde vilde blive ukiendelig ved min
Sang«. Det Samme siger han i den horatsiské Ode til Moltke (udg. 1780):

»Mig har Krigslyd og Vinen og Elskov Altid mægtig fortryllet, men
aldrig Fyldt med Sang; dine rødmende Druer*

Mosel, og Øresunds blussende Piger Kryster jeg taus. *

Stille, sølvgraae som Maanen bag Regnskyer,

Klar som Smiil, der fremspirer af Taarer,

Høi (saa syntes den zittrende Amme)

Svævede Nornen, som fordum i Vuggen Kyste mit Bryst.Derfor sang jeg om
Støvets Forbarmer,

Derfor sang jeg om Cimbrernes Venner,

Rolf og Balder og Christian og Fredrik!

Alle, som hørte min smeltende Harpe,

Smiilte og græd«.

Og i et tidligere Leilighedsdigt (senest: 1771) hedder det, i første
Udkast:

»Urania! du var min Sanggudinde,

Du lærte mig at løfte Siæl og Sang Høit over Latter; du, Ledsagerinde,

Varst den, som mig op til min Skaber tvang!

Men kun til Klage gavst du, og til Smerte Mig Røst og Lyd; til Graad
bestemte du Min Sang, mig selv, min Skiebne og mit Hierte, Og Glæde
sang og saae jeg ei endnu«.

Næst de religiøse Emner, udførte i Cantate, Drama, lyrisk Digtning,
havde de fædrelandsk-heroiske en særegen Tiltrækning for ham, og som
intet Menneske stod høiere for ham end en Helt, var Troskab til Døden,
Høimodighed, selvopoffrende Menneskekjærlighed de Dyder, han helst
vilde*opsøge hos sine Landsmænd og fremstille i lysende Exempler. Thi
Maalet var for ham, ligesom for Holberg, »at være nyttig«; at det
væsentlig og ligefrem er Digternes Kald at indpræge Religionens og
Dydens og Viisdommens Grundsætninger, udtaler han med en Begeistring,
som den Tid Mange deelte med ham; ogsaa hans enkelte satiriske Arbeider
ere digtede i denneAand. Om saa end Moralen paa sine Steder stikker
noget skaldet igjennem, er der i det Hele ikke let nogen Digter, hvis
Værker aande en renere Følelse for hvad der hører til menneskelig Adel
og Værdighed, end Ewalds. Den sædelige Reenhed, som fra først til sidst
ikke fornægter sig, er under hans Livs mangehaande Forvildelser dobbelt
betegnende for hans Personlighed baade som Menneske og Digter.

Gangen i Ewalds Udvikling angive de dramatiske Hovedværker eller
snarere Lyriken i disse: fra Hymnerne i »Adam og Eva« til Sangene i
»Balders Død« og »Fiskerne«. Thi det er som lyrisk Digter at Ewald
havde sin Styrke og har sit Navn i Litteraturen. Mellem Meget, der
vanskelig læses uden af Litterairhistorikere, har den nogle af sine
skjønneste Vers fra hans Haand. Kun stadfæster det sig her, at hvad der
er lettest at læse, har ofte været vanskeligst at skrive. Medens vi vel
gjentagende høre Udbrud om hine vellystfulde »Ud-øselser af en med
store Billeder opfyldt Siæl, som man meget uegentlig kalder digteriske
Arbeider, da de kun ere digteriske Lettelser«, høre vi tillige, at
»Riim og anden Velklang« — og hvem er deri hans Mester? — »har al hans
Tid kostet ham for meget Hovedbrud, for mange sønderbidte Penne, til at
han nogentid skulde troe sig til at være født Versemager«. Vi see det
paa hans Kladder (skrevne i Foliobøger, til at have paa Sengen,
istedenfor hans tidligere løse Lapper): Adskilligt er ligesom kastet
hen, i Hast og Hede, men Andet har krævet gjentagne Tilløb og
Rettelsers Rettelser; de aller-smukkeste Vers synes digtede enten
lettest eller (som »Natte-Tanker« o. fl.) netop vanskeligst. Tingen er,
at Ewald med Skarphed i Tanken og det fineste Øre for Velklang og
Sprogtone forbandt baade Standhaftighed og Opfindsomhed til at arbeide
frem, hvad der foresvævede ham; »det var ham«, siger han selv, »en
Lidelse, om ikke en Umuelighed, at slippe endog den Linie af Hænderne,
som han forudsaae at være bestemt til Forglemmelse, førend han selv var
fuldkommen fornøiet dermed«.

Intet Under, om vi igjen ikke saa sjælden kunne »see hans Arbeide, hans
Angstsved deri«, helst da han, med de ophøiede Emner, han besang, først
lidt efter lidt fattede Mod til at dale ned fra den høie Flugt, han
havde vant sig til, og det værdige Sprog, som Tidens Smag krævede. I
denne Henseende har kanskee det Norske Selskab ikke været uden Virkning
paa ham, som han i alt Fald erklærer, at »venskabelige og uvenskabelige
Anmærkninger har han rettet sig efter med lige Villighed, saa snart han
fandt dem rigtige«. Det var dog mest kun, naar han digtede til Sang, at
Ordene turde føie sig simpelt og ligefrem; i Oder og lignende Digte
holdt han dem under den strengeste Tugt. Men der er da igjen en egen
Ynde, naar engang imellem Naturen gaaer over Optugtelsen. Vi have
Prøver derpaa i det sidste, halv bellmanske Vers af Digtet »Vinteren«,
med tilhørende Efterskrift (2, S. 188. 330), og især i et Brev til
Schønheyder (kort før Udfrielsen fra Søbækshuus), hvori han uforvarende
kommer til at skrifte netop om disse Anfægtelser. Han klager over sin
forladte Tilstand:»Min arme Pegasus, tænker jeg, bliver stædig
tilsidst. Den dybe sandige Vei, som den maa ælte i, giør at den
allerede staaer i eet Skum. Den skulde flyve, vil De sige; det sige
fleer,

Og ingen seer de tunge Baand,

Som Skiebnen med barbarisk Haand Har surret om dens raske Vinger.

Ak Ven! i Lænker flyves ei,

Og forspændt paa en sandig Vei Er det et modigt Dyr, som springer.

Der har De engang, imod al min Sædvane, et Impromptu. Phoebus tilgive
mig det! men jeg burde give Dem en Prøve af det Trott, som min Stilling
giør mig best skikked til. De seer, min beste Ven, at det er ingen
Odeflugt«.

I Brevene, ikke just dem til hans Høivelbaarenhed Statssecretair
Guldberg, men til Spendrup og andre gamle Venner, kunde han slaae sig
løs fra Alt, hvad der ligner Odeflugt: »Jeg finder Lindring i at skrive
Sladder, og om jeg ikke skrev det til dig, saa skrev jeg det maaskee
til Verden; saa er det da bedre, at du lider, end den«. Ogsaa de for
Verden bestemte prosaiske Skrifter, hans Levnet, Fortaler,
Afhandlinger, ere dog gjerne holdte saa temmelig i daglig Tale: noget
ordrige, men varmt beaandede af Følelsens- Ild eller af det spillende
Lune, hvilket han kun som Digter trængte tilbage.

Af større Digterværker er hans sidste, Syngespillet »Fiskerne«, det,
der slaaer ind paa den hjemligste Tone,ihvorvel allerede »Balders Død«
forlod den stivere Form og i Sangene fik disse Naturlyd, der ikke komme
og heller ikke døe med den vexlende Tidssmag. Den Umiddelbarhed, han
mere og mere havde tilvant sig ved prosaisk Forfatterskab, den skarpe
Iagttagelse af Samtiden, af Hverdagsmennesket, det mangeaarige Samliv
med Almuen, hvis Tankegang og Udtryksmaade han blev fortrolig med,
maatte nødvendigviis komme hans Digterstiil tilgode; hvad han havde
lært ved Læsning af fremmede Mønstre eller i Livets og Lidelsernes
Skole, havde modnet sig; og disse forskjellige Indtryk begyndte at
gribe sammen. Hans Biograph (s. o.) bemærker, paa sin Viis* at Ewald
fik »den Idee, ogsaa at undervise den almindelige Mand ved Folke-Sange;
nogle saadanne findes i hans Fiskere«. Formodentlig sigtes herved til
Sangene »Kong Christian« og »Liden Gunver«. Men netop de Sange staae
dog snarest som Forbud paa en ny Retning i Digtekunsten og anslaae
Toner, der først skulde lyde for en følgende Slægt. * De fleerstemmige,
kunstig flettede Sange i »Fiskerne«, Sextetten og de andre, som ere
nærmere omtalte ovenfor (S. 85-6), disse vise, saavidt jeg skjøn-ner,
Høidepunktet af den eiendommelig ewaldske Digtning. Til dette Punkt har
han fulgt eller ført den alvorlige Stiil i vor Digtekunst. Hentæret af
Sorg og Sygdom døde han, i sit 38te Aar, en Alder, i hvilken Holberg
ikke havde digtet sine Comedier og Kingo ikke sine Psalmer.

Ewalds Værker, der næsten det ene efter det andet maatte gaae nye Veie,
have, selv hvor Læsningen falder noget besværlig, idetmindste som
Begyndelser, Forsøg,Studier, en eiendommelig Interesse. Det fuldendte
Mesterskab i saamange af hans Stemnings- og Tankedigte, med de
bestandig nye og nye Rhythmer, eller af Prosastykkerne, der ere som
skrevne igaar, — hans Indvirkning paa den længe modstræbende store
Kreds, hos hvem han lidt efter lidt skaffede en ny Retning i
Digtekunsten Indgang —, endelig ogsaa hans Eftervirkninger paa andre
Digtere, sikkre ham en høi Plads i vor Litteratur.

Nærmest Ewalds Tid — foruden Efterlignere, der ubevidst parodierede
Odestilen — staaer Digteren Thaa-rup, med de national-idylliske
Syngespil »Høstgildet« og »Peters Bryllup«, en mild Gjenklang af
»Fiskerne«, lidt lavmælet, som Eccho pleier at være. Af den følgende
Slægts store Digtere har Baggesen Mere tilfælleds med Ewald, end det
strax skulde synes: Skarpsindighed, Selvkritik, ved Siden deraf en
henrivende Conversations-gave, som hos ham skaber en ny Digtart i
»Riimbrevene«, medens den hos Ewald indskrænker sig til Prosa, men her
undertiden taler et Sprog, vi ellers kun træffe hos Baggesen: naar man
f. Ex. læser Capitlet om det første Møde med Arendse (s. o. S. 8 ff.),
er det næsten utroligt, skjøndt det er vist, at Labyrinthens Forfatter
ikke havde kjendt dette sit livagtige Forbillede. At de Hymner og Oder,
i hvilke han tog Ewald til Mønster, og som han ikke var langt fra at
ansee for sit egentlige Fag, høre til hans svageste Digte, er
almindelig antaget. Imidlertid var dog Ewald den, der først havde tændt
den digteriske Gnist hos ham. Hans Ungdomsforsøg — deriblandt Digtet
»Da Ewald døde«, som han har skrevet som Skolediscipeli Slagelse, —
vidne umiskjendelig derom, og han siger det ligefrem i de Vers, han
skrev i Schleppegrells Stambog, under Ewalds »Haab og Erindring«, hvor
han sammenligner sig med Memnons Støtte, der klinger, naar Solens
første Straaler berøre den: »Lig Memnons Støtte —

Jeg pludselig blev varm og fuld af Liv, Da Dans Begeistrings-Sol opgik;
Jeg sang; din Glands, o Ewald! var det Bliv, Hvorved mit Orgel Stemme
fik.

Din Hymnes Straaler tændte første Gang Med apollonisk Ild min Sjæl; Og
aldrig glemmer jeg, at denne Sang Var Ewalds Sang til Schleppegrell«.

Fra Oehlenschläger have vi allerede ovenfor hørt den samme Tilstaaelse,
og ingen Forfatter har gjort Mere end han for at frede om Ewalds Minde.
Han har skrevet hans Levnet, holdt sine første Forelæsninger over hans
Værker, sunget ved hans Grav og gjentagende udtalt, hvormeget han selv
skyldte ham, og hvor høit han elskede ham:

»Ak, der var Een! Skjøndt fortæret af Smerte, Skjenkte ham Gud en
udødelig Flamme Og for Naturen det aabneste Hjerte; Han kunde tolke,
hvad Andre kun stamme!«

Ewald, der, efter Oehlenschlägers Ord, ved »Rolf Krage« og »Balders
Død« »vakte de første Funker af nordisk Digterild i hans Hjerte«, havde
alt samlet den lyttendeKreds, der stod og ventede paa ham. Og tillige
derved havde han beredt Veien, at han, prøvende og granskende, lærte
mere og mere at forbinde de fulde, rige Toner med den strengeste Stiil
i Kunsten. Hvem kan beregne, hvilke Vildskud der vare skudte op fra den
tydsk-romantiske Skole, hvis ikke Oehlenschläger havde havt Ewald til
Forgjænger! Der er et Riimbrev af Baggesen fra »Noureddin Baggesen« til
»Aladdin Adam Oehlenschläger«, hvori han tilraaber den rødmussede
Dreng, som, belæsset med Hulens Frugter, med Schlegelske Pærer og
Tieckske Blommer, er nær ved at glemme Tryllelampen over de glimrende
Stene, — og kalder ham op af Hulen:

»Stig op! stig op! Høit! høiere! til Bjerget! til dets Top! Der sæt
Dig, Lykkelige! ved min Side! Og jeg, som ikke Lampen har, men veed Om
Lampens Brug og Lampens Aand Besked, Vil lære Dig, dens Kobberrust at
gnide!«

Der er noget Slaaende ved Sammenligningen, ligesom den er mesterlig
udført. Kun var det ikke Baggesen, det var Ewald, der ved Søgen og
Gransken havde fundet den skjulte Indgang til Hulen, hvor
Oehlenschläger med sin Aladdin-Natur strax fandt den forunderlige
Lampe.

Men det maa gjentages: Ewald har ikke sin største, end sige sin eneste
Betydning ved hvad han har virket igjennem Andre. Han har selv digtet
»udødelige Sange«; i dem har han en personlig Udødelighed i vor
Litteratur.6. DIGTE OG SANGE AF EWALD, EFTER TIDS-FØLGEN.

KLAGESANG OVER FREDERIK DEN FEMTE. (Ved Sørgefesten i Christiansborg
Slotskirke, den 18de Marts 1766.)

Hold, Taare, op at trille,

Og du, vor Cithar, stille!

Nu bæres Kongen bort Til Graven.

Nu bæres Kongen bort til Graven.

Lad det forgrædte Øie Sig end engang fornøie;

Vi see vor Frederik Ei mere.

Vi see vor Frederik ei mere.

O Ynk! saa bær da, Norden,

Din største Skat til Jorden!

Op, Cimbrer, følger med Og klager!

Op, Cimbrer, følger med og klager!

Viis, Naadig og Retfærdig,

Dig og din Throne Værdig:Tag disse Navne med I Graven!

Tag disse Navne med i Graven!

Farvel, vor døde Glæde!

Vi kan ei meer end græde;

Tag disse Taarer med I Graven!

Tag disse Taarer med i Graven!

Hold, Taare, op at trille,

Og du, vor Cithar, stille!

Nu bæres Kongen bort Til Graven.

Nu bæres Kongen bort til Graven.

EVA I EDENS HAVE.

(Monolog af „Adam og Eva“, udg. 1769.)

Eva.

Hist, hvor den krumme Flod imellem Roser skummer, Der vaagnede jeg
først op af en evig Slummer.

Der er det, at jeg først mig selv opdaget har,

Og, om jeg før var til, først følte, at jeg var.

Hvor undredes jeg da! jeg spurgte Træer og Stene, Naar og hvorfra jeg
kom, og om jeg var allene,Og om de mig ei før paa andre Steder saae,

Og hvem der bragte mig til Stedet, hvor jeg laae?

Jeg, raabte jeg, jeg er — Er! men hvor skal jeg lære: Hvad er dog vel
en Jeg, hvad er det vel at være?

En Tanke? Nei, jeg seer! men hvad frembragte mig? Gav du mig vel, o
Flod, et Liv, som fattes dig?

Nei! Gav I, tause Træer, det Mæle, som I tabte?

Nei! Har jeg skabt mig selv? Hvor stod jeg da jeg skabte Hvor var jeg
før jeg blev? Nei! — Da, du gode Du, Som gav mig Liv og Lys, da kom jeg
dig ihu,

Da bad jeg første Gang! Mit nylig skabte Hierte Fandt nye Bevægelser;
det følte, det begierte,

Det brændte og det slog. Uvist, til hvem det bad,

Og uvist selv hvorom, bad det, jeg veed ei hvad.

Snart saae jeg henrykt om til Flodens klare Bølger, Hvor, naar jeg
gaaer derved, mit Billede mig følger. Jeg fandt, at jeg var smuk, og
Hiertet svulmede Af Glæde over mig op til min Skabere.

Snart saae jeg henrykt om, og fandt, at jeg var ene. Men Gud! og du min
Lyst! fra hine tætte Grene Gik Saligheder ud. O søde andet Bliv!

Jeg saae en anden Jeg, og fandt et dobbelt Liv.

Ah Elskov, Følelse som qvæler alle Tanker!

Og du mit kielne Suk, som i mit Hierte banker,

Og stedse voxende opløfter Siæl og Bryst,

Og sænker Sands og Vid i, ak i lutter Lyst!

Tie! Gud er al min Sang, Gud, alt det Godes Skaber! Og du, bundløse
Svælg, hvori min Siæl sig taber!Da raørknes Solene, naar Siælen sank i
dig, Og følte Skaberen, og at den var ham liig!

ADAMS OG EVAS LOVSANG. (Af „Adam og Eva“, udg. 1769.)

Eva.

Tid kan blotte Floders Grunde,

Havets Svælg kan øses ud;

Men ei Evigheder kunde Tømme dig, algode Gud!

Stierner taltes, men dit Alt, Godhed, bliver aldrig talt!

Adam.

Solen hielper spæde Poder Med en Faders Omhu frem.

Eva.

Jorden, Blomsters ømme Moder,

Deler Liv og Kraft med dem.

Begge.

Men Guds Godhed og hans Ord Skabte Blomster, Sol og Jord.

Adam.

Da mit Intet blev, og tænkte,

Var jeg henrykt ved mit Bliv;

Men den Gud, som Livet skienkte, Gav mig og et saligt Liv.Begge.

Til vort Intet har han lagt Viisdom, Hellighed og Magt.

Adam.

Urandsagelige Skaber!

Eva.

0 bundløse Godheds Hav!

Begge.

Siæl og Sands og Yid sig taber

1 det Gode, som han gav.

Eva.

God i Gaver!

Adam.

God i Bud!

Begge.

Evig, evig gode Gud!

FORSONINGEN.

(Af Slutningssangen i „Adam og Eva“, udg. 1769.)

Adam.

Jeg stod paa Pynten af en bundløs Afgrund, Forfulgt af Almagt, trykt af
Herrens Yrede,

Og ved min Side zittrede Mandinden.

Men under os opvoxte grumme Luer,

Og udaf Luen brølte grumme Kiæmper,Som kom for at opsluge Rovet.

Da skreg jeg i min Angst: ak, hvo kan frelse, Ei fra de grumme Luer,

Ei fra de grumme Kiæmper,

Men fra min Skabers Vrede?

Men Himlen taug, og ingen var, som turde Gaae frem, at frelse mig for
Almagts Vrede,

Og Almagt kunde selv ei frelse for sin Vrede. Da saae jeg Naadens
Straaler! Guds Eenbaarne, Den Eneste, som kunde frelse,

Var skiult i Naadens Straaler!

Da kom han fuld af Medynk over Støvet,

Og frelste det, og stod for Almagts Vrede,

At den ei slog os ned i Dybet.

O Gud, du er for stor til vore Læber,

Men Hiertet, Hiertet stræber Til sin Forløsere!

SØIiGEDIGT OVER ARNSBACH. (En Ven af Ewald, død i Marts 1772.)

Her traf han mig! her i mit fulde Hierte, Fandt jeg den dødelige Piil!

Kun skrækkelig for Børn, kun følt af Daarer! Seer mig, Forsagte! seer,
om spildte Taarer Vanære mig! jeg fandt den uden Smerte,

Og maaler Saaret med et roligt Smiil.See, var det ei til Saar at evig
Orden Bestemte Dødeliges Bryst?

Den Kloge læger dem, men kun den Svage Opirrer dem til Smerte ved sin
Klage.

Afvende, svække Taarer Almagts Torden? Tilbagekalde Suk forsvundet
Lyst?

Selv denne Kulde, denne lis, som sniger Her op til Hiertet med mit
Blod,

Den hærder mig. At Solen rødmer, graaner,

At Jorden vakler, flyer, at Livet daaner,

Det smerter ei; og dette Suk, som stiger Dybt af mit Bryst, er Vidne
til mit Mod.

Død! Arnsbach død! Dag, som saa taus frembryder, Du har ei fundet ham
igien!

Tom er du, Dag! — O du som var min Glæde,

Hvor er du? — Ak, men tie, du Drift at græde!

Men siger mig, o I hvis Taare flyder,

Er han da død, og har jeg tabt min Ven?

Saa at det ædelste, det beste Hierte Slaaer ikke, evig ikke meer?

Og Dyd skal aldrig, Gienskin af den Høie Skal aldrig straale fra det
brustne Øie?

Hvad vil du, Taare? tie, du Tolk af Smerte!

Kan Suk besiæle Mennesket af Leer?

Ak kunde Graad, og blodig Graad oplive Min Arnsbach, Asken af min Lyst!

Men nei! den Død, som intet kan forsone,Har alt opreist sin skrækkelige
Throne

I Venskabs Helligdom! hvo kan fordrive Tyrannen af det elskte, kolde
Bryst?

Nei, kun forgieves, kun forgieves flyder Den hede Graad, forgieves
slaaer Mit Hierte høit! — Ha, nei! hvi vil jeg græde? Nei, synge vil
jeg om min døde Glæde;

Citharen skal fortælle Arnsbachs Dyder Og tale om ham med det sidste
Aar.

Men reen og høi og ædel skal du være,

Min Sang! saaledes var min Ven!

Hver Følelse, hver Tanke saae man blinke I rene Smiil; skiøn uden Slør
og Sminke

Var Arnsbachs Siæl, usmittet som hans Ære, Og aaben for enhver som
Himmelen!

Høi var hans Siæl, og rolig og fornøiet,

I Fare kiæk, i Modgang mild,

I Medgang stærk, i Skygge og i Flamme,

I Venners og i Dødens Arm den samme,

Saa stod hans Dyd, som Klippen staaer ubøiet I Storm, og smelter ei ved
Solens Ild.

Og ædel var han, øm ved fremmed Smerte, Betænkt paa. Ubekiendtes Vel,

Til Trøst, til Raad, til Redning altid færdig,

Og aldrig haard af Dyd mod en Ynkværdig,

Selv Svages Feil fandt Medynk i hans Hierte, Men Dyd var ene mægtig i
hans Siæl.Hvad vil du, Taare! nu da Sang opliver Min Lyst? vil du da
qvæle den?

Hvi svækkes Harpens Lyd, hvi døer min Stemme? Syng høit, at andre
Slægter maae fornemme

Hans Mod som Christen og som Helt, hans Iver Som Undersaat, som Broder,
og som Ven!

Syng om enhver af de forsvundne Dyder —

Men ak, men Angst har qvalt min Aand!

Død er han, død! Dog vil jeg ikke græde;

Algodhed tog ham. Syng om salig Glæde,

Syng høit! — Men Hiertet smelter, Taaren flyder, Og Harpen falder af
den svage Haand!

NATTE-TANKER.

(Senest: December 1772; ikke udgivet af Forf selv.)

I tur tf d the toneful Art From sounds to things, from Fancy to the
heart.

I Nattens fredelige Skygge,

Naar Armod og den trætte Flid.

Og nøgne Dyder slumre trygge Og drømme om en bedre Tid;

Naar Trættens Træl er hæs af Skrig; Naar Vold er mæt af Armods Taarer,
Og naar den Vise, glemt af Daarer,

Tør nyde Skaberen og Sig;Naar Haab venskabelig besøger Den angrende
Misdæders Bryst;

Naar Smerten glemmer sig, og spøger Med Billeder af fremmed Lyst;

Naar Ærens, og naar Guldets Træl Omvelte sig blant Angst og Kummer: Da
kommer Glæde til min Slummer Og salig Vellyst til min Siæl.

Da naar den bange Vandrer standser Ved Mosens blege Meteor,

Og ved den røde Ild, som dandser Bag Nattens frygtelige Floj;

Naar Haaret kryber, naar hans Knæe Blev svagt, naar Spotteren paakalder
En Gud, af Skræk for Løv som falder, Af Angst for Skyggen af et Træe;

Da naar han lever op, og glemmer En Frygt, som trued ham med Dyd, Ved
vidt adspredte Hundes Stemmer Og ved bekiendte Klokkers Lyd, Indtil
igien et Stierneskud Udpresser Anger af den Svage,

Som ønsker Lyset kun tilbage For ret at turde trodse Gud;

Naar Mørkets Fyrster forestille Ret løierlige Spøgelser,

For til et Tidsfordriv at drille De taabelige Mennesker;Naar Uglen
skriger om Fortræd, Og Dødens lodne Spaamænd tude: Da kommer Haabet til
min Pude, Og Livet til mit Hvilested.

Thi den, som Phoebus tilig lærte Sin underlige Harmonie,

Hans varme, fulde, store Hierte Udbrede Himlene sig i;

Hans Siæl omspænder Solene, Hans stærke Tanke griber Tiden, Og nu og
da, og før og siden Adspred'er ei hans Følelse.

VALKYRIERNES MØDE.

(Tercet af „Balders Død“, digtet i Sommeren 1773.)

Alle Tre.

Over Bierg, over Dal,

Over brusende Søer Utrættede svinger Valhalliske Møer De blodige
Vinger.

Døer! kiæmper og døer!

Er det Budskab, de bringer.

Den Første.

Ei Sottesengs Qval,Den Anden.

Ei Haanhed,

Den Tredie.

Ei Fængsel, Alle Tre.

Men Heltenes Længsel, Men Banesaar bringer Yalhalliske Møer,

Over Bierg, over Dal, Over brusende Søer,

Paa blodige Yinger.

Den Ferste,

Den bragende Lyd Af blinkende Spyd Er min eneste Fryd.

Dm Anden.

Den Døendes Røst,

Det rallende Bryst Er min kiæreste Lyst.

Den Tredie.

De hvinende Skrig Ved Kiæmpernes Liig, De mætte først mig.

Alle Tre.

Døer! kiæmper og døer!

Over Bierg, over Dal, Over brusende Søer Utrættede svingerValhalliske
Møer De blodige Vinger.

Døer! kiæmper og døer! Er det Budskab, de bringer.

VALKYRIERNES SANG I HULEN. (Tercet af »Balders Død“, digtet i Sommeren
1773.)

Den Første.

Buldrende brøle Nastronds Flampier;

Dybene føle Valhals Møe.

Den Anden.

Svovlede Lue,

For hvis Bragen Aserne grue,

Skiebnen adlyd!

Rota.

Giftige Flammer,

Hærder et Spyd For Valhals Møe!

Alle Tre.

Giftige Flammer,

Hærder et Spyd For Valhals Møe!Rota.

Den som det rammer,

Den skal døe!

Den Første.

Den som det rammer,

Den skal døe!

Den Anden.

Den som det rammer,

Den skal døe!

Alle Tre.

Den som det rammer,

Den skal døe!

Rota.

Saa, det er nok! nu skal dets røde Spidse Afkiøles her. Nu vender
Kredsen baglænds!

Og, som vi gaae, saa gaae dens Liv tilbage,

Som Spydet naaer! Som Nastronds Gnister slukkes, Saa skal dens Liv
forsvinde, som det saarer.

Alle Tre.

I Saft af Ruder Og Firblads-Kløver,

I Marv af Biørne,

Og Blod af Trolde,

Og spraglet Edder Skal Spydet kiøles,

Tre Gange kiøles Af Nastronds Flammer,

Til Yalhals Møe!Rota.

Den som det rammer, Han skal døe!

Den Første.

Den som det rammer, Han skal døe!

Den Anden.

Den som det rammer, Han skal døe!

Alle Tre.

Den som det rammer, Han skal døe!

SØRGE-CANTATE OVER FREDERIK SUHM.

(Kammerh. Suhms eneste Søn, død, 16 Aar gammel, i Januar 1778.)

Chor.

See da, tag da Offeret,

Strenge Gud, som du begierte!

Styrk os, lær os bringe det Med et ugienstridigt Hierte!

Tag vor Fryd, Almægtige!

Ak det var vor eneste!

Solo.

Abraham adlød din Dom,

Mamre hørte Saras Klage,

Og du smiilte, og han komVed sin Isaaks Arm tilbage.

Ak for os var Naaden døv!

Al vor Lyst, vort Haab er Støv! Tutti.

Langsomt gaae vi, hver for sig, Isserne med Støv bestrøede.

Angstfuld, vild, med bittre Skrig, Seer os Moderen i Møde.

»Ak min Søn, min Søn, jeg seer Aldrig dig, ak aldrig meer!« — Aria.

Svøbt i Glands af din Forsoner, Elskte, skiult i Svælg af Fryd, Mærker
du blant Glædens Toner Ei vor Jammers hæse Lyd.

Nyd din Lyst! vor Graad skal væde Graven, Asken af vor Glæde,

Og hvert Fodspor af din Dyd! Choral.

Knæl, og tilbeed Hans Miskundhed,

Hvis Domme vi tilbede!

Frelste Siæl, dig gav han Fred,

Os kun traf hans Vrede!

Priis, glade Aand,

Din Frelsers Haand,

Som gav dig Livets Krone!

Evig frie for Støvets Baand Knæl for Naadens Throne!Dig har hans Røst
Lægt og forløst,

Os fængsler den og saarer! Vi beholdt kun til vor Trøst Disse hede
Taarer!

ODE TIL SIÆLEN.

(„/ Anledning af Pindsefesten 1778“.)

Siig, du nedfaldne, spæde, afmægtige Broder af Engle! siig, hvi
udspreder du Fiærløse Vinger? Ak forgieves

Flagrer du op mod din første Bolig!

Som da, naar Ørnens neppe bedunede Unge forvoven glemmer sin Moders
Røst,

Og klavrende paa Redens Kanter Styrter, og vaagner i kolde Skygger;

Paa Myrens Fodstie føler den krybende Sin tabte Høihed, føler sig Ørn
endnu,

Og higer som dens ædle Brødre,

Efter din Straale, du Dagens Hersker!

Som den da drømmer Kræfter, og hoppende Ofte udstrækker skaldede
Vingebeen Forgieves, til den ømme Moder Bærer den selv til sin høie
Rede:

•i i i ii, Saa skal og du, som altid utrættelig Flagrer og hopper høit
fra dit kolde Muld,

O faldne Siæl, saa skal du aldrig Stride dig op til dit lyse Udspring;

Aldrig, før Aanden, under hvis Vinger du Fordum, oplivet, undrende
fandt dig selv, Og i dit Selv et Svælg af Glæde, Verdeners Vel og
Algodheds Lovsang;

Aldrig, før han, som tænder Cherubernes Flammende Tanker, medynksfuld
bærer dig Op til de Himle, som du Arme

Trodsig forlodst, at udspeide Mørket!

Herlig, ak herlig var du, da Jubelsang Vakte dig, da dit blivende
Øiekast

Saae Godheds Værk og Viisdoms Under Svæve uslørede trindt omkring dig.

Natten, med al sin blendende, giftige Taage, undflyede Dagskiæret af
din Glands, Du rene Gnist af den Fuldkomne!

Skygger forsvandt i din lyse Omkreds.

Men da nu evig Viisdom opelskte dig,

Men da din Flamme voxte, da Kiærlighed Opfyldte den med Kraft, og gav
den Evner og Drift at velsigne Verdner:0 da istemte Dalenes Tusinde

Daglig din Lovsang, Biergene svarte dem!

Du følte Dig i deres Glæde,

Følte dig stor og din Skaber værdig.

Herlig, ak herlig var du, o faldne Siæl,

Lys var din Bolig! Ak du erindrer det;

Dybt i dit Mulm, i Slangers Hule,

Tænker du dig de forsvundne Straaler.

Blussende ved det Leer, som du kryber i, Væmmed ved Yrimlets frække
Fortrolighed, Opsvinger du dig, vild, utrætted,

Høit, som en springende Hval mod Solen.

Føler du ei din Tunghed, og glemmer du Evig din Afmagt og de forsøgte
Fald,

Og seer du ei dig selv, du Dyndets Borger, og blues for lyse Himle:

O da frembryde Lynild af Sinais Truende Skygger! Glimt af Retfærdighed
Adsprede Stoltheds Drøm og Ondskabs Giftige Dunster og Nattens
Blendværk!

O da bestraale Dommerens Øiekast Pølen, hvori du brusende tumler dig;

At den maa være dig og al din

Jammer et Speil, som du ei kan undflye!See dig, o see din hielpløse
Nøgenhed!

See dig nedbøiet under din Last af Leer,

Udtært af Qvalm og Gift, du blege,

Gispende Gienfærd af Jordens Hersker!

See dig omspændt af Snarer, bespeidet af

Lurende Rovdyr, Tigre, og lokkende Sireners Vink, og Klapperslangens

Gnistrende Øien, hvorved man svimler!

Over dig see dit svulmende Ønskes Vei,

Grundløse Svælg, og intet at hvile ved!

See . dem, og stiig, og naae Cherubens Flammende Sværd og dit Edens
Ildhegn!

Drukken af Mismod, kald nu din rasende

Stolthed og kald hver sværmerisk Drøm til Hielp! Storm i din Ruus mod
Almagt, glem den,

Troe dig i Pisons bestraalte Lunde!

Mørkets uhumske Flygtling! og tør du da

Dristig beskygge Glands af den Helligste?

Veedst du et Figentræe, hvis Blade

Skiule dit Dynd for hans Vredes Aasyn?

Arme Nedfaldne, vaagn af din stolte Drøm!

Vaagn, og ydmyget under din Brødes Vægt

‘ Udbred din Angst og al din Jammer,

Sukkende, for dine Ønskers Fader!Da skal ham ynkes over den døende
Gnist af sin Aand, som ulmer paa Nattens Bred Da skal han redde den fra
Mørkets Qvælende Damp og det kolde Mismod;

Da skal en salig Straale fra Golgatha Vise den Strøm, som Siæle kan
luttres i,

Og Offeret, hvis Blod kan stille Dommerens Harm, som nedstyrter Gledne;

Da skal du henrykt see det, at Lysets Aand Dalende spreder kiærlige
Vinger ud,

Og zittrende, veemodig, smelted

Føle hans Vink og hans Glæders Aande!

Svulmende af hans voxende Straalers Ild Skal da din Lovsang stræbe at
møde ham,

Og undrende skal de Ufaldne Høre den Helliges Priis fra Dybet!

Men da, o Himmel! naar nu hans evige Kiærligheds Flamme vældig
omspænder dig;

Naar han opløfter dig fra Dybet,

Op fra dit Mulm, til Algodheds Throne;

Naar du fra Naadens Arme, nu gysende,

Neppe tør see det Svælg, som du frelstes af:

O da skal Takkens ømme Vellyst Fylde din Sang og din høie Harpe!Da skal
din Taare høit, som Cherubers Chor, Prise den Aand, som rev dig af
Nattens Favn, Og alle Himlene skal svare:

Stor er den Aand, som opløfter Faldne!

SEXTET AF FISKERNE.

(Slutning af 1ste Handling, digtet i Juli 1118.)

(Anders en gammel Fisker; Gunild hans Hustru; Lise og Birthe deres
Døttre; Knud Fisker, forlovet med Birthe; Svend Fisker, forlovet med
Lise.)

Svend.

Endnu kan jeg høre,

Hvor ængstlig de raabe;

Mit gysende Øre,

Mit Hierte fornemmer De hvinende Stemmer,

Som stride mod Braget Af Himmel og Hav.

Gunild.

Ak Hiertet maa bløde!

Hvad kan de da haabe,

Som Taarer kun møde Fra hielpløs-e Bredde?

Ak intet kan redde!

Gunild, Lise og Birthe.

Ak intet kan redde!Lise.

Hver seer nu i Vraget Sin Jord og sin Grav.

Gunild, Lise og Birthe. Hver seer nu i Vraget Sin Jord og sin Grav.

Knud.

Mit Inderste brænder! Svend.

Ak naar de udstrække De kolde, de matte,

De zittrende Hænder,

Da græder den Kiække!

Lise.

Ha hvad kan de haabe, De arme Forladte,

Som Døden omspænder?

Knud.

Jeg elsker de Kiække, Fordi de tør haabe,

Trods Nordvind og Hav.

Gunild.

Ak hvad kan de haabe Fra hielpløse Bredde?

Gunild, Lise og Birthe. Ak hvad kan de haabe Fra hielpløse
Bredde?Anders.

Ak han, i hvis Hænder Et Hav er en Draabe, Han ene kan redde Det Liv,
som han gav! Alle.

Ak han, i hvis Hænder Et Hav er en Draabe, Han ene kan redde

Det Liv, som han gav! Svend.

Hvad, om vi prøve?

Lise.

Grumme, hvorpaa? Knud. Niddinger tøve!

Birthe.

Nu tør du gaae?

Svend.

Hielpløse Sukke!

Knud. Kraftløse Taare!

Svend.

Ha, jeg kan føle Brand i mit Hierte.

Birthe.

Den vil vi kiøle Ved vore Sukke.Knud.

Ha, i hver Aare Brænder en Smerte!

Lise.

Den skal vor Taare Stræbe at slukke.

Svend.

Hielpløse Sakke!

Knud.

Kraftløse Taare!

Svend.

Ha, vi vil prøve!

Lise.

Grumme, hvorpaa?

Knud.

Niddinger tøve!

Birthe.

Nu tør du gaae?

Svend og Knud. Kom, vi vil prøve!

(De tage Anders ved Haanden, og vil gaae.)

Lise (til Svend). Grumme, du vil dog ei Flye fra mit Bryst og døe? Svar
mig, o Elskte, svar! Vil du? ah, kunde du?Birthe (til Knud). Mig kan du
sige Nei,

Kold mod din Fæstemøe? Yiid, at jeg ikke har Glemt din Foragt endnu!

Lise.

Kan du forlade mig,

Naar kun et fremmed Skrig Kalder til Død og Grav? Birthe.

Naar kun en fremmed Røst Raaber om Hielp og Trøst, Trodser du Storm og
Hav? Svend.

Tænk, at det gielder om Menneskers dyre Liv!

Anders, Svend og Knud. Tænk, at det gielder om Menneskers dyre Liv!

Knud (til Svend). Ven, har du Mod, saa kom!/ Lise (lil Svend).

Er jeg dig kiær, saa bliv! Svend.

Elskte, det gielder om Menneskers dyre Liv!

Anders, Svend og Knud. Elskte, det gielder om Menneskers dyre Liv!Lise.

Grumme, du vil dog ei Flye fra mit Bryst og døe?

Birthe.

Mig kan du sige Nei,

Kold mod din Fæstemøe?

Svend.

Tie dog, o Elskte, tie!

Glem det, som Frygten spaaer Glem, at det forestaaer;

Tænk, om det var forbi!

Knud.

Himmel! ak naar vi nu Roede med Seier hiem,

Og havde reddet dem!

Fader, hvad siger du?

Svend og Knud.

Fader, hvad siger du?

Anders.

Nu, da det gielder om Menneskers dyre Liv . . .

Svend og Knud.

Modige Gamle, kom!

Lise og Birthe.

Fader, ak Fader, bliv!Lise.

Himmel! og om de nu,

I det oprørte Hav,

Søge sig selv en Grav! Moder, hvad siger du?

Lise og Birthe.

Moder, hvad siger du?

Gunild.

Ak! — men det gielder om Menneskers dyre Liv.

Anders, Svend, Knud og Gunild. Elskte, det gielder om Menneskers dyre
Liv!

Svend.

Endnu kan jeg høre,

Hvor ængstlig de raabe;

Mit gysende Øre,

Mit Hierte fornemmer De hvinende Stemmer.

Gunild.

Ah Hiertet maa bløde!

Hvad kan de da haabe,

Som Taarer kun møde Fra hielpløse Bredde?

Svend.

Ah kunde vi redde!

Lise og Birthe.

Ak intet kan redde!Anders, Svend og Knud. Ah kunde vi redde!

Svend.

Mit Inderste brænder!

Lise.

Ak hvad tør du haabe? Knud.

Ha skal da de Kiække, Som Døden omspænder, Forgieves udstrække De
trættede Hænder Mod Dannemarks Bredde? Lise.

Hvad tør du da haabe?

Birthe.

Ak intet kan redde!

Anders.

Den Gud, i hvis Hsénder Et Hav er en Draabe, Hans Almagt kan redde.

Gunild.

Han ene kan redde.

Anders, Svend og Knud. Ved os kan han redde Det Liv, som han gav. Alle.

Den Gud, i hvis Hænder Et Hav er en Draabe, Hans Miskundhed
redde!Anders.

Han styrker de Hænder, Som prøve at redde.

Svend,

O bød han os redde!

Knud.

Han byder os redde.

Anders, Svend og Knud. Ved os kan han redde Det Liv, som han gav.
Gunild, Lise og Birthe. Hans Miskundhed redde Det Liv, som han gav!
Alle.

Den Gud, i hvis Hænder Et Hav er en Draabe,

. Hans Miskundhed redde Det Liv, som han gav!

SØEMANDSSANG.

(Knud i „Fiskerne", digtet i Sommeren 1778.)

En Søemand med et modigt Bryst Kan aldrig fattes Penge.

Tab skiærper kun hans Vindelyst,

Og Armod er ham som en Dyst,

Der ei kan vare længe.Naar Søen plyndrer fra sin Ven, Og sætter ham paa
Prøve,

Da leer han, kun, og tvinger den, At bringe tifold det igien,

Som den har turdet røve.

Han sadler dristig Havet op, Saasnart hans Hierte lyster;

Og rider høi paa Bølgens Top,

I Trav og susende Galop,

Til guldbestrøede Kyster.

Flux er han der saa riig han vil, Og lystig som den Rige;

Og sætter Bovenbramseil til,

Og flyver glad med Sang og Spil Tilbage til sin Pige.

ORLOGS VISE.

(Knud i „Fiskernedigtet i Sommeren 1778.)

Kong Christian stod ved høien Mast

I Røg og Damp.

Hans Værge hamrede saa fast,

At Gothens Hielm og Hierne brast.

Da sank hvert fiendtligt Speil og Mast

I Røg og Damp.

Flye, skreg de, flye, hvad flygte kan! Hvo staaer for Danmarks
Christian

I Kamp ?Niels Juel gav Agt paa Stormens Brag.

Nu er det Tid!

Han heisede det røde Flag,

Og slog paa Fienden Slag i Slag.

Da skreg de høit blant Stormens Brag: Nu er det Tid!

Flye, skreg de, hver som veed et Skiul! Hvo kan bestaae for Danmarks
Juel

I Strid?

O Nordhav, Glimt af Vessel brød Din mørke Skye!

Da tyede Kiæmper til dit Skiød;

Thi med ham lynte Skræk og Død.

Fra Vallen hørtes Vraal, som brød Den tykke Skye.

Fra Danmark lyner Tordenskiold;

Hver give sig i Himlens Vold,

Og flye!

Du Danskes Vei til Roes og Magt,.

Sortladne Hav!

Modtag din Ven, som uforsagt Tør møde Faren med Foragt,

Saa stolt, som du, mod Stormens Magt, Sortladne Hav!

Og rask igiennem Larm og Spil Og Kamp og Seier før mig til Min
Grav!LIDEN GUNVER.

(Lise i „Fiskernedigtet i Sommeren 1778.)

Liden Gunver vandrer som helst i Qvel,

Saa tankefuld.

Hendes Hierte var Vox, hendes unge Siæl Var prøvet Guld.

O vogt dig, mit Barn, for de falske Mandfolk!

Liden Gunver meder med Silken-Snor Ved JBEavets Bred;

Da hævedes Bølgen, og Vandet foer Saa bradt afsted.

O vogt dig, mit Barn, for de falske Mandfolk!

Skiøn Havmand sig op af Havet skiød, Beklædt med Tang.

Hans Øie var kiærligt, hans Tale var sød,

Som Harpers Klang.

O vogt dig, mit Barn, for de falske Mandfolk!

Liden Gunver, du martrer mig Dag og* Nat Med Elskovs Ild!

Mit Hierte vansmægter, min Siæl er mat.

O vær dog mild!

O vogt dig, mit Barn, for de falske Mandfolk!

Du rækker mig kun din sneehvide Arm Paa Søemands Troe;

Saa trykker jeg den til min brændende Barm, Saa faaer jeg Roe.

O vogt dig, mit Barn, for de falske Mandfolk!Liden Gunver! mit Bryst,
bag sit haarde Skiæl,

Er blødt og ømt.

Trofast er mit Navn, min ukonstlede Siæl Foragter Skrømt. —

O vogt dig, mit Barn, for de falske Mandfolk!

Og er dig min Arm til saa stor Behag,

Til Trøst og Roe;

Skiøn Havmand, saa skynd dig, saa kom kun, og tag Dem begge to! —

O vogt dig, mit Barn, for de falske Mandfolk!

Han trak hende fra den steile Bred,

Glad ved sin Svig.

Som Storm var hans Latter; men Fiskerne græd Ved Gunvers Liig.

O vogt dig, mit Barn, for de falske Mandfolk!

EDDERFUGLEN.

(Gunild i „Fis1ceme“, digtet i Sommeren 1778.)

En Edderfugl var haardt i Klemme,

Og skreg om Hielp til Himmelen.

En Fisker hørte Fuglens Stemme,

Og skyndte sig, og frelste den.

Ak favre Fugl, Nordhavets Ære,

Hvor glad er jeg, som frelste dig! Hvor hvide, skiønne, bløde Fiære!

De skal herefter varme mig.Saa plukkede han gridsk den Armé,

Og halvdød klager den med Ret:

Ha grumme Haand, som tog min Varme, Hvi gavst du mig mit Aandedræt?

DØD OG DOM.

(Senest: 1780; ikke udg. af Foif. selv.)

Hvo kan opholde Ormens Liv Og standse Støvets Dage?

Hvo siger til Minutet: Bliv!

Til Timen: Vend tilbage!

De flye, og Døden nærmer sig —

O Angst, som overfalder,mig!

O græsselige Tanke!

Du nærmer dig med Vredens Bud, Forfulgt af Hevnens Luer;

Du haster ned fra Dommens Gud,

O Dag, hvorfor jeg gruer!

O Time, svanger af min Død!

O Øieblik, som Almagt bød At kalde mig for Thronen!

Ukiendeligt for Mennesket Fra Glædens Øieblikke,

Lumsk som en Morder kommer det, Og Dolken blinker ikke.De muntre Timer
flye forbi

Det Leer, som Siælen slumrer i,

Hvo kiender den, som knuser?

Hvo sinkede dens jevne Fart Og trættede dens Vinger?

Den kommer sikkerligt og snart,

Og det er Død, den bringer.

Ak nu maaskee, det næste Nu,,

Forfærdelige! kommer du,

Og fordrer mig for Dommen.

Den Hellige tilreder sig At prøve den, han skabte;

Han forsker, om jeg er ham liig,

Jeg Usle, jeg Fortabte!

Bruus, Hav! bortskyl dog dette Dynd!

Brist, Afgrund! og opslug min Synd, Og skiul den for hans Øie!

VED DØDENS KOMME.

(Ewalds sidste Sang, digtet i Marts 1781, omdeelt ved hans Jordefærd.)

Udrust dig, Helt fra Golgatha,

Løft høit dit røde Skiold!

Thi Synd og Skræk, du seer det ja,

Angribe mig med Vold.Udstræk dit Glavind i din Harm Mod dem, som trodse
dig! Nedstyrt dem med en vældig Arm Fra Lyset og fra mig!

Da skal jeg, sikker ved din Haand, Ei frygte Døden meer,

Men offre dig min frelste Aand Paa dens nedbrudte Leer!----- nuiuuc i
cl Døgn,

1HJEMMEL OG HENVHSNINGER.

A. Facsimile af Ewalds Kladde til „Kong Christian".

Da vi i Kladden til »Fiskerne« have første Udkast til den
navnkun-digste af alle danske' Sange, »Kong Christian stod ved høien
Mast«, og deri tillige en Hjemmel for, hvad der ovenfor er sagt om
Ewalds Rettelser, meddeles dette Udkast her i Facsimile. Sangen er »Nr.
4« af Sangene i anden og tredie Handling, skrevne i Træk, før den
tilhørende Dialog; Navnet »Jens« er senere ombyttet med »Knud«.

Man seer, ligesom i den løse Haandtegning til et Billede, Tankerne
snart lettere, snart vanskeligere arbeide sig frem; især det tredie
Vers har krævet gjentagne Ændringer, men var og blev noget skruet. Paa
Grund af en Urigtighed i den ellers fortrinlige Hovedudgaves Angivelse
(5, S. 323) bemærkes, at ved V. 1, L. 5—6: »Da lynte Død fra høyen Mast
Af Røg og Damp«, har Ewald prøvet, istedenfor disse Linier at sætte:
»Da saaes der [o: deres] Speyl, da sank der . .« eller »Da sank der
seylbehængte Mast I Røg og Damp« — forskjellige Tilløb til den endelige
Læsemaade: »Da sank hvert fiendtligt Speil og Mast« o.s.v. Hvad der har
ledet Ewald til denne Rettelse, er tydeligt, naar man lægger Mærke til,
at samme 5te Linie er ændret ogsaa i de følgende Vers (i sidste Vers
endnu ikke i Kladden, men i Reenskriften: »Saa stolt, som du, mod
Stormens Magt«). Da nemlig 5te Linie laaner Udgangsord fra 1ste Linie,
har Ewald, for at undgaae Mathed, lagt an paa Bogstavriim inde i
Linien: sank — Speil; skreg — Stormens; Vallen — Vraal, o. s. v.
Digterens Øre for Velklang røber sig maaskee tydeligst netop ved en saa
ubetydelig Ændring.

Hvad mærkeligt der er foregaaet paa den ved 4de Vers angivne Dag, »den
29de Decbr. Kl. 8« (en Aftale med Componisten eller Sligt?), er
ubekjendt; men Regnestykket gaaer ud paa at optælle Ewalds Levetimer
indtil denne Datum. D. 18de November 1778 blev han 35 Aar gammel; 8760,
som er Timerne i et Aar (365 X 24), bliver derfor multipliceret med 35.
Fra 18de Novbr. til 29de Decbr. er 41 Dage; altsaa bliver endnu 41
multipliceret med 24 eller Timerne i et Døgn,og dertil lægges 8 Timer,
fordi det skulde være Kl. 8. Desuden har Ewald moret sig med at tage en
Minut af hver Time og atter beregne det Udkommende i Dage, har siden
sammentalt nogle Maaneders Dage (som dragne fra d* 29de Decbr. give d.
27de Mai, kanskee den Dag, han begyndte paa »Fiskerne«?) o. s. v.

I Ewalds Kladde er 4de Vers indstreget med Blyant, og saavel i
Hartmanns Partitur som i den samtidig med første Opførelse (Januar
1780) udkomne Boghandlerudgave ere netop de 3 andre Vers af Sangen
udeladte. Partiturens Melodi er derhos aldeles forskjellig fra den
be-kjendte, der. efter Sigende heller ikke er af Hartmann, men i sine
Hovedtræk af Ewalds Ven, Landsdommer D. Bogert, som jevnlig kom til
ham, medens »Fiskerne« var under Arbeide, og vel altsaa har sunget sin
Melodi, længe før der blev gjort Aftale med Hartmann. Samme Bogert skal
ogsaa, ved Tillempning af en Kjæmpevise: »Liden Kirsten ganger om
Kirkerist«, have sat den under Hartmanns Navn bekjendte Melodi til
»Liden Gunver«, som forresten er optaget i Partituren og af Hartmann
gjennemarbeidet (jfr. Berggreen:-Melodier til fædrelandshist. Digte,
Indledning, S. X, og Bahbek i Udv. Viser 5, S. 128). Ewalds »Kong
Christian« er. som den lyder i Udgaven, med-deelt ovenfor S. 140.

B. Samtidige Portraiter af Ewald.

Det medfølgende Steentryk er tegnet efter et oliemalet Brystbillede i
Legemsstørrelse, malet (uvist, naar) af Historiemaler Erik Paulsen,
tilhørende Kongens Particulairsamling; Prof. F. C. Olsen fandt det hos
en Sønnesøn af den førnævnte Mad. Schouw, Guldsmed S. i Aalsgaard ved
Hammermøllen, og det blev kjøbt af Christian den 8de (8, S. 257);
Ewalds forlegne Yttring i Brev til Paulsen af 9de August 1780 (8, S.
205) skjuler maaskee et Ønske dette Billedet angaaende. Et andet
oliemalet Portrait, i Profil og ligeledes i Legemsstørrelse: Ewald paa
sin Lig-seng. af hvilket kun Hovedet er udført, tilhører Prof. Worsaae.

Af Billedhuggere har Prof. Stanley »efter Ewalds Død modelleret hans
Buste i Gips, overmaade lignende« (Munter i Dansk M. S. 700); denne
Gipsbuste, eller en Afstøbning af den, opbevares hos Inspector paa
Val-kendorphs Collegium. I Adresseavisen for 1781 Nr. 54 falbyder
Billedhugger Hartmann Beeken Afstøbninger (å 8 Rd.) af en Buste
afEwald, som han har »modelleret efter Naturen«, og i samme Blad for
1802 Nr. 372 anmelder Bogtrykker Seidelin en Udgave af Ewalds Skrifter,
som han »haaber at kunne zire med et Kobber efter Beckens (ec)
Billedhuggerarbeid, der vil have den Egenskab, som intet af de hidtil
havende Kobbere besidder, at ligne«; denne beekenske Buste har jeg ikke
kunnet opspørge. Endelig er der en Statuette af Ewald, i Lænestol med
Puder, i en lidende Stilling; en Afstøbning af den har tilhørt
Architecten Prof. Magens og er nu i mit Eie.

Af Kobberstik fra Samtiden haves de to bekjendte Brystbilleder: det ene
stukket af Clemens som Titelkobber til den proftske Udgave 1780, efter
Clemens’ egen Tegning (hvilken Haandtegning nu eies af Etatsraad
Homann); det andet større, i rød eller sort Tryk, tegnet og stukket af
Kleve, med Aarstal 1779, omtalt med Berømmelse i Dansk
Litteraturjournal (1780, S. 331-38), medens dog Münter (S. 700) finder
det »formeget idealiseret«. Subscribenterne paa Kleves Portrait fik i
Tilgift et mindre, til at »sætte foran Digterens Værker«, udført som
Basrelief, »hvorfor Ligheden ei er fattelig for Enhver«.

Om der skulde være flere samtidige Portraiter, er det paa høie Tid at
faae dem reddede fra Forglemmelse og Undergang.

Ewalds Udseende skildres af flere Samtidige. Efter en Tradition, fra
Tiden før han flyttede til Hungsted, var han »lille, meget bleg, med et
magert Ansigt, et stort, mørkt Skjæg, skarpe, gjennemtrængende blaae
Øine« (Wiborg i Ny Port. S. 205). Fra senere Aar høre vi især om hans
lidende Udseende og om de straalende Øine, som »Alle, der kjendte ham,
rose som de skjønneste Øine, de havde seet i deres Livstid«
(Oehlenschläger i Ath. S. 392, 397; jfr. Fr. Brun: Wahrheit aus
Morgenträumen, S. 123, Munter S. 700, Suhms Skr. 10, S. 36).

  C. Kilder til Ewalds Levnet.

Hovedkilden er den af Brødrene Thaarup forberedede, af Liebenberg
omhyggelig besørgede Udgave af Ewalds samtlige Skrifter: Digterværker,
prosaiske Skrifter, Levnetsoptegnelser, Breve o. s. v., i 8 Bind, med
kritiske Anmærkninger, 1850-55; først i en saadan paalidelig og
fuldstændig Udgave ligger det vigtigste af Stoffet saa at sige
offentlig tilrede.En Levnetsbeskrivelse er kort efter Ewalds Død
forfattet af hans Ven, den unge Lærde F. Munter: paa Tydsk i Deutsches
Museum, August 1781, oversat i Pansk Museum for Juni 1782. Den giver en
sammentrængt, ret ligelig Udsigt over Digterens Udviklings- og
Livsforhold, mest efter hans egne trykte eller utrykte Optegnelser, men
jevnlig ogsaa efter mundtlige Meddelelser af ham selv og hans Venner;
de sidste tre Aar havde Munter kjendt ham personlig og kom ofte til
ham. Ewalds Levnet af Oehlenschlåger, i Athene f. November 1813, af J.
Kragh Høst, i Clio 2det H. 1813, og af Molbech, i Anthol. 1ste B. 1830,
indeholde adskilligt, dog ikke meget Nyt. Derimod er et rigt litterairt
og biographisk Stof samlet og bearbeidet af Molbech i hans udførligere
»Johannes Evalds Revnet« 1831, et i mange Henseender betryggende
Forarbeide for en Levnetsbeskrivelse i historisk Stiil. 1 en Anmeldelse
heraf, i Maanedskrift for Litteratur 15de Bind 1836, har F. C. Olsen,
næst forskjellige Berigtigelser og nøiere Oplysninger, meddeelt ikke
faa nye, livagtige Træk, især fra Ewalds tidligere Aar. Hans
Lidelseshistorie i Rungsted og Søbækshuus, fra 1774 til 77, havde Olsen
gjort til Gjenstand for en egen Mono-graphi, særskilt aftrykt efter
Flyvende Post 1835, med Udvalg af Breve til og fra Ewald og dertil
knyttede Oplysninger; dette lille fordrings-løse Skrift hører til
Hovedværkerne i den ewaldske Litteratur. Om de næst foregaaende Aar
1771-73 har K. F. Wiborg, i Ny Porte-feuille 4de B. 1843, givet
uforbeholdne Meddelelser, grundede paa Familiesagn.

Saaledes mangler det overhoved ikke paa Bidrag til Fortsættelse af
Ewalds Selvbekjendelser, som er og bliver den væsentligste Kilde.
Enkelte Vink forekomme leilighedsviis i Rahbeks forskjellige Skrifter:
»Erindringer«, »Digtekunsten under Christian den 7de« o. fl., og i
Suhms, i Molbechs Skrifter, eller i Actstykker som Protokollen for de
skjønne Videnskabers Selskab (for Tiden opbevaret hos Conferentsr.
Sibbern); Conferentsr. Werlauff har af sine Optegnelser anviist mig
adskillige saadanne tilfældige Kilder til en og anden Oplysning, som
jeg har benyttet ved sidste Gjennemsyn. Yderligere Anviisninger eller
Berigtigelser skulle være mig særdeles lyærkomne.D. Tidsbestemmelser
for nogle af Hovedværkerne.

Adam og Eva og Lykkens Tempel. Selvmodsigelserne i Ewalds Angivelser om
»Adam og Eva«, hans første egentlige Digterværk, have fremkaldt
forskjellige Gisninger af Rahbek og Molbech (s. Molb. »Joh. Evalds
Levnet« S. 60 fif.), da der nemlig i Protokollen over Forhandlingerne i
de skjønne Videnskabers Selskab ikke nævnes Noget om et saadant Stykke
af Ewald. Men i en Protokollen vedlagt særskilt »Fortegnelse« over de
til Selskabet indgivne Skrifter vil man finde — blandt 12 Skrifter, der
til nærmere Bedømmelse bleve satte i Circulation d. 26de Marts 1765 og
af hvilke Nr. 8: »Ode om Algodheden«, med græsk Motto, er Benzons Ode,
der vandt en halv Priis — som Nr. 5: »Adamiade, et Drama om Guds
Godhed«, med Motto „quicquid tentabam scribere, versus erat“ (samme
Vers bruger Ewald i Fort. 8, S. 140); ved dette Nr. 5 er i Margen
senere anmærket: »til Forfatteren i egne Hænder til Forbedring« ; af
Protokollen sees, at der efter Circula-tionen holdtes Selskabsmøde, det
vil sige Bestyrelsesmøde, d. 29de Mai. Sammenstille vi hermed Ewalds
Yttringer i Fortalen (8, S. 151-52) og i Forordene til »Adam og Eva«
(3, S. 3-4), er det utvivlsomt, at Adamiaden, indsendt i Marts og
bedømt i Mai 1765, var Ewalds »Ulykkelige Prøve«, i dens første
Skikkelse. — Angaaende Lykkens Tempel hedder det i samme Fortegnelse,
ved Aaret 1764: »Lykkens Tempel af Aretophilus d. 31te Jan. overleveret
af Mr. Ewald«, og i Margen: »trykt«. Af Protokollen vide vi, at der paa
et Møde d. 22de August s. A. blev forelæst Stykker heraf; »man
foreenede sig om ad-»skillige betydelige Forandringer i denne Skrift;
saa og at den burde

• til Forfatterens Opmuntring befodres til Trykken, omendskiønt den
»ikke med Føye kunde ansees at fortiene Priisen i Moralen«; en Dou-ceur
— efter Selskabets knappe Midler: ialt 400 Rd. aarlig af Kongens Kasse
— blev saadanne Forfattere tilstaaet. (Honorar for dette
Ung-domsarbeide, 15 Rd. 3 Mk. for de 21 Blade Original-Prosa, fik Ewald
først fjorten Aar efter, ifølge en Taxt af 15de Juli 1778, som skulde
have tilbagevirkende Kraft.) Bag i den nævnte »Fortegnelse« findes
optegnet, at »Lykkens Tempel« blev sendt til Trykning i Sorø d. 11te
September 1764; at det Bind, hvori den er indrykket, havde forladt
Pressen, bekjendtgjøces i December, og netop i samme Bekjendtgjørelse
bliver Fristen for den Priisopgave, som Ewald har villet besvare med
sin »Adamiade«, forlænget indtil Marts 1765.Levnet og Meninger. Det
synes, at Ewald har skrevet de første Nummere af Ugebladet »De
Fremmede« i Foraaret 1773 (»henimod halvandet Aar« efter Struensees
Fald: 6, S. 64. 38. 51; jfr. Anm. S. 322); i saa Tilfælde er det blevet
afbrudt ved »Balders Død« og ikke fortsat før Vinteren. I »Alm. Dansk
Bibliothek« , hvor »Mester Syenaals Levnetsløb« blev indrykket, hedder
det forresten i en Anmærkning (Febr. 1780, altsaa mens Forf. levede),
at Ugebladet er skrevet 1772; fra det Aar er da da vel dette enkelte
Afsnit, Nr. 4-6, navnlig selve Eventyret, der ganske staaev som et
fremmed Indskud.

— Vigtigere er Spørgsmaalet om, naar selve Ewalds Levnet er forfattet.
Det efter indre og ydre Mærker ældste Brudstykke heraf — to Folioblade
samt Spor af to udrevne — indeholder kun den ogsaa i »De Fremmede«
optagne Beretning om Bagvadskelser, her med Angivelse af Tid og
Personer (8, S. 17-21, = 6, S. 133-37. 130); dermed aabnes et af de
Ewaldske Foliohefter, hvori der siden er skrevet Kladde til »Rungsteds
Lyksaligheder«, »Balders Død« ’m. m. (1773); det har — mod Sædvane — et
pyntelig skrevet Titelblad: »Adskilligt om Johannes Ewalds Levnet og
Meninger« og Overskrift: Cap.l. Efter at have fattet Plan til
fuldstændigere Optegnelser, har han ladet dette Brudstykke ligge,
maaskee for at indflette det paa sit Sted. Et andet, ligeledes
tidligere Stykke, »fire Ark stort«, om »Ærlighed«, omtaler han
leilighedsviis (8, S. 125) som bortkommet. Saaledes har Ewald i
forskjellige Hold gjort Tilløb til Meddelelsen af sine Livserfaringer.
Om det endelige Værk, det store Brudstykke »Levnet og Meninger«, vide
vi, at de Tre, for hvem det nærmest var bestemt, havde de første
Capitler*deraf ihænde i Begyndelsen af 1775: Schøn-heyders Brev af
Februar 1775 (Olsen S. 59 f.) hentyder til Capitlerne »Høien« og
»Viinflasken«, Breve af Juli og August 1775 til en Fortsættelse. Hermed
stemmer en Yttring i det sidstnævnte Capitel (8, 57), at det nu var
»sexten Aar« — eller, som der i Haandskriftet først har staaet, »femten
Aar« — siden hiin Aften paa Høien (1759); Capitlet er da vel skrevet 17
74, og ved Heftets Udfærdigelse i Begyndelsen af 1775 er Dateringen
rettet efter dette Aar Men i et følgende Capitel »Arendse« (8, S. 105)
kommer Ewald til at nævne sin Ode over »Indfødsretten«, hvilken han
først har digtet et Par Aar senere, formodentlig i Søbækshuus 1777; den
blev trykt 1778 (jfr. 2, S. 247). Deraf maa man da slutte, enten at
Capitlerne om hans Kjærlighedshistorier ere skrevne et Par Aar efter
det første Afsnitom Flugten m. m. (at i alt Fald hans »Levnet« ved den
Tid har faaet nye Læsere og ønskedes fortsat, bliver rimeligt efter en
Yttring i F. Moltkes Brev, s. Olsen S. 88) — eller at den tilfældig
grebne Hentydning til denne »Ode over Indfødsretten« er kommen ind ved
en senere Ændring i Texten. Vist er det, at Ewald, saavel under
Udarbeidelsen som ved senere Gjennemlæsning eller Afskrivning, jevn-lig
foretog saadanne Ændringer; netop af »Levnet og Meninger« findes mellem
hans Papirer et løst Ark med en hist og her afvigende og, som det
synes, ældre Reenskrift af et Stykke af Capitlet »Arendse« (to
Foliosider, svarende til 8, 106 m. — 109 m.).

Fiskerne. Ved at sammenstille de Vink om Affattelsen af

• Fiskerne«, rder forekomme deels i Breve til og fra Ewald, deels i
hans Kladder og Reenskrifter til Stykket, hvilke tilfældigviis ere
temmelig fuldstændig opbevarede, kan man, ogsaa ved dette Hovedværk,
nogenlunde slutte sig til, naar og hvorledes det er udarbeidet. Efler i
Forsommeren 1778 at have digtet sig varm paa 1ste Handling, der ogsaa
er nedskreven med synligt Hastværk, viste han den Selvbeherskelse,
strax at sigte og reenskrive denne (d. 12te Juli) og optegne en
udførlig Plan for hele Slykket (d. 16de Juli), til Brug ved Aftaler med
de Vedkommende saavelsom ved Arbeidets Fortsættelse. Af 2den og 3die
Handling har han — for at lette sit Hjerte og for at være i Forhaanden,
hvis den forventede Componist, Naumann, vilde begynde — først digtet
alle Sangene (færdig d. 28de August?), maatte i Slutningen af August
skrive en Ode og synes ikke at have havt videre Hast med Fuldførelsen
af sit Stykke; kun Saameget er sikkert, at Kladden ogsaa til den
iambiske Dialog var skreven færdig d. 21de Januar 1779. Stykket blev i
Foraaret 1779 indsendt til Smagsdommerne i Selskabet til de skjønne
Videnskabers Forfremmelse, vandt en »overordentlig Priis«, blev, efter
en let Affiling, tildeels med Carstens’ Haand, optaget i Xlllde Stykke
af Selskabets »Forsøg« og i Juli s. A. omsendt til gode Venner i
særskilte Aftryk, dog endnu ikke givet i Boghandelen. Det Nærmere har
jeg oplyst i en Afhandling: »Om Ewalds Syngespil Fiskerne« (Nordisk
Universitets-Tidskr. V, 1, S. 24-41).E. Henviisninger og
Smaabemærkninger.

(Angivelsen af Side og, med mindre Taltegn, Linie gjælder nærværende
»Ewalds Levnet« Ved Tallene for Bind og Side, uden nærmere Betegnelse,
henvises til den liebenbergske Udgave af Ewalds samtlige Skrifter,
hvilken overhoved er fulgt ogsaa i Retskrivningen af de ordret anførte
Steder. Ved Navnene Munter, Molbech o. s.v. sigtes til
Levnetsbeskrivelsen ved F. Munter, i 1ste Halvdeel af Dansk Museum for
1782, Molbechs »Joh. Evalds L.« og de andre ovenfor fremhævede
Monographier over Ewald.)

1. 2, 3: 8, S 40. — 3, 12: 8, S. 42; om Slesvigeren Licht og hans
Interesse for Dansk s. Manicus i Steenstrups Maanedskr. 3, S. 192 ff. -
4, 2 og s: jfr. 8, S. 143-44. - 6, 13: jfr. 2, S. 273 og 8, S. 146. —
7, 10: i Protokollen for Examen Artium d. 4de Juli 1758 er ved Ewalds
Navn vedføiet: utkur lingua Germanica; Examens-charactererne s. Molbech
S. 21, Anm. Han var oppe sammen med sin fire Aar ældre Broder Mathias
E., der blev Student fra Boeskilde Skole, og hvem vi siden træffe som
Anstifter af Flugten. — 8, 12:8, S. 110.

— 12, 14: at flere unge Mennesker under Syvaarskrigen gik herfra i
fremmed Tjeneste, allerede 1756, s. Prof. Suhrs Smaaskr. 2, S. 101.

- 14, 2«: 8, S. 40. - 15, 19: 8, 73. - 16, ao: 8, S. 74. -16, 2«: 8, S.
78. — 23, 13: 8, S. 119. — 24, 11 og 25, 14: efter Mad. Ro-sings og
Rogerts Fortælling, Olsen i Maanedskr. for Litt. 15, S. 14 og 13. — 25,
28: 8, S. 106. 127. — 26, e: Munter S. 689; jfr. den halv humoristiske
Skildring af Beleiringen i Rabeners Schriften 6, S. 263 (Brev af 12te
Aug. 1760) og 239. — 26, 28: 8, S. 119. — 27, 4: 8, S. 15; jfr. 6, S.
133. - 27, 7: 8, S. 147. — 28, 4: jfr. J. Møller i Litt. Tid. 1831, S.
173. - 28. 19 ff.: 8, S. 71. (»førend mit to og tyvende Aar - -
forelskt -- forlovet op til begge Ørnene«), jfr. 113. 87. Arendse
Huulegaard blev 1763 gift med Hørkræmmer Riber, siden Gjæstgiver i »den
hvide Svane« i Studiistræde. Hun døde 1794 tilligemed sin eneste Datter
(gift med Skibschirurg Kierumgaard), begge af en smitsom Feber, som
Moderen paadrog sig ved at pleie Datteren; s. 8, S. 244. Hendes
Udseende beskriver Ewald: 8, S. 86. Angaaende Navnet Arendse, som Flere
have holdt for opdigtet, ligesom Baggesens Seline 0. a., bemærker
Werlauff, at en Arent Huule-gaard blev Student fra Roeskilde Skole 1759
(Aaret efter Ewalds ældre Broder). - 28, 25: 8, S. 86. - 29, 4: 8, S.
148.2. 31, aa: 8, S. 149-50, RahbekDigtek. under Chr. VII, 1. S 32,
jfr. Olsen i Maan. f. L. 15, S. 24 ff. — 31, ae: 8, S. 151; jfr. Con-s
is tori i Erklæring: »et godt Genie og hurtigt Hoved in studiis, men«

o. s. v., s. Olsen i M. 15, S. 17. - 32, 11 : 8, S. 47. — 33, i«: 8, S.
148.

— 34, 14: Munter S. 691, Rahbek Digt. u. Chr. VII, 1, S. 47; den
tydsk-slesvigske Digter Gerstenberg, som dengang boede hos Ewalds
Moder, skal have indgivet hende at formaae Sønnen til at prøve sit
Held, jfr. Molbech S. 75. - 34, i#: 1, S. 176- - 34, 27: 8, S. 151.

— 35, 23: 3, S. 3. — 36, 10: 8, S. 151. - 36, 23: 8, S. 152. 149-50.
146, jfr. 6, S. 212. 215. - 36, 28: 8, S. 152. - 37, 10: 8, S. 41.

— 38, »4: 8, S. 152. — 39, »: 3, S. 4. Ab b adon as Skjæbne var mellem
Klopstocks Venner og Veninder længe Gjenstand baade for Brevvexling og
Samtaler; en privat Synode i Magdeburg decreterede hans Forløsning, s.
Gervinus Gesch. d. Litt. 4, S. 150. — 40, 14: Briefe von Voss, 1772-74.
— 41, 5: Ode an Voss, 1782. — 41, 2«: Betoningen jfr. Sponda, Ode 1764.
— 42, 29: Bruyn, Prufung d. Fa-bricius ub. Volksvermehrung, S. 196: •
Diese Gelehrten lebten unter sich, bildeten einen kleinen Cirkel, aus
welehem sie auf jeden Ein-gebohrnen, als auf halbe Gronlånder
wenigstens, herabsahen. Sie redeten und schrieben zugleich in
auslåndischen Sprachen« 0. s. v. — 43, 14: 8, S. 154. - 43, 20: 3, S.
311. - 43, 23-24: 8, S. 153; jfr. Ewalds Forespørgsel (Sept. 1769) om
#en Piece af een ved Navn Osian«, 8, S. 166. — 43, 28: 3, S, 311. — 44,
7: Welhaven i Langes Tidsskrift III, 4, S. 252. — 44, 25: Oehlenschl.
Erind. 1, S. 32. — 45, i*: Secretairens Brev af 8de Febr. 1770. — 46,
2: 3, S. 310. — 46, 11: 3, S. 316. - 46, 23: 8, S. 206, jfr. 166. - 47,
4: Munter S. 695.

— 47, is: Oehl. i Athene, S. 389, Molbech S. 115. - 48, s: 8. S. 154. —
49. is: 8. S. 167. - 49, 27: 8, S. 156. - 50, 2: 8, S. 173. — 50, 9: 8,
S. 155. — 50, 2«: Overskou den d. Skuepl 2, S. 472. — 51, 1-2 : Wiborg
S. 198, Molbech S. 141. — 51, 25, Anm.: jfr. Olsen i M. S. 19.

— 51, 7: museblakked d. e. civil, efter den Tids Mode klædt i musegraa
Kjole; jfr. Rahbek Erindr. 1, S. 92. — 51, 13:6, S. 13. — 52, 13: 4, S.
140. — 52, 20: Adresseav. 1771, Nr. 29. 93. — 53, 4: Wiborg S. 199. -
53, n: 8, S. 157. - 55, s: 8, S. 163. 168. — 55, 10: Munter S. 694. —
55, 15 ff.: Werlauff hos Olsen i M. S. 19; Oehl. i Athene S. 389;
Wiborg S. 199; jfr. Molbech S. 80. — 56, 12: 8, S. 19. — 56, 16-17:
Wiborg S. 202 (engang maatte Ewald fra Aften til næste Eftermiddag
sidde paa Raadstuen, i den saakaldte»Riddersal«); G. L. Baden Chr. VII
Aarbog S. 287 (»Digterens licentia poetica udvidet til Drikkefrihed,
den jeg, vel kun som et Barn, selv har seet Beviis for.«): G. L. Baden
er født 1764; Ewald opholdt sig en Tid paa Bernstorf Gods hos Badens
Farbroder, som var Inspecteur her indtil 1770. — 56, 25: 8, S. 66. -
59, 4: 8, S. 62.

3. 59. m: Olsen i Maan. f. L. 15, S. 20; Molbech S. 179, Anm.

— 59, ie: Olsen Ew. S. 25. — 60, 5: jfr. 2, S. 244. — 61, 15: s. 2, S.
51 — 61, 21: om »Ewalds Høi«, hans Yndlingssted i Rungsted. med
Mindestoiien, som først stod i Haven ved Rungstedlund, s. Olsen i Maan.
f. L. 15, S. 20. — 61, 23: 8, S. 72. 75. — 62, » : Olsen Ew. S. 30. —
62, 3: 8, S. 88. — 62, 10: Oehl. Fortale til Nord. Digte, S. XI. — 62,
23: 5, S. 234. - 63, 1: 3, S. 317. - 64, 2: Oehl. Forelæsn. S. 110. —
64, 1: jfr. Molbech Forelæsn. 1, S. 202.

— 64, 11: jfr. Boyes Wessel, Fort. S. LXVII. — 64, 2 2: Rahbek Digt.
under Chr. VII, 1, S. 347. —64,28 : Guldbergs Anbefaling for »Balders
Død«, s. Giessing Struense og G., S. 228. - 65, *. «: Molbech Histor.
biogr. Saml. 1, S. 151. 145. — 65, 4 ff.: 8, S. 176; Olsen Ew. S. 44;
J. Badens Svar, S. 28; Olsen i Maan. S. 26. — 65, u: jfr. 8, S. 15C. —
66, 4: 6, S. 28. - 66, 7: 6, S. 38. 59. - 66, 15: jfr. 8. S. 75. -66,
23: 6, S. 133-37 = 8, S. 17-21. — 66, *4: 6, S. 138-223. — 68, 14:
Olsen Ew. S. 59. 65. — 68, n: s. 8, S 25. 72. 95. 107. 119. — 68, 20:
8, S. 25. — 69, 3: Olsen Ew. S. 25. — 69, is: 8, S. 170. — 70, 4:
Bodmerie d. e. Laan paa Skib og Ladning, med Ri-sico ved mulig Søskade.
— 70, 15: Olsen Ew. S. 23. — 71. «0: Olsen Ew. S. 61-62. — 71, 23:
Molbech S. 180. — 71, 25: Olsen Ew. S. 69 ff. Schønheyder skriver d.
24de Decbr. 1775 til Ewald om Giftermaalsplanen, som han endnu i
Søbækshuus svor, skulde være uryggelig: deu er »Deres Moder og Broder
til mueligste Krænkelse, Gud selv til Trods, som vilde bringe Dem, ved
Enden af Deres-Liv, til et ordentligt og med Religion virkelig forligt
Forhold«; og han udbryder (S. 71): »-- denne Pige, som nu i Dem er
falden paa en nye Elsker, der skal blive en af de sidste i Snesen, hun
skulde blive Deres troe-fasteVen!« 0. s. v. Efter løse Sagn fra Egnen
skal det have været »en Datter eller Pige i Huset« (Molbech S. 181)
eller en Lovise, Søster til den (l Mai 1775) afdøde Mad. Jacobsen
(Olsen i Maan. S. 21). Datteren Hedevig, hvem Ewald 1773 har tilskrevet
det bekjendte Digt og 1774 tiltænkte »et Stykke Bijou« i Julegave, og
hvem Schønheyderkalder »den artige og mod Deres Genie forekommende og
venskabelige Pige« (Olsen Ew. S. 24. 43), blev 1777 gift med Pastor A.
Wøldike, der allerede i Aarene 1774-75 var en hyppig Gjæst i Rungsted
(Olsen Ew. S. 43. 65). Hende kunne Schønheyders haanlige, ærekrænkende
Ord umulig gjælde. — 72, 14: Munter S. 696, jfr. T. Baden i Prøvestenen
1, S. 27. — 72, ae: 2, S. 249. — 73, 5: 8, S. 179. — 73,.12: 8, S. 177.
- 74, *2 ff.: Bahbek i Hertha 4, S. 401 ff., Welhaven ' S. 234. 257 ff.
— 75, 13: Ny Minerva 1806, 1, S. 79 ff. — 75,25: 8, S. 185. En
tidligere Forhandling med Schønheyder havde dreiet sig 0111 et
Flyveønske af Ewald, at faae Titel af Professor, hvilket Sch. i Brev af
Febr. 1775 faderligt afviser; s. Olsen Ew. S. 50 ff. — 77, 5: 8, S.
261. - 77,24 og 78, 1: 8, S. 229. - 80, o: 2, S. 30. - 80, 13: 2. S.
50. — 80, 23: 2, S. 69.

4. 82, «: Bahbek Erindr. 1, S. 253, jfr. Olsen i Maan. S. 13.

— 82, 14: Rahbek Erind. 1, S. 254; jfr. Wiborg S. 197, Munter S. 698.

— 82, is: Adresseav. f. 1778 Nr. 41. 44. — 82,24 ff.: jfr. 5, S.235;
Collin for Hist. og Stat. 2, S. 217; en Deel af Walthers Musik hørte
Prof. Hwiid i Hamborg, i Sept. 1777; s. Hwiids Dagbog S. 33. —

82, 26: Rahbek i Morgenpost VI, 2, S. 707. — 83, s: Plessens Gavebrev
m. m. s. Werlauff i Schouws Ugeskr. 2den Række Nr. 187. —

83, 15: Oehl. Forelæsn. 1, S. 115 (S. 116 L. 2 »den Skiæbnens« maa være
en Udgiverfeil for »de Skibbrudnes«). — 84, i»: jfr. Digterens
Bemærkning 5, S. 309. — 84,24: 5, S. 289-305. — 86, 20: 8, S. 188.

— 87, 1: 8, S. 189. Ewalds Plan omtales af Jacobi i et Brev til
Statssecretairen, uden Datum (Kgl. Bibi.); J. nævner et fransk Stykke
les Pécheurs fra 1768, »som er meget naif og naturligt, man kunde følge
det og bruge tildragelsen med Pless til Denouement. Jeg frygter at Herr
Ewalds plan, naar jeg tillige tænker paa hans frugtbare Genie, vil
blive alt for vidtløftig.«— 87,11: 8, S. 192. — 87,17: s. 1, S. 158. —
88,4: Molbech S. 204 — 88,9: T. Baden iPrøvest. 1, S. 27. -—88, n:
Overskou den d. Skuepl. 3, S. 155. 204, jfr. Brevet 8, S. 204. — 88, 1
e: Molbech S. 182. — 88,is: Molbech S. 171.- 88,22: Fr. Brun, s. 0. S.
149 »Samtidige Portraiter af Ewald«. —• 88,25: 8. S. 204. — 89,3: jfr.
8, S. 195.

— 89,5 : det paastaaes i J. Badens Svar S. 28, Suhm 10, S. 36-37,
Munter S. 696; det nægtes i Ewalds Brev (Sept. 1778), s. 8, S. 195, i
Ewalds Testament, i Oederiana (Juli 1781) S. 33. — 89, 13:8, S. 193 ff.
- 89, 29: jfr. 5, S. 344. — 90, 4: 7, S. 171-91. -90, 12: Udlinie (Eng.
outline) Omrids. — 92, 24: egl. lasterhafte;'jfr. herved8, S. 6. — 94,
22: 8, S. 263. —94,2«: 1, S. 77; i Udg. »Aaget«, men i Ewalds
Haandskrift »Korset«. — 95,23: Munter S. 699. — 96,2: Seidelins Læsende
Aarbog 1799, S. 107: »af en stor Boghandler budet 2 Rd. for Arket. Han
tog derfor gierne imod Profts Tilbud: 5 Rd. Arket i alle Tilfælde, 6
Rd. hvis der kom 1000 suffisante Sub-scribentere«. Subscribentlisten
lyder paa 881 Exemplarer (deraf 50 til de kgl. Herskaber). — 97, 4:
Munter S. 700, Brev til Suhm 8, S. 207. — 97, 15: Oehlenschl. Erindr.
1, S. 212. — 97, 17: Suhm 10, S. 36, Høst S. 108, T. Baden Prøv. 1, S.
28; derimod Oederiana S. 33: »er wåre das Bild der Ewigkeit«. — 97, 27
og 98, 10: Munter S. 698. — 98, is: Neue Miscellaneen XIII, Leipz.
1781. — 98,20.24.26: jfr. Rahbek Erindr. 1, S. 367 f»af det litterære
Modparti havde vel ti Deputerede, men, som de paastod, efter formelig
Indbydelse,.bivaanet Ligfølget«). 366, Molbech S. 217. -- 99, ?: Høst
S. 123. — 99, is: Oehlenschl. i Digtninger 1. 1811, S. 124 »Ewalds
Grav«.

5. 100, s: jfr. Rahbek Digt. under Chr. VII, S. 52. — 100, 21: Novalis’
Fragmente II. - 101, 4: 8, S. 148. — 101, s: 8, S. 157. —

101, is: 2, S. 94. — 102, s: i Digtet til Cecilia Wormstrup, s. 2,

S. 223. — 102, 10: 8, S. 45. — 102, 23: 8, S. 149. 150. 154. -

102, 24: 8, S. 155, jfr. 159. - 103, 2: f. Ex. 5, S. 305. — 103, 5:
jfr. 8, S. 159. — 103, 1 a: 8, S. 195. - 103, 21: 8, S. 140. - 103, 2
7: Rahbek Erindr. 1, S. 193, - 104, e: 8, S. 157. — 104, 11: 8, S. 179.
-104, 17: 8, S. 158; jfr. Forsøg i Stiil af den norske Vers-Protokol,
som: Claus Rimers Gravskrift, udg. 1779, og Impromptu over Mad.
Godiche, der døde i Febr. 1780, altsaa begge fra Ewalds seneste Aar. I
»de Fremmede« (6, S. 47) ønsker han, at den muntre Wessel vilde lære
ham at faae Læserne til at »græde med det ene Øie og lee med det
andet«. — 104, 29: 8, S. 178. - 105, 19: 8, S. 174. — 106, 13: Munter
S. 699. — 106, 17: jfr. Heiberg i Intelligentsbl. Nr. 26-27. —

107, 28: Molbechs Hist. biogr. Saml. S. 305; Baggesens Biographie 1, S.
25. En Samling poetiske Forsøg af Baggesen som Skolediscipel var af en
fælleds Ven meddeelt Ewald paa hans Sygeseng og skaffede

B. hvad kan kalder »et med Blyant haandskrevet Apollonisk Opmuntrings
vink fra den døende Ewald til mig lille Pog«, i en Haand-billet, som
han smertelig beklager at have mistet ved Slotsbranden ; s. Baggesens
Biogr. 4, S. 133. — 108, s: Bagg. Værk. 2, S. 152. —108, 21: af »den
unge Vaar«; jfr. »Gibsbilledet«, »Ewalds Grav«, »Mine Mestere«, »Ewalds
Halvhundredaars Fest«, Novellen »Digter-besøget«. En Drøm, der ganske
udtrykker Oehlenschlågers Følelser, fortæller han (Erindr. 1, S. 228-9)
»uden Udsmykkelse« saaledes:

• Jeg befandt mig i en Kirke, men den var liden og havde nogen Lighed
med den paa Frederiksberg. Jeg havde komponeret Musiken til en Kantate,
der ikke var digtet af mig. Den blev opført for en talrig Menighed,
medens Præsten stod som Ærkebisp i Purpurkaabe og med Hyrdestav i Haand
for Alteret. Musiken var rørende og be-geistrende, alle følte sig
smeltede derved. Men der var et Englechor i Kantaten, som jeg ikke
havde været istand til at komponere, fordi Indholdet var altfor
himmelsk. I min Forlegenhed havde jeg fortiet dette; Koncerten gik
fortræffeligt, uden Prøve, med Sang og Instrumenter, fra Bladet, indtil
man kom til det manglende Chor, da standsede alting. Der blev en
Dødstilhed i Kirken. Endelig spurgte Præsten mig høit for Alteret:
hvorfor jeg ikke ogsaa havde komponeret dette Chor? Jeg svarede
ængstlig: »Jeg har ikke været istand dertil, ærværdige Herre 1 Slige
Følelser kan kun en salig Aand udtrykke, der aldeles har forladt
Jordstøvet«. - - Da aabnede sig i Kirkemuren en lille Lem, som ingen
før havde seet, ikke langt fra Alteret, noget over Præstens Hoved til
Venstre. Og Ewald stod der, bleg og venlig, med Slaaprok og Nathue paa,
og en Rulle Noder i Haanden, som han rakte Præsten med de Ord: »Jeg har
komponeret det!« I Øieblikket var Lemmen lukket igien, og Stedet, hvor
den havde været, ukiendeligt. Musiken blev strax opført; dens himmelske
Sødhed lader sig ikke beskrive; den smeltede min hele Siæl, og jeg
vaagnede, badet i Taarer«. —109, »: Bagg. Værk. 5, S. 161.

6. 110, 17: Cimbrer d. e. Danske (og Norske). — 112, 12. 22 og 115, 21.
24: fandt d. e. følte. — 118, 14: Dette Digt staaer i Kladden før
Sørgedigtet over Schyth, som døde i December 1772. Det er, for
Ændringer og Udstregninger, næsten ikke til at finde Rede

i, og sidste Blad er halv afrevet; men Slutningen er siden optaget i
Sørgedigtet over Kinast. — 119,9. 17: da naar d. e. naar. — 124, 13:
Denne skjønne Cantate er opført i Frederiks tydske Kirke, den 22de
Januar; ifølge Indskriften paa Marmorkisten i Kirkens Capel var U. F.
Suhm født i Throndhjem den 21de November 1761 og død i Kjøbenhavn den
3die Januar 1778. — 124, 24: Mamre, Mamre Lundi Hebron, hvor Abraham
havde taget Bolig. — 126, s. 2, S. 346 ; denne Ode er læst i Dansk
Litteraturselskab. — 127, n: blivende d. e. idet det blev til. — 128,
3: Dig d. e. dig selv, dit Væsen. — 129, ie: Pi son. en af Paradisets
Floder, som løber om Guld-Landet Havila. — 131, s: Sextetten meddeles
her, ligesom i »Ewalds udvalgte Skrifter, ved Liebenberg«, efter Ewalds
anden Reenskrift, før den af Carstens fremkaldte sidste Afkortning. —
141, 3: det røde Flag d. e. Blodflaget, som Signal til Kamp. — 141, 12:
Da tyede Kiæmper 0. s. v. forklares ved den oprindelige Læsemaade:
»Hans Fiender sank i Havets Skiød«. — 141, n: Vallen, den høie Kyst,
navnlig den svenske. — 145, 3: den d. e. den Time. — 145, 16-17: disse
Linier beholdes her saaledes, som Ewald først havde skrevet dem; s. 1,

S. 193. — 145, 22: ja d. e. jo.J

